Web Desk Feb 2, 2018, 02:33 pm IST\nനമ്മുടെ പറമ്പിലും തൊടിയിലുമെല്ലാം ധാരാളമായി കാണുന്ന പഴമാണ് കപ്പളങ്ങ അഥവ പപ്പായ. ആരോഗ്യത്തിന്റെ കലവറയെന്ന് വിശേഷിപ്പിക്കാന് പറ്റുന്ന ഒരു പഴമാണിത്. ഫ്രൂട്ട് ഓഫ് എയ്ഞ്ചല്‍സ് എന്നാണ് പപ്പായ അറിയപ്പെടുന്നത്. സുഗമമായ ദഹനം, മോണരോഗങ്ങള്, മികച്ച പ്രതിരോധശേഷി, ഹൃദയാരോഗ്യം, ഭാരം കുറയാന് എന്നിവയ്‌ക്കെല്ലാം വളരെ നല്ലതാണ് പപ്പായ. പച്ചയ്ക്കും പഴമായും എല്ലാം ഇതിനെ ഉപയോഗിക്കാം. ഭക്ഷണമെന്നതിലുപരിയായി ഒരു സൗന്ദര്യ വര്‍ദ്ധക വസ്തുവായും പപ്പായ ഉപയോഗിക്കപ്പെടുന്നു. ആന്റി ഓക്‌സിഡന്റ് ന്യൂട്രിയന്റ്‌സ്, ആയ കരോട്ടിന്, ഫ്‌ളേവനോയ്ഡ്, വൈറ്റമിന് സി, ബി, ഫൈബര്, മഗ്നീഷ്യം എന്നിവ പപ്പായയില് അടങ്ങിയിട്ടുണ്ട്.\nഅമിതവണ്ണം വരാതെ ശരീരത്തെ സഹായിക്കുന്നതില് പപ്പായ വഹിക്കുന്ന പങ്ക് ചെറുതല്ല. പപ്പായയിലെ വൈറ്റമിന് ഇ, വൈറ്റമിന് സി എന്നീ ഘടകങ്ങള് വയര് ശുദ്ധീകരിക്കുന്നു. പപ്പായ ജ്യൂസ് ദഹനത്തെ മെച്ചപ്പെടുത്തുന്നു. ഫൈബറിന്റ സാന്നിദ്ധ്യവും പപ്പായയുടെ ഗുണത്തെ മുന്നിട്ട് നിര്‍ത്തുന്നുന്നതാണ്. വൈകുന്നേരങ്ങളിലും ഉച്ചയ്ക്കു മുന്‍പും ഒരു ബൗള് നിറയെ പപ്പായ കഴിക്കുന്നത് ആരോഗ്യത്തിന് വളരെ നല്ലതാണ്. പപ്പായയില് ദഹനത്തെ സഹായിക്കുന്ന എന്‍സൈം ആയ പപ്പെയ്ന് അടങ്ങിയിട്ടുണ്ട്. ഇത് ബോഡി ഫാറ്റ് കുറയാന് സഹായിക്കുന്നു.\nഹൃദയാരോഗ്യം മെച്ചപ്പെടുത്താന് സഹായിക്കുന്നു. പപ്പായയില് അടങ്ങിയിരിക്കുന്ന വൈറ്റമിന് ഇ, സി എന്നിവ കൊളസ്‌ട്രോള് രക്തധമനികളില് ഒട്ടിപ്പിടിക്കുന്നത് തടയുന്നു. ഇതു വഴി ഹൃദയം എല്ലായ്‌പ്പോഴും ആരോഗ്യത്തോടെ ഇരിക്കുന്നു. ഫൈബറും ഹൃദ്രോഗങ്ങളില് നിന്നും പ്രതിരോധം തീര്‍ക്കുന്നു. പപ്പായയിലെ ആന്റി ഓക്‌സിഡന്റ്‌സിന് രോഗപ്രതിരോധശേഷി കൂട്ടാന് കഴിവുണ്ടെന്നും പഠനങ്ങള് തെളിയിച്ചിട്ടുണ്ട്.\nസൗന്ദര്യ വര്‍ദ്ധക വസ്തുക്കളിലും പപ്പായ ധാരാളമായി ഉപയോഗിക്കാറുണ്ട്. വീടുകളില് തന്നെ പലരും ഇതിനെ ഒരു ഫെയ്‌സ് മാസ്‌ക്കായി ഉപയോഗിക്കാറുണ്ട്. പപ്പെയ്ന് ഡെഡ് സെല്ലുകളെ നശിപ്പിക്കുകയും ചര്‍മത്തെ ശുദ്ധീകരിക്കുകയും ചെയ്യുന്നു. സൂര്യതാപത്തെ പ്രതിരോധിക്കാനും ചൊറിച്ചില് പോലുള്ള അസ്വസ്ഥതകള് മാറ്റാനും പപ്പായക്ക് കഴിയും. ചര്‍മത്തില് ചുളിവ് വീഴുന്നത് തടയുന്നു. സോറിയാസിസ് കുറയുന്നതിനുള്ള ചികിത്സകളിലും പപ്പായ ഉപയോഗിക്കാറുണ്ട്. പൊള്ളലിന്റെ പാടുകള് മാറ്റുന്നതിനും ഫലപ്രദമാണ്.


ഒരു കുഞ്ഞു മനോഹര ചിത്രം ; ഒരു കടത്തു നാടൻ കഥ റിവ്യൂ വായിക്കാം....! - Cine Media Promotions\nനടൻ സിദ്ധിഖിന്റെ മകൻ ഷഹീൻ സിദിഖ് ആദ്യമായി നായകൻ ആവുന്ന പുതിയ ചിത്രമാണ് ” ഒരു കടത്തു നാടൻ കഥ “. നവാഗതനായ പീറ്റര് സാജന് സംവിധാനം ചെയ്ത ചിത്രം ഒരു ആക്ഷന് ത്രില്ലര് ആണ്. എന്നാല് ഓരോ നിമിഷവും പ്രേക്ഷകരെ ഉദ്വേഗത്തിലൂടെ മാത്രം നയിക്കുന്ന ചിത്രമല്ല, മറിച്ച് നര്‍മ്മത്തിന് കൂടി പ്രാധാന്യമുള്ള സിനിമയാണ് ഒരു കടത്ത് നാടന് കഥ.\nഉമ്മയുടെ ഓപ്പറേഷനുള്ള പണം കണ്ടെത്താൻ പലവഴി തിരഞ്ഞു നടക്കുന്ന യുവാവ് ഒടുവിൽ ഹവാല പണമിടപാടിൽ പെടുന്നതും പോലീസ് പിടിയിലാകാതെ തന്നെ ലക്ഷ്യം സാധൂകരിക്കുന്നതുമാണ് സിനിമയുടെ ഇതിവൃത്തം. നായകനാകുന്ന ആദ്യ ചിത്രമാണെങ്കിലും ഷഹീനിന്റെ കൈയിൽ ഷാനു എന്ന ആ കഥാപാത്രം ഭദ്രമാണ്. എഞ്ചിനീയറിങ് കഴിഞ്ഞ് നല്ല ജോലിയൊന്നും ലഭിക്കാതെ നടന്നിരുന്ന കാലത്ത് ഉമ്മയ്ക്കു സംഭവിക്കുന്ന ഒരു അപകടത്തോടെ ഷാനുവിന്റെ ജീവിതം മാറിമറയുകയാണ്. ജോലിയില്ലാത്ത താൻ ഉമ്മയ്ക്ക് അടിയന്തിരമായി ഡോക്ടർമാർ നിർദേശിക്കുന്ന ഓപ്പറേഷനുള്ള വലിയ തുക എങ്ങനെ സമാഹരിക്കുമെന്ന ചിന്തയിൽ ഒടുവിൽ അയാൾ എത്തിനിൽക്കുന്നത് ഹവാല ഇടപാടുകാരിലാണ്. വളരെ പ്രസക്തി ഒള്ള ഒരു വിഷയത്തെ അതിന്റെ തീവ്രത ഒട്ടും ചോരാതെ സംവിധായകൻ അവതരിപ്പിച്ചിട്ടുണ്ട്.\nപ്രതിനായക കഥാപാത്രങ്ങളിലൂടെ ഇന്ത്യയിലെ മിക്ക ഭാഷാ സിനിമകളിലും ശ്രദ്ധ നേടിയ പ്രദീപ് റാവത്ത് ആണ് ആണ് ചിത്രത്തിലെ പ്രധാന ആകര്‍ഷണം. സുധീർ കരമന, ശശി കലിംഗ, സാജൻ പള്ളുരുത്തി, അബു സലിം, സാവിത്രി ശ്രീധരൻ, സരസ ബാലുശ്ശേരി, ഷഫീക് തുടങ്ങിയവരും ചിത്രത്തിൽ അവരവരുടെ വേഷങ്ങൾ ഭംഗിയാക്കിയിട്ടുണ്ട്.\nകുടുംബ പ്രേഷകരോടൊപ്പം ആഘോഷമാക്കാൻ പറ്റിയ മികച്ച ഒരു ചിത്രമാണ് ഒരു കടത്തു നാടൻ കഥ. ഏവർക്കും ആസ്വദിക്കാൻ പറ്റിയ ഒരു കൊച്ചു ചിത്രം.


രോഗപ്രതിരോധശേഷിക്കും പോഷണത്തിനും വിളകള്‍ക്കു വേണം ജീവാമൃതം | Preparation of Jeevamrutham\nരോഗപ്രതിരോധശേഷിക്കും പോഷണത്തിനും വിളകള്‍ക്കു വേണം ജീവാമൃതം\nകെ.എ. ഷബീര് അഹമ്മദ് April 23, 2021 02:48 PM IST\nപോഷണത്തിനും രോഗപ്രതിരോധശേഷി വര്‍ധനയ്ക്കുമായി എല്ലാ വിളകള്‍ക്കും ഉപയോഗിക്കാന് പറ്റിയ വളക്കൂട്ടാണ് ജീവാമൃതം.\n250 മുതല് 300 ലീറ്റര്‍വരെ ഉള്‍ക്കൊള്ളുന്ന രാസവസ്തുക്കളുടെ അംശം കലരാത്ത കട്ടിയുള്ള പ്ലാസ്റ്റിക് ബാരല്, നാടന്‍പശുവിന്റെ അധികം പഴക്കമില്ലാത്ത പച്ചച്ചാണകം 10 കിലോ, പഴകിയ മൂത്രം5ലീറ്റര്, കലര്‍പ്പില്ലാത്ത കറുത്ത നിറത്തിലുള്ള ശര്‍ക്കര നന്നായി പൊടിച്ചെടുത്തത്2കിലോ, വന്‍പയര്, ചെറുപയര്, ഉഴുന്ന്, മുതിര ഇവ ഏതെങ്കിലും പൊടിച്ചെടുത്തത് ഒരു കിലോ, ജീവാമൃതം പ്രയോഗിക്കാന് ഉദ്ദേശിക്കുന്ന സ്ഥലത്തുനിന്ന് കല്ലുകളില്ലാത്ത ഒരു വലിയ പിടി മണ്ണ്, ക്ലോറിന് കലരാത്ത ശുദ്ധജലം 200 ലീറ്റര്.\n(ആവശ്യത്തിന് അനുസരിച്ച് കുറഞ്ഞ അളവില് ഇതേ അനുപാതത്തിലും തയാറാക്കാം.)\nവെള്ളം ഒഴികെയുള്ള ചേരുവകള് ഓരോന്നായി പ്ലാസ്റ്റിക് ബാരലിലേക്ക് ഇട്ട് മരക്കമ്പുകൊണ്ടു നന്നായി ഇളക്കി യോജിപ്പിക്കുക. രാവിലെതന്നെ ഇതു ചെയ്യണം. വൈകുന്നേരം ബാരലിലേക്ക് വെള്ളം അല്‍പാല്‍പം ഒഴിച്ചുകൊടുത്ത് ഘടികാരദിശയില് ചെറുതായി3മിനിറ്റ് നേരം ഇളക്കണം. രണ്ടു ദിവസം കൂടി രണ്ടു നേരം3മിനിറ്റ് വീതം ഇങ്ങനെ ഇളക്കണം. ശേഷം ചെറുതായി വെള്ളം നനച്ച വൃത്തിയുള്ള ചണച്ചാക്കുകൊണ്ട് ബാരലിന്റെ വായ് വട്ടം അടച്ച് അതിനു മേല് ഭാരം വച്ചു മൂടിയിട്ട് തണലത്തു വയ്ക്കണം. മിശ്രിതത്തില് സൂര്യപ്രകാശം നേരിട്ടു പതിക്കാന് ഇടയാകരുത്. മൂന്നു ദിവസംകൊണ്ട് ജീവാമൃതം ഉപയോഗിക്കാന് പാകത്തിലാകും. ഒരാഴ്ചയ്ക്കുള്ളില് വിളകള്‍ക്ക് ഉപയോഗിച്ചു തീര്‍ക്കുകയും വേണം.\nതയാറാക്കിയ ജീവാമൃതം അഞ്ചിരട്ടി ശുദ്ധജലം ചേര്‍ത്തിളക്കി നേര്‍പ്പിച്ച് വിളകളുടെ ചുവട്ടില്‍നിന്ന് 1-2 അടിവരെ അകലത്തില് ഒഴിച്ചുകൊടുക്കണം. വിളയുടെ പ്രായം, വലുപ്പം എന്നിവയനുസരിച്ച് അര ലീറ്റര് മുതല്5ലീറ്റര് വരെ ഒഴിച്ചുകൊടുക്കാം. ഇലകളില് തളിച്ചു കൊടുക്കുകയും ചെയ്യാം. കരട് മാറ്റി നന്നായി നേര്‍പ്പിച്ചാല് തുള്ളിനനയായും നല്‍കാം. ഇങ്ങനെ മാസത്തില് രണ്ടു തവണ പ്രയോഗിക്കാം. വിളച്ചുവട്ടില് നനച്ച ശേഷം ഇത് പ്രയോഗിച്ചാല് മാത്രമേ നല്ല ഫലം കിട്ടുകയുള്ളൂ. അതായത്, പ്രയോഗിക്കുന്ന സമയത്തു മണ്ണില് ഈര്‍പ്പം വേണം. രാസവളങ്ങളോ മറ്റു രാസവസ്തുക്കളോ ആ സമയത്തു മണ്ണില് ചേര്‍ക്കുകയുമരുത്. ജീവാമൃതം പ്രയോഗിച്ചതിനു ശേഷം വിളകളുടെ ചുവട്ടില് കരിയിലയോ മറ്റു ജൈവ വസ്തുക്കള്‍കൊണ്ടോ പുതയിടുകയോ, മേല്‍മണ്ണ് കൂട്ടിക്കൊടുക്കുകയോ ചെയ്യണം. ഉപകാരികളായ സൂക്ഷ്മജീവികളുടെ വലിയ കലവറയായ ജീവാമൃതം വിളകളുടെ വളര്‍ച്ചാത്വരകമായി പ്രവര്‍ത്തിക്കുന്നു.\nജീവാമൃതം സ്ഥിരമായി ഉപയോഗിക്കുന്ന കൃഷിയിടങ്ങളില് വിളകളെ ബാധിക്കുന്ന ശത്രുകീടങ്ങളെ അകറ്റി നിര്‍ത്തുന്ന മിത്രകീടങ്ങള് പെരുകുന്നതായും മണ്ണിന്റെ അമ്ലത ക്രമപ്പെടുന്നതായും കണ്ടിട്ടുണ്ട്. വേരിലൂടെ ബാധിക്കുന്ന രോഗാണുക്കളെ ഇതു പരമാവധി തടയുന്നു. ഈ രീതിയില് ജീവാമൃതം ഉണ്ടാക്കി എല്ലാ വിളകള്‍ക്കും ഉപയോഗിക്കുന്നയാളാണ് കോടഞ്ചേരി പുത്തന്‍പുരയില് സെബാസ്റ്റ്യന്.\nEnglish summary: Preparation of Jeevamrutham


Sudinam Online | Malayalam news website from Kannur News Paper Sudinam Kannur കരളിന്റെ ആരോഗ്യവും സംരക്ഷണവും.. – Sudinam Online | Malayalam news website from Kannur News Paper Sudinam Kannur.\nകൃത്യമായ ജീവിതശൈലി, ഭക്ഷണ ക്രമം, വ്യായാമം എന്നിവയിലൂടെ കരളിന്റെ ആരോഗ്യം സംരക്ഷിച്ച് നിര്‍ത്താം\nPublished On:Jun 16, 2018 | 9:03 am\nശരീരത്തിന്റെ നല്ല ആരോഗ്യത്തിന് കരളിന്റെ ആരോഗ്യം പ്രധാനമാണ്. ശരീരത്തിലെ ഏറ്റവും വലിയ ഗ്രന്ഥിയായ കരളാണ് ജൈവപ്രവര്‍ത്തനങ്ങളെ നിയന്ത്രിക്കുന്നത്. ദഹനത്തിന് ആവശ്യമായ പിത്തരസം നിര്‍മ്മിക്കുന്നതും ശരീരത്തിലെ മാലിന്യങ്ങളെയും മറ്റ് ആവശ്യമില്ലാത്ത വസ്തുക്കളെയും സംസ്‌ക്കരിച്ച് ശരീരം വൃത്തിയാക്കി സൂക്ഷിക്കുന്നതും കരള് ആണ്. അതിനാല് കരളിന്റെ സംരക്ഷണം നല്ല രീതിയില് ആയിരിക്കണം. കൃത്യമായ ജീവിതശൈലി, ഭക്ഷണ ക്രമം, വ്യായാമം എന്നിവയിലൂടെ കരളിന്റെ ആരോഗ്യം സംരക്ഷിച്ച് നിര്‍ത്താം. എന്നാല്, രോഗങ്ങള് പിടിപെട്ടാല് മാത്രമേ പലരും കരളിനെ കുറിച്ച് ചിന്തിക്കാറുള്ളു എന്നതാണ് സത്യം. പ്രശ്‌നമുള്ള കരളിന്റെ ആദ്യ ലക്ഷണം അടിവയറിന്റെ വലതുഭാഗത്തായുള്ള വിങ്ങലാണ്. ഭക്ഷണം കഴിക്കുന്നതിനൊപ്പം വ്യായാമം ചെയ്തിട്ടും അടിവയറിന്റെ ഭാഗത്ത് ഭാരം വര്‍ധിക്കുന്നുണ്ടെങ്കില് നിര്‍ബന്ധമായും ഡോക്ടറെ കാണേണ്ടതുണ്ട്.\n* കരളിന്റെ ആരോഗ്യം സംരക്ഷിക്കാന്\nകൊഴുപ്പ് നിറഞ്ഞ ഭക്ഷണങ്ങളും ജങ്ക് ഫുഡ്‌സും നിങ്ങളുടെ കരളിന് ഒട്ടും നല്ലതല്ല. ശരീരത്തിലെ കൊഴുപ്പിന്റെ അധികരിച്ച അളവ് കരളിന്റെ സാധാരണ പ്രവര്‍ത്തനത്തെ ഒരു വിധത്തില് അല്ലെങ്കില് മറ്റൊരു വിധത്തില് ബാധിക്കും.\nവറുത്തതും പൊരിച്ചതുമായ ആഹാരപദാര്‍ഥങ്ങള്, മാംസോത്പന്നങ്ങള്, കേക്ക്, കടുപ്പംകൂടിയ ചായ, കാപ്പി, പപ്പടം, അച്ചാര്, സോസുകള് ഇവ ഒഴിവാക്കുക. പച്ചക്കറികളും പഴങ്ങളും നന്നായി കഴുകി ഉപയോഗിക്കണം. ഇവ രണ്ടും ഭക്ഷണത്തില് കൂടുതല് ഉള്‍പ്പെടുത്തുക.\nമദ്യപാനം, പുകവലി എന്നീ ശീലങ്ങള് പൂര്‍ണമായും ഉപേക്ഷിക്കുക. ഈ ശീലങ്ങല് കരളിന് എത്രമാത്രം ദോഷകരമാണെന്ന് പ്രത്യേകം പറയേമ്ട ആവശ്യമില്ലല്ലോ\nഭാരം കുറക്കാനുള്ള പ്രത്യേക ഭക്ഷണ രീതികള് ഫലം കണ്ടില്ലെങ്കില് അത് കരളിനെ ബാധിച്ചതായി മനസിലാക്കുക. കരളില് അനാവശ്യ സമ്മര്‍ദമുണ്ടാക്കി പ്രവര്‍ത്തനം താളം തെറ്റിക്കുകയാണ് ചെയ്യുക.\n* ഈ ലക്ഷണങ്ങള് ശ്രദ്ധിക്കുക\nകരളിന് അസുഖം ബാധിക്കുമ്പോള് ശരീരത്ത് ഉടനീളം ചൊറിച്ചില് അനുഭവപ്പെടാം. അതിനാല് ഈ പ്രശ്‌നം നേരിടുന്നനവര് ഉടനെ ഡോക്ടറെ കാണുക. ശരീരത്തില് പെട്ടെന്നുണ്ടാകുന്ന തടിപ്പും, നീര്‍ക്കെട്ടും കരള്‍രോഗത്തിന്റെ ലക്ഷണമാകാം. വയര്, കാല് എന്നിവിടങ്ങളില് വെള്ളംകെട്ടി നില്‍ക്കുന്നതുകൊണ്ടാണ് നീര്‍ക്കെട്ട് ഉണ്ടാകുന്നത്. കരളിന്റെ പ്രവര്‍ത്തനം താറുമാറാകുമ്പോള്, ശരീരത്തിലെ വിഷപദാര്‍ത്ഥങ്ങള് അടിഞ്ഞുകൂടും. പ്രധാനമായും മൂത്രത്തിന്റെ നിറവ്യത്യാസമാണ് ഇതിന്റെ പ്രധാന ലക്ഷണം. മൂത്രം കടുംനിറത്തിലായിരിക്കും. ചിലപ്പോള് കടും ചുവപ്പ് നിറത്തിലും മൂത്രം കാണപ്പെടും. ഇതൊക്കെ മഞ്ഞപ്പിത്തത്തിന്റെയോ കരള്‍രോഗത്തിന്റെയോ ലക്ഷണമായി വേണം കാണേണ്ടത്. കരള് തകരാറിലാകുന്നതിന്റെ മറ്റൊരു ലക്ഷണമാണ് അമിതവണ്ണവും വയര് പെരുപ്പവും. മദ്യപാനം മൂലം അല്ലാതെയുണ്ടാകുന്ന കരള്‍രോഗത്തിന്റെ ലക്ഷണാണ് അമിതവണ്ണം. കരളിന്റെ ആരോഗ്യത്തിന് തകരാര് സംഭവിക്കുമ്പോള് ശരീരത്തിന് ക്ഷീണവും തളര്‍ച്ചയും അനുഭവപ്പെടും.കണ്ണില് മഞ്ഞനിറം കണ്ടാല് ശ്രദ്ധിക്കണം. എന്തെന്നാല് കരളിന്റെ ആരോഗ്യത്തിന് തകരാര് ഉണ്ട് എന്നതിന്റെ സൂചനയാണത്. ശരീരത്തില് മഞ്ഞനിറത്തിന് കാരണമായ ബിലിറൂബിന് എന്ന പദാര്‍ത്ഥം ശരീരത്തില്‍നിന്ന് ഒഴിവാക്കുന്ന പ്രക്രിയ കരള് വഴിയാണ് നടക്കുന്നത്. കരള് തകരാറിലാകുമ്പോള് ശരീരത്തില് ബിലിറൂബിന്റെ അളവ് കൂടും. ഇതുകാരണമാണ് കണ്ണില് മഞ്ഞനിറം കാണപ്പെടുന്നത്.


തൃശ്ശൂര്: കോങ്ങാട് എംഎല്‍എയും സിപിഎം നേതാവുമായ കെ.വി വിജയദാസ് (61) അന്തരിച്ചു. കോവിഡ് മുക്തനായ വിജയദാസ് തലച്ചോറിലെ രക്തസ്രാവത്തെ തുടര്‍ന്ന് തൃശ്ശൂര് മെഡിക്കല് കോളേജിലെ തീവ്രപരിചരണ വിഭാഗത്തില് ചികിത്സയിലായിരുന്നു. വൈകീട്ട് 7.45 ഓടെയാണ് മരിച്ചത്.\nകോവിഡ് നെഗറ്റീവായശേഷം അദ്ദേഹത്തിന് ഹൃദയത്തിനും ശ്വാസകോശത്തിനും പ്രശ്നങ്ങള് കണ്ടെത്തിയിരുന്നു. തലച്ചോറിലെ രക്തസ്രാവത്തെ തുടര്‍ന്ന് ചികിത്സയില് കഴിയവെയാണ് അദ്ദേഹത്തിന്റെ ആരോഗ്യനില മോശമാവുകയും വെന്റിലേറ്ററില് പ്രവേശിപ്പിക്കുകയും ചെയ്തത്. ഒരു മാസത്തിലധികം തൃശ്ശൂര് മെഡിക്കല് കോളേജില് ചികിത്സയില് കഴിഞ്ഞ അദ്ദേഹത്തെ അടുത്തിടെ ന്യൂറോ സര്‍ജറി വിഭാഗത്തില് അടിയന്തര ശസ്ത്രക്രിയയ്ക്ക് വിധേയനാക്കിയിരുന്നു.\nപാലക്കാട് ജില്ലാ പഞ്ചായത്തിന്റെ പ്രഥമ പ്രസിഡന്റായിരുന്നു. ജില്ലാ പഞ്ചായത്ത് നിലവില്‍വന്ന 1995ല് ആദ്യ പ്രസിഡന്റായി. 2011 ലും 2016 ലും16 കോങ്ങാട് മണ്ഡലത്തില്‍നിന്ന് നിയമസഭയിലേക്ക് തിരഞ്ഞെടുക്കപ്പെട്ടു. സിപിഎം പാലക്കാട് ജില്ലാ സെക്രട്ടേറിയറ്റ് അംഗമായിരുന്നു. കേരള കര്‍ഷക സംഘത്തിന്റെ ജില്ലാ പ്രസിഡന്റ്, സംസ്ഥാന ജോയിന്റ് സെക്രട്ടറി പദവികളും വഹിച്ചിട്ടുണ്ട്. മിച്ചഭൂമി സമരത്തില് പങ്കെടുത്ത അദ്ദേഹം ജയില്‍വാസം അനുഭവിച്ചിട്ടുണ്ട്. ഏഷ്യയില് ആദ്യമായി ഒരു ജലവൈദ്യുത പദ്ധതി ജില്ലാ പഞ്ചായത്ത് ഏറ്റെടുക്കുന്നത് അദ്ദേഹത്തിന്റെ കാലത്താണ്. മീന്‍വല്ലം ജലവൈദ്യുത പദ്ധതി വിജയദാസ് പ്രസിഡന്റായിരിക്കെയാണ് ജില്ലാ പഞ്ചായത്ത് നടപ്പാക്കിയത്.\nകെ.എസ്.വൈ.എഫിലൂടെ പൊതുപ്രവര്‍ത്തന രംഗത്തുവന്ന അദ്ദേഹം പിന്നീട് ദീര്‍ഘകാലം സിപിഎം എലപ്പുള്ളി ലോക്കല് കമ്മിറ്റി സെക്രട്ടറിയായിരുന്നു. തുടര്‍ന്ന് പുതുശേരി ഏരിയ സെക്രട്ടറിയായും ജില്ലാ കമ്മിറ്റിയിലും പ്രവര്‍ത്തിച്ചു. 1987 ല് എലപ്പുള്ളി ഗ്രാമ പഞ്ചായത്തംഗമായി തെരഞ്ഞെടുപ്പട്ടു. തേനാരി ക്ഷീരോല്‍പാദക സഹകരണസംഘം സ്ഥാപക പ്രസിഡന്റ്, സംസ്ഥാന സഹകരണ ബാങ്ക് ഡയറക്ടര്, പ്രൈമറി കോപ്പറേറ്റീവ് അസോസിയേഷന് ജില്ലാ പ്രസിഡന്റ്, എലപ്പുള്ളി സര്‍വീസ് സഹകരണ ബാങ്ക് പ്രസിഡന്റ് എന്നീ ചുമതലകളും വഹിച്ചിരുന്നു. മികച്ച സഹകാരിയും കര്‍ഷകനും ആയിരുന്നു.\nമുഖ്യമന്ത്രി പിണറായി വിജയന്, സ്പീക്കര് പി ശ്രീരാമകൃഷ്ണന്, മന്ത്രിമാര് തുടങ്ങിയവര് അദ്ദേഹത്തിന്റെ വിയോഗത്തില് അനുശോചനം രേഖപ്പെടുത്തി. ഭാര്യ: പ്രേമകുമാരി. മക്കള്: ജയദീപ്, സന്ദീപ്.\nവെമ്പള്ളി: ഹരിപ്പാട് ആമ്പക്കാട്ട് അച്യുതന്‍പിള്ളയുടെ ഭാര്യ വാസവദത്ത കുഞ്ഞമ്മ (അമ്മിണി-88) അന്തരിച്ചു. പരേത വെമ്പള്ളി കല്ലുങ്കല് കുടുംബാംഗമാണ്. സംസ്‌കാരം ബുധനാഴ്ച ഉച്ചയ്ക്ക് ഒന്നിന് വെമ്പള്ളി കല്ലുങ്കല് (ആസ്ത) വീട്ടുവളപ്പില്. മക്കള്: അജിത്കുമാര്, അരുണ്‍കുമാര്, ആശ, അപര്‍ണ. മരുമക്കള്: ലത, അഞ്ജന, രാംകുമാര്.\nകൊച്ചി: പ്രമുഖ അഭിഭാഷകനും ഹൈക്കോടതിയിലെ സീനിയർ ഗവ. പ്ളീഡറുമായ അംജദ് അലി അന്തരിച്ചു. പറവൂര് നഗരസഭ മുൻ ചെയർമാന് എന് എ അലിയുടെയും പ്രൊഫ:റുഖിയ അലിയുടേയും മകനാണ്. ഭാര്യ:ഫാത്തിമ, മക്കൾ:അലീന, അമേയ. എറണാകുളം ആസ്റ്റർ മെഡിസിറ്റിയില് ഇന്നു രാവിലെ 8.20ആയിരുന്നു അന്ത്യം. ഖബറക്കം ഇന്ന് വൈകീട്ട്4ന് വള്ളുവള്ളി ജുമാ മസ്ജിദ് ഖബർസ്ഥാനിൽ നടക്കും.\nപാലാ : പാല മരിയാ സദനിൽ ഒരാൾ കൂടി കോവിഡ് ബാധിച്ചു മരിച്ചു. മേലുകാവ് സ്വദേശിയും 52-കാരനുമായ ഗിരീഷ് ആണ് ഇന്ന് രാവിലെ മരിച്ചത്. രോഗികളുടെ എണ്ണം 380 ആയി ഉയർന്ന\nമരിയ സദൻ ഇന്നു തന്നെ കോവിഡ് ചികിത്സാ കേന്ദ്രമാക്കിയേക്കും.\nജോസ് കെ. മാണി എം. പി., മാണി. സി. കാപ്പൻ എം. എൽ. എ എന്നിവരുടെ നേതൃത്വത്തിൽ ആരോഗ്യ- പോലീസ് റവന്യൂ - ഉദ്യോഗസ്ഥരുടെ അടിയന്തിര യോഗം ഇന്ന് രാവിലെ ചേർന്നു. അന്തേവാസികൾക്കായി ഓടി നടന്നു വലഞ്ഞ മരിയ സദൻ ഡയറക്ടർ സന്തോഷ് ജോസഫിനും മൂക്കടപ്പും, ശാരീരിക അസ്വസ്ഥതകളും. കാര്യങ്ങൾ കൈവിട്ടു പോകാതിരിക്കാൻ അടിയന്തര ജാഗ്രത ഉറപ്പാക്കുന്നതിനായി പാലാ ജനറൽ ആശുപത്രിയിൽ നിന്നുള്ള മെഡിക്കൽ സംഘം മരിയ സദനിൽ എത്തി.\nഏറ്റുമാനൂർ: പരേതനായ താഴത്തുരുത്തിയിൽ ശിവരാമ പണിക്കരുടെ ഭാര്യ ഇഞ്ചക്കാട്ടിൽ സരസമ്മ (82) അന്തരിച്ചു. മക്കൾ: രാധാകൃഷ്ണൻ നായർ പി .എസ് (റിട്ട. കെ.എസ്.ഇ.ബി ഓവർസീർ & റിപ്പോർട്ടർ, ജന്മഭൂമി), ഉഷാകുമാരി, ലതാകുമാരി (റിട്ട. ഡി.എ, ദേവസ്വം ബോർഡ്), ഗീതാകുമാരി (ഡപ്യൂട്ടി കളക്ടർ, പാലക്കാട്), മരുമക്കൾ: ഇന്ദു (വടവാതൂർ), പ്രസന്നകുമാരൻനായർ (റിട്ട. എസ്. ഐ കേരള പോലീസ് ), പരേതനായ ചന്ദ്രമോഹനൻ പിളള, പ്രേം കുമാർ (പോസ്റ്റ് മാസ്റ്റർ, മള്ളുശ്ശേരി). സംസ്ക്കാരം തിങ്കളാഴ്ച3ന് വീട്ടുവളപ്പിൽ.\nഅബുദാബി: മുൻ സുഡാൻ പ്രസിഡന്‍റ് സാദിക്ക് അൽ മഹ്ദി (84) കോവിഡ് ബാധിച്ച് മരിച്ചു. യുഎഇയിൽ വച്ചാണ് അന്ത്യം സംഭവിച്ചത്. രണ്ടുവട്ടം സുഡാൻ പ്രധാനമന്ത്രിയായിരുന്നു അദ്ദേഹം.1986ലാണ് അദ്ദേഹം പ്രധാനമന്ത്രിപദം അലങ്കരിച്ചത്. 1989ൽ നടന്ന സൈനിക അട്ടിമറിയിലൂടെയാണ് അദ്ദേഹം ആദ്യം പുറത്താക്കപ്പെടുന്നത്.\nകോട്ടയം: എൻ.എസ്.എസ് കോട്ടയം താലൂക്ക് യൂണിയൻ പ്രസിഡന്‍റ് പി. ബാലകൃഷണപിള്ള അന്തരിച്ചു. ഇന്ന് പുലർച്ചെ 3.30 ന് ആയിരുന്നു അന്ത്യം. മൃതദേഹം ഞായറാഴ്ച രാവിലെ 8 മണി മുതൽ ഗാന്ധിനഗറിലുള്ള മന്നം സെന്‍ററിൽ പൊതുദര്‍ശനത്തിന് വെക്കും. സംസ്ക്കാരം ഞായറാഴ്ച2ന്.\nഏറ്റുമാനൂര്: പുന്നത്തുറ കുറുപ്പംമഠത്തില് പരേതനായ ഉണ്ണികൃഷ്ണകൈമളുടെ ഭാര്യ എടൂര് ഭാനുമതിയമ്മ (81) അന്തരിച്ചു. മക്കള്: ഉഷാദേവിയമ്മ (റിട്ട.പ്രിന്‍സിപ്പാള്, ഗവ.എച്ച് എസ് എസ്, കോട്ടയം), സോമശേഖരന്‍നായര് (ഡയറക്ടര് ബോര്‍ഡ് അംഗം, പുന്നത്തുറ സര്‍വ്വീസ് സഹകരണ ബാങ്ക്), മരുമക്കള്: പി.എസ്.രവീന്ദ്രന് നായര്, ഉഷശ്രീ, ഏറ്റുമാനൂര് (റിട്ട ഉദ്യോഗസ്ഥന്, കനറാ ബാങ്ക്), ജിജി സോമന്, പണ്ടാരശ്ശേരില്, ഏറ്റുമാനൂര്. സംസ്കാരം ഇന്ന് വൈകിട്ട് 7ന് ഏറ്റുമാനൂര് ഉഷശ്രീ വീട്ടിലെ ചടങ്ങുകള്‍ക്കുശേഷം രാത്രി 8ന് പുന്നത്തുറ എടൂര് വീട്ടുവളപ്പില്.\nകോഴിക്കോട്: മുസ്‌ലിം ലീഗ് സംസ്ഥാന വൈസ് പ്രസിഡന്‍റും മുൻ എംഎൽഎയുമായ സി. മോയിൻകുട്ടി (77) അന്തരിച്ചു. തിരുവമ്പാടി, കൊടുവള്ളി നിയോജകമണ്ഡലങ്ങളില് നിന്നായി രണ്ട് തവണ നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്. താമരശേരി പഞ്ചായത്ത് മുന് പ്രസിഡന്‍റുമായിരുന്നു. ഖബറടക്കം തിങ്കളാഴ്ച ഉച്ചയ്ക്ക് ഒന്നിന്.\nകോട്ടയം: മുതിർന്ന മാധ്യമ പ്രവർത്തകനും മനോരമ വാരിക മുൻ പത്രാധിപരും എഴുത്തുകാരനും നാടകപ്രവർത്തകനുമായ കെ. പത്മനാഭൻ നായർ (പത്മൻ -90) അന്തരിച്ചു. വിഖ്യാത സാഹിത്യകാരൻ സി.വി.രാമൻപിള്ളയുടെ മകൾ മഹേശ്വരിയമ്മയുടെയും ഹാസ്യസാമ്രാട്ട് ഇ.വി. കൃഷ്ണപിള്ളയുടെയും മകനും പ്രശസ്ത നടൻ അടൂർ ഭാസിയുടെയും ചലച്ചിത്ര പ്രവർത്തകൻ ചന്ദ്രാജിയുടെയും സഹോദരനുമാണ്.\nമലയാളത്തിലാദ്യമായി കുട്ടികളുടെ നാടകവേദി എന്ന ആശയം നടപ്പാക്കിയത് പത്മനാണ്. കേരള പത്രപ്രവർത്തക യൂണിയൻ മലയാള മനോരമ യൂണിറ്റിന്റെ സ്ഥാപക പ്രസിഡന്റായിരുന്നു. പത്രപ്രവർത്തക യൂണിയൻ കോട്ടയം ജില്ലാ ഭാരവാഹിയായും പ്രസ് ക്ലബ് പ്രസിഡന്റായും പ്രവർത്തിച്ചിട്ടുണ്ട്. 1930 ൽ ജനിച്ച പത്മനാഭൻ നായർ അടൂർ ഹൈസ്കൂളിലെ പ്രാഥമിക വിദ്യാഭ്യാസത്തിനു ശേഷം തിരുവനന്തപുരം യൂണിവേഴ്സിറ്റി ഇന്റർമീഡിയറ്റ് കോളജ്, പന്തളം എൻഎസ്എസ് കോളജ് എന്നിവിടങ്ങളിലാണ് ഉപരിപഠനം നടത്തിയത്.\nമലയാള മനോരമയിലൂടെയാണ് പത്രപ്രവർത്തന ജീവിതത്തിന്റെ തുടക്കം. കുഞ്ചുക്കുറുപ്പ് എന്ന പോക്കറ്റ് കാർട്ടൂണിന് 35 വർഷം അടിക്കുറിപ്പെഴുതി. ദീർഘകാലം മലയാള മനോരമയിലെ പ്രാദേശിക വാർത്താ വിഭാഗം മേധാവിയായിരുന്നു. മനോരമ വാരികയിലെ അദ്ദേഹത്തിന്റെ 'പ്രഹ്ലാദൻ സംസാരിക്കുന്നു' എന്ന ചോദ്യോത്തര പംക്തി പിൽക്കാലത്ത് കേരള സാക്ഷരതാ മിഷൻ പുസ്തകമാക്കി. പത്രത്തിൽനിന്നു വിരമിച്ച ശേഷം മനോരമ വാരികയുടെ പത്രാധിപരായി. പത്മന്റെ പിതാവ് ഇ.വി കൃഷ്ണപിള്ളയാണ് മനോരമ വാരികയുടെ സ്ഥാപക പത്രാധിപർ. ചുമതലയേറ്റ് ഒരു വർഷത്തിനുള്ളിൽ വാരികയുടെ പ്രചാരം 14 ലക്ഷത്തിൽ എത്തിച്ചു. ഇത് മലയാള പ്രസിദ്ധീകരണ രംഗത്ത് റെക്കോർഡാണ്. 2001 ഡിസംബർ 31 ന് മനോരമയിൽനിന്ന് വിരമിച്ചു.\n1961 ലാണ് കുട്ടികളുടെ നാടകവേദി രൂപീകരിച്ചത്. പത്മൻ എഴുതി സഹോദരൻ അടൂർ ഭാസി സംവിധാനം ചെയ്ത 'വിടരുന്ന മൊട്ടുകൾ' എന്ന നാടകം കേരളത്തിലുടനീളം അവതരിപ്പിക്കപ്പെട്ടു. ഇന്ദിരഗാന്ധിയായിരുന്നു ഉദ്ഘാടനം. നാടകത്തിൽ പത്മൻ തന്നെ രചിച്ച് ഈണം നൽകിയ ഗാനങ്ങൾ പ്രസിദ്ധമാണ്. മനോരമയിൽനിന്നു വിരമിച്ച ശേഷം, വിടരുന്ന മൊട്ടുകൾ വീണ്ടും അരങ്ങിലെത്തിച്ചു. 'കുഞ്ചുകുറുപ്പും പ്രഹ്ലാദനും', സഹോദരൻ അടൂർ ഭാസിയുടെ ജീവചരിത്രം 'എന്റെ ഭാസിയണ്ണൻ', ഭാസിയെക്കുറിച്ചുള്ള 'നാടകാന്തം ഭാസ്യം', 'ഭാസുരം ഹാസ്യം', കുട്ടികളുടെ നാടകങ്ങളായ 'കുഞ്ഞലകൾ', 'കുഞ്ഞാടുകൾ' തുടങ്ങിയവയാണ് പ്രധാന പുസ്തകങ്ങൾ.\nഭാര്യ: കോട്ടയം മഠത്തിൽ പറമ്പിൽ കുടുംബാംഗം പരേതയായ വിമലാദേവി. മക്കൾ: ചിത്ര, ലക്ഷ്മി, ജയകൃഷ്ണൻ നായർ (സ്പെഷ്യൽ കറസ്പോണ്ടൻ്റ്, ടൈംസ് ഓഫ് ഇന്ത്യ). മരുമക്കൾ: രമേഷ് കുമാർ (റിട്ട: ഡപ്യൂട്ടി ചീഫ് ഇലക്ട്രിക്കൽ ഇൻസ്പെക്ടർ), ജഗദീഷ് ചന്ദ്രൻ (എൻജിനീയർ, കുവൈത്ത്), ധന്യ.\nകോട്ടയം: സിപിഎം ജില്ലാകമ്മറ്റി അംഗവും സ്പോര്‍ട്സ് കൌണ്‍സില് പ്രസിഡന്‍റും കേരള കര്‍ഷകസംഘം ജില്ലാ പ്രസിഡന്‍റുമായ അയ്മനം ബാബു അന്തരിച്ചു.\nഏറ്റുമാനൂര്: അജ്ഞാതവാഹനമിടിച്ച് ബൈക്കില് സഞ്ചരിക്കുകയായിരുന്ന സിപിഎം നേതാവ് മരണമടഞ്ഞു. സിപിഎം ഏറ്റുമാനൂര് ഏരിയാ കമ്മറ്റി അംഗവും സിഐടിയു ഏരിയാ സെക്രട്ടറിയുമായ തെള്ളകം പുല്ലംപ്ലായില് പി.എസ്.അനിയന് (62) ആണ് മരിച്ചത്. പേരൂര് വില്ലേജ് സര്‍വ്വീസ് സഹകരണ ബാങ്ക് മുന് പ്രസിഡന്‍റും നിലവില് ഡയറക്ടര് ബോര്‍ഡ് അംഗവുമാണ്. ഇന്നലെ രാത്രി9മണിയോടെ എം.സി.റോഡില് നീലിമംഗലത്തിനും കുമാരനല്ലൂരിനുമിടയ്ക്കുള്ള പെട്രോള് പമ്പിനു സമീപമായിരുന്നു അപകടം.\nബൈക്കില് കുമാരനല്ലൂര് ഭാഗത്തേക്ക് പോകുകയായിരുന്ന അനിയനെ അജ്ഞാതവാഹനം ഇടിച്ചുതെറിപ്പിക്കുകയായിരുന്നു. ഇടിച്ച വാഹനം നിര്‍ത്താതെ പോയി. തലയടിച്ചു റോഡിലേക്കു തെറിച്ചുവീണ അനിയനെ കോട്ടയം മെഡിക്കല് കോളേജ് ആശുപത്രിയില് എത്തിച്ചെങ്കിലും 11.30 മണിയോടെ മരിച്ചു. മൃതദേഹം കോവിഡ് പരിശോധനകള്‍ക്കും പോസ്റ്റ്മോര്‍ട്ടത്തിനുംശേഷം ബന്ധുക്കള്‍ക്ക് വിട്ടുകൊടുക്കും. ഭാര്യ: ഗീത (കൃഷ്ണന്‍നായര് വാച്ച് ഹൌസ്, കോട്ടയം), മക്കള്: അതുല്, അജയ്. സംസ്കാരം തിങ്കളാഴ്ച വൈകിട്ട് മൂന്നിന് വീട്ടുവളപ്പില്.\nഏറ്റുമാനൂര്: മിനര്‍വ്വ ഗ്രൂപ്പ് സ്ഥാപനങ്ങളുടെ ഉടമ ഏറ്റുമാനൂര് മംഗല്യയില് കെ.ജി.ഗോപിനാഥന് നായര് (82) അന്തരിച്ചു. ഏറ്റുമാനൂര് പടിഞ്ഞാറെനട 5022-ാം നമ്പര് എന്.എസ്.എസ് കരയോഗം മുന് പ്രസിഡന്റാണ്. ഭാര്യ: വൈക്കം തലയാഴം കണ്ണോലില് കുടുംബാംഗം വിജയലക്ഷ്മി. മക്കള്: ജി.ഉദയകുമാര് (മിനര്‍വ്വ ഏജന്‍സീസ് & മിനര്‍വ്വ ഷോപ്പി, ഏറ്റുമാനൂര്), ജി.സുധി (മിനര്‍വ്വ ഗിഫ്റ്റ് ആന്റ് അപ്ലയന്‍സസ് & മിനര്‍വ്വ കിഡ്‌സ് വേള്‍ഡ്, ഏറ്റുമാനൂര്), സ്മിത ജി നായര് (ഗവ.ഹയര് സെക്കന്ററി സ്‌കൂള്, ഇടക്കോലി), മരുമക്കള്: മീര എസ്, സന്ധ്യ ജി നായര്, ഡോ.സജീവ് കുമാര് കെ.ആര് (അസി. ഡയറക്ടര്, മൃഗസംരക്ഷണവകുപ്പ്, അയര്‍ക്കുന്നം). സംസ്‌കാരം ഇന്ന് വൈകിട്ട് നാലുമണിക്ക് വീട്ടുവളപ്പില്.\nകൊച്ചി: പ്രശസ്ത പിന്നണി ഗായകനും സംഗീത സംവിധായകനുമായ സീറോ ബാബു അന്തരിച്ചു. 80 വയസായിരുന്നു. സിനിമയിലും നാടകങ്ങളിലുമായി നിരവധി ഹിറ്റ് ഗാനങ്ങള് പാടിയിട്ടുണ്ട്. കൊച്ചിക്കാരനായ കെ.ജെ ബാബു എന്ന സീറോ ബാബു 1964-82 കാലഘട്ടങ്ങളിലാണ് സജീവമായി പാടിയിരുന്നത്. പതിനെട്ടാമത്തെ വയസില് കുടുംബിനി എന്ന ചിത്രത്തില് പാടിക്കൊണ്ടാണ് സിനമാ ഗാനരംഗത്ത് പ്രവേശിക്കുന്നത്. മുന്നൂറിലധികം ഗാനങ്ങള് പാടിയിട്ടുണ്ട്. പിജെ ആന്റണിയുടെ ദൈവവും മനുഷ്യനും എന്ന നാടകത്തിലെ ഹിറ്റുഗാനമാണ് ബാബു എന്ന ഗായകനെ സീറോ ബാബു ആക്കിയത്. മലയാറ്റൂര് മലയും കേറി, പ്രേമത്തിന് കണ്ണില്ല, മുണ്ടോന് പാടത്ത് കൊയ്ത്തിന്, ലവ് ഇന് കേരള തുടങ്ങിയ ബാബു പാടിയ പാട്ടുകളില് ചിലതാണ്. നിരവധി ചിത്രങ്ങള്‍ക്ക് സംഗീതസംവിധാനവും നിര്‍വ്വഹിച്ചിട്ടുണ്ട്. മാടത്തരുവി, കാബൂളിവാല എന്നീ ചിത്രങ്ങളില് അഭിനയിച്ചിട്ടുണ്ട്.\nപത്തനംതിട്ട: ഡോ. ജോസഫ് മാർത്തോമ്മ മെത്രാപ്പോലീത്ത (90) കാലംചെയ്തു. വാർധകൃ സഹജമായ അസുഖത്തെ തുടർന്നായിരുന്നു അന്ത്യം. തിരുവല്ലയിലെ സ്വകാര്യ ആശുപത്രിയിൽ ചികിത്സയിലായിരുന്നു. മാർത്തോമ സഭയുടെ പരമാധ്യക്ഷനായിരുന്നു. മാർത്തോമ്മാ സഭാ ചരിത്രവുമായി അഭേദ്യമായ ബന്ധമുള്ള മാരാമണ് പാലക്കുന്നത്ത് കുടുംബത്തിലാണ് മെത്രാപ്പോലീത്തയുടെ ജനനം. 1931 ജൂണ് 27ന് ടി. ലൂക്കോസിന്‍റെയും മറിയാമ്മയുടെയും മകനായി ജനിച്ചു. പി.ടി. ജോസഫെന്നായിരുന്നു ആദ്യകാല പേര്.\nപ്രാഥമിക വിദ്യാഭ്യാസത്തിനും ബംഗളൂരു തിയോളജിക്കൽ കോളജിലെ ബിരുദ പഠനത്തിനും ശേഷം 1957 ജൂണ് 29ന് ശെമ്മാശനായും അതേവർഷം ഒക്ടോബർ 18ന് വൈദികനായും സഭാ ശുശ്രൂഷയിൽ പ്രവേശിച്ചു. 1975 ഫെബ്രുവരി എട്ടിന് ജോസഫ് മാർ ഐറേനിയോസ് എന്ന പേരിൽ മെത്രാപ്പോലീത്തയുമായി. പിന്നീട് സഭയുടെ സഫ്രഗൻ മെത്രാപ്പോലീത്ത സ്ഥാനത്തേക്ക് ഉയർത്തപ്പെട്ട അദ്ദേഹം 2007 ഒക്ടോബർ രണ്ടിന് മാർത്തോമ്മാ മെത്രാപ്പോലീത്തയായി.\nമുംബൈ: മികച്ച വസ്ത്രാലങ്കാരത്തിലൂടെ ഇന്ത്യന് സിനിമയിലേക്ക് ആദ്യ ഓസ്കര് പുരസ്കാരം കൊണ്ടുവന്ന കോസ്റ്റ്യൂം ഡിസൈനര് ഭാനു അത്തയ്യ അന്തരിച്ചു. 91 വയസായിരുന്നു. ദക്ഷിണ മുംബൈയിലെ വസതിയില് വ്യാഴാഴ്ച പുലര്‍ച്ചെയായിരുന്നു അന്ത്യം. അസുഖത്തെ തുടര്‍ന്ന് ദീര്‍ഘനാളായി ചികിത്സയിലായിരുന്നു. റിച്ചാർഡ് ആറ്റൻബറോ സംവിധാനം ചെയ്ത ഗാന്ധി എന്ന ചിത്രത്തിന്റെ വസ്ത്രാലങ്കാരത്തിനാണ് ഭാനുവിന് പുരസ്കാരം ലഭിച്ചത്. ഇതു കൂടാതെ രണ്ടു തവണ നാഷണൽ ഫിലിം അക്കാദമി അവാർഡും ഫിലിം ഫെയർ ലൈഫ് ടൈം അച്ചീവ്മെന്റ് അവാർഡും ഉൾപ്പെടെ നിരവധി പുരസ്കാരങ്ങളും ഭാനു അതയ്യ നേടിയിട്ടുണ്ട്. സത്യേന്ദ്ര അതയ്യയെ വിവാഹം കഴിച്ചതോടെയാണ് ഭാനു അതയ്യ എന്ന് പേര് മാറ്റിയത്. ഇരുവരും പിന്നീട് വേര്‍പിരിഞ്ഞിരുന്നു.\n1956 മുതലാണ് ഇവർ സിനിമകളിൽ വസ്ത്രാലങ്കാരം ചെയ്തു തുടങ്ങിയത്. സിഐഡി ആയിരുന്നു ആദ്യ സിനിമ. ആറു പതിറ്റാണ്ടോളം സിനിമമേഖലയിൽ പ്രവർത്തിച്ച ഇവർ നൂറിലധികം സിനിമകൾക്ക് വസ്ത്രാലങ്കാരം ചെയ്തിട്ടുണ്ട്. 2012 ഇൽ തനിക്ക് ലഭിച്ച ഓസ്കാർ പുരസ്കാരം അത് നൽകിയ അമേരിക്കൻ അക്കാദമി ഓഫ് മോഷൻ പിക്ചർ ആർട്ട് ആൻഡ് സയൻസസിനു മടക്കി നൽകാൻ താത്പര്യം പ്രകടിപ്പിച്ചു. തന്റെ കാലശേഷം ഈ ട്രോഫി സൂക്ഷിക്കാൻ കുടുംബത്തിനോ സർക്കാരിനോ സാധിച്ചേക്കില്ല എന്ന ചിന്തയാണ് ഈ വിലപ്പെട്ട പുരസ്കാരം തിരികെ നൽകാൻ ഇവരെ പ്രേരിപ്പിച്ചത്. 1982 ഇൽ ഭാനുവിന് ഓസ്കാർ ലഭിച്ചത്.\nപാലക്കാട്: മഹാകവി അക്കിത്തം അച്യുതന് നമ്പൂതിരി അന്തരിച്ചു. 94 വയസ്സായിരുന്നു. ദേഹാസ്വാസ്ഥ്യത്തെത്തുടർന്ന് തിങ്കളാഴ്ച അദ്ദേഹത്തെ തൃശ്ശൂരിലെ സ്വകാര്യ ആശുപത്രിയിൽ പ്രവേശിപ്പിച്ചിരുന്നു. തീവ്രപരിചരണവിഭാഗത്തിൽ ചികിത്സയിലിരിക്കെയാണ് അന്ത്യം. 1926 മാര്‍ച്ച് 18 പാലക്കാട് ജില്ലയിലെ കുമാരനല്ലൂരിലാണ് അദ്ദേഹം ജനിച്ചത്. 2019 നവംബറിൽ രാജ്യം അക്കിത്തത്തിന് ജ്ഞാനപീഠപുരസ്കാരം നൽകി ആദരിച്ചിരുന്നു. കവിത ചെറുകഥ നാടകം വിവര്‍ത്തനം ലേഖനസമാഹാരം ഉള്‍പ്പെടെ നിരവധി കൃതികള് അദ്ദേഹം മലയാളത്തിന് സമ്മാനിച്ചു.\nപേരൂർ: പെരിങ്ങലത്ത് പി യു ജോസഫ് (ജോപ്പൻ) അന്തരിച്ചു. ഭാര്യ: ചിങ്ങവനം കൊച്ചു താഴത്ത് കുടുംബാംഗം ലൗലി ജോസഫ്. മക്കൾ: രഹന (ബാംഗ്ലൂർ), ഭാവന (ചിക്കാഗോ), മരുമക്കൾ: റ്റോം മൈലാടിയിൽ മണലുങ്കൽ, മാത്യു കിഴവള്ളീൽ, മാഞ്ഞൂർ. സംസ്‌കാരം നാളെ വൈകുന്നേരം3മണിക്ക് പേരൂർ സെന്‍റ് സെബാസ്റ്റ്യൻസ് പള്ളിയിൽ.\nമലപ്പുറം: വണ്ടൂര് അമരമ്പലം സൗത്ത് കുതിരപ്പുഴയില് സുഹൃത്തുക്കള്‍ക്കൊപ്പം കുളിക്കാനിറങ്ങിയ കോട്ടയം ആറുമാനൂര് സ്വദേശി യുവാവ് മുങ്ങിമരിച്ചു. ആറുമാനൂര് പുളിക്കല് ജോസഫിന്റെയും (കുഞ്ഞുമോന് - ജോസ്‌ന ഷട്ടര്, വെട്ടിമുകള്) ബീന ജോസഫിന്‍റെയും (പിഡബ്ല്യുഡി, കോട്ടയം) മകന് റോഷന് ജോസഫ് (ഉണ്ണി-27) ആണ് മരിച്ചത്. വണ്ടൂരിലെ ധനകാര്യസ്ഥാപനത്തില് ഉദ്യോഗസ്ഥനായിരുന്നു. ഞായറാഴ്ച മൂന്ന് മണിയോടെയാണ് അപകടം. പാലക്കുണ്ട് ചെക്ക്ഡാമിന് സമീപം കുളിക്കുന്നതിനിടെ ഒഴുക്കില്‍പെടുകയായിരുന്നു. സുഹൃത്തുക്കള് രക്ഷിക്കാന് ശ്രമിച്ചെങ്കിലും കഴിഞ്ഞില്ല. പ്രദേശവാസി ഇല്ലിക്കല് ഷെഫീക്കിന്റെ നേതൃത്വത്തില് നാട്ടുകാര് ചേര്‍ന്ന് കരയ്‌ക്കെത്തിച്ചു. തുടര്‍ന്ന് വണ്ടൂരിലെ സ്വകാര്യ ആശുപത്രിയില് എത്തിച്ചെങ്കിലും മരിച്ചു. പൂക്കോട്ടുപാടം പോലീസ് മേല്‍നടപടികള് സ്വീകരിച്ച് മൃതദേഹം നിലമ്പൂര് സര്‍ക്കാര് ആശുപത്രിയിലേക്ക് മാറ്റി. കോവിഡ് പരിശോധനയ്ക്കും പോസ്റ്റ്‌മോര്‍ട്ടത്തിനും ശേഷം മൃതദേഹം ബന്ധുക്കള്‍ക്ക് വിട്ടുനല്‍കും. സഹോദരന് : രോഹിത് ജോസഫ് (യുകെ) സംസ്‌കാരം ചൊവ്വാഴ്ച മൂന്നിന് ആറുമാനൂര് മംഗളവാര്‍ത്ത പള്ളിയില്.\nദില്ലി: കേന്ദ്രമന്ത്രിയും എല്.ജെ.പി നേതാവുമായ രാംവിലാസ് പസ്വാന് (76) അന്തരിച്ചു. ഏറെക്കാലമായി ചികിത്സയിലായിരുന്നു. കഴിഞ്ഞ ദിവസം ഹൃദയമാറ്റ ശസ്ത്രക്രിയ നടത്തി വിശ്രമത്തിലായിരുന്നു. മകന് ചിരാഗ് പസ്വാനാണ് മരണവിവരം ട്വീറ്റ് ചെയ്തത്. ബിഹാര് നിയമസഭാ തിരഞ്ഞെടുപ്പിന് തൊട്ടുമുമ്പാണ് രാംവിലാസ് പസ്വാന്റെ വിയോഗം.\nകഴിഞ്ഞ അഞ്ച് പതിറ്റാണ്ടായി ഇന്ത്യന് രാഷ്ട്രീയത്തില് നിറഞ്ഞുനിന്ന വ്യക്തിത്വമായിരുന്നു രാംവിലാസ് പസ്വാന്. ബിഹാറില് നിന്നുള്ള ഇന്ത്യയിലെ അറിയപ്പെടുന്ന ദളിത് നേതാവ് കൂടിയാണ് പസ്വാന്. രണ്ടാം മോദി സര്‍ക്കാരില് കേന്ദ്ര ഭക്ഷ്യ-പൊതുവിതരണ മന്ത്രിയായിരുന്നു.\nജനതാ പാര്‍ട്ടിയിലൂടെയാണ് അദ്ദേഹം രാഷ്ട്രീയത്തിലേക്ക് കടന്നുവരുന്നത്. അടിയന്തരാവസ്ഥ കാലത്ത് ഇന്ദിര ഗാന്ധിക്കെതിരേ കടുത്ത നിലപാടെടുത്ത വിദ്യാര്‍ഥി നേതാവായിരുന്നു. അടിയന്തരാവസ്ഥ പ്രഖ്യാപിച്ച ശേഷമുള്ള സമരമുഖമാണ് പസ്വാനിലെ രാഷ്ട്രീയ നേതാവിനെ പുറത്തുകൊണ്ടുവരുന്നത്. ഏറെക്കാലം തടവിലായ പസ്വാന് പിന്നീട് നടന്ന നിരവധി തിരഞ്ഞെടുപ്പുകളില് തുടര്‍ച്ചയായി വിജയിച്ചു.\nഏറ്റുമാനൂർ: കിഴക്കേനട താഴത്തേടത്ത് ഓലിക്കൽ കെ.സി.ശിവദാസ് (68) അന്തരിച്ചു. ഏറ്റുമാനൂര് മഹാദേവക്ഷേത്രത്തില് എണ്ണക്കടയിലെ ജീവനക്കാരനായിരുന്നു. ഭാര്യ: തലയാഴം ചിരത്തറയിൽ കുടുംബാംഗം സുലോചന. മകൾ: സീനുദാസ്, മരുമകൻ: സുഭാഷ് (സിവിൽ സപ്ലൈസ്, മല്ലപ്പള്ളി). സംസ്കാരം ഇന്ന്3ന് ക്ലാമറ്റം ഓലിക്കൽ കുടുംബവീട്ടുവളപ്പിൽ\nഏറ്റുമാനൂര്: പട്ടിത്താനം താഴവനായില് ടി.എം.ഇമ്മാനുവല് (മാണിക്കുഞ്ഞ് - 63) അന്തരിച്ചു. ഭാര്യ: ഏറ്റുമാനൂര് മഠത്തേട്ട് ജാസ്മിന്. മക്കള്: അമിരിറ്റ്, മാത്യുസ്, അനീറ്റ, മരുമകന്: റിജോ രാജന് (പന്തളം) സംസ്‌കാരം ഇന്ന് 3.30ന് രത്‌നഗിരി സെന്റ് തോമസ് പള്ളിയില്.\nറാഞ്ചി: കോവിഡ് രോഗമുക്തി നേടിയ ജാര്‍ഖണ്ഡ് ന്യൂനപക്ഷ ക്ഷേമ വകുപ്പ് മന്ത്രി ഹാജി ഹുസ്സൈന് അന്‍സാരി (73) അന്തരിച്ചു. റാഞ്ചിയിലെ മേദാന്ത ആശുപത്രിയില് വച്ചായിരുന്നു അന്ത്യം. കോവിഡ് സ്ഥിരീകരിച്ചതിനെ തുടര്‍ന്ന് സെപ്റ്റംബര് 23-നാണ് ഹുസ്സൈന് അന്‍സാരിയെ ആശുപത്രിയില് പ്രവേശിപ്പിച്ചത്. തുടര്‍ന്ന് വെള്ളിയാഴ്ച നടത്തിയ കോവിഡ് പരിശോധനയില് അദ്ദേഹത്തിന്‍റെ ഫലം നെഗറ്റീവായിരുന്നുവെന്ന് ബന്ധുക്കള് പറഞ്ഞു. ഹൃദയ സംബന്ധമായതും മറ്റുമുള്ള രോഗങ്ങളുണ്ടായിരുന്ന ആളാണ് ഹുസ്സൈന് അന്‍സാരി.ജാര്‍ഖണ്ഡ് മുക്തി മോര്‍ച്ച നേതാവായ ഹുസ്സൈന് അന്‍സാരി നാലു തവണയായി മധുപുര് നിയമസഭ മണ്ഡലത്തെ പ്രതിനിധീകരിക്കുന്നുണ്ട്. മന്ത്രിയുടെ മരണത്തില് ജാര്‍ഖണ്ഡ് മുഖ്യമന്ത്രി ഹേമന്ത് സോറനും മറ്റു നേതാക്കളും അനുശോചനം രേഖപ്പെടുത്തി.\nഏറ്റുമാനൂർ: തോപ്പിൽ വീട്ടിൽ പരേതരായ ദാമോദരന്‍റെയും ശാരദാ ദാമോദരന്‍റെയും മകൻ റിട്ട. ഡി ഇ ഒ ഗോപി ഡി. തോപ്പിൽ (70) അന്തരിച്ചു. ഭാര്യ: വിജയമ്മ ഗോപി (റിട്ട. എച്ച്.എം. ഗവ. എച്ച്.എസ്. ചാലക്കുടി), മക്കൾ: അഡ്വ. അനഘ ജി. തോപ്പിൽ , ഹരി. ജി. തോപ്പിൽ.\nകോട്ടയം: കോവിഡ് ബാധിതനായ അതിരമ്പുഴ സ്വദേശി കോട്ടയം മെഡിക്കൽ കോളജ് ആശുപത്രിയില് ചികിത്സയിലിരിക്കെ മരിച്ചു. മഹാത്മാഗാന്ധി സര്‍വ്വകലാശാലയ്ക്ക് സമീപം താമസിക്കുന്ന ഓലപുരയ്ക്കൽ പൊന്നപ്പൻ (62) ആണ് വ്യാഴാഴ്ച ഉച്ചയ്ക്ക് 1.30 മണിയോടെ മരണമടഞ്ഞത്. കിഡ്നി സംബന്ധമായ അസുഖം മൂലം കഴിഞ്ഞ മൂന്ന് വർത്തോളമായി ചികിത്സയിലായിരുന്നു. കഴിഞ്ഞ തിങ്കളാഴ്ചയാണ് കോവിഡ് പോസിറ്റീവ് ആയതിനെ തുടർന്ന് കോട്ടയം മെഡിക്കൽ കോളജ് ആശുപത്രിയിൽ പ്രവേശിപ്പിച്ചത്. പക്ഷെ ഉറവിടം വ്യക്തമല്ല. എല്ലാ ആഴ്ചയിലും കോട്ടയം മെഡിക്കൽ കോളജിൽ ഡയാലിസിസിനായി പോയിരുന്നു. ഇദ്ദേഹത്തിന്‍റെ ഭാര്യക്കും പിന്നീട് നടത്തിയ പരിശോധനയില് കോവിഡ് സ്ഥിരികരിച്ചു. ഭാര്യ: കളത്തൂർ മുതിരക്കിലായിൽ കുടുംബാംഗം ഷൈലജ. മക്കൾ: അഖിൽ, ആതിര, മരുമകൻ: മിഥുൻ\nഏറ്റുമാനൂര്: സവിതയില് പരേതനായ ഡോ.എന്.എസ്.നമ്പൂതിരിയുടെയും (ശ്രീകലാ ഹോമിയോ ക്ലിനിക്, ഏറ്റുമാനൂര്) ശാരദാമണിയുടെയും മകളും ഐഎസ്ആര്‍ഓ റിട്ട ഉദ്യോഗസ്ഥന് പി.ഗണേശിന്‍റെ ഭാര്യയുമായ ഡോ.എസ്.ശ്രീകല (55) ബംഗളുരുവില് അന്തരിച്ചു. മക്കള് അദ്വൈത്, അദിത. സംസ്കാരം നാളെ 12ന് ബംഗളൂരുവില്.\nതിരുവനന്തപുരം: പ്രശസ്ത മനഃശാസ്ത്രജ്ഞനും കൗണ്‍സിലിങ് വിദഗ്ധനും എഴുത്തുകാരനുമായ ഡോ. പി. എം. മാത്യു വെല്ലൂര് (87) അന്തരിച്ചു. പട്ടം പ്ലാമൂട് ചാരാച്ചിറയിലെ വീട്ടില് തിങ്കളാഴ്ച വൈകിട്ടായിരുന്നു അന്ത്യം. സംസ്‌കാരം ചൊവ്വാഴ്ച ഉച്ചകഴിഞ്ഞ് രണ്ടിന് മാവേലിക്കര കരിപ്പുഴ സെന്‍റ് ജോര്‍ജ് ഓര്‍ത്തഡോക്‌സ് പള്ളിയില്.\nവിവിധ ആനുകാലികങ്ങളിലും മാദ്ധ്യമങ്ങളിലും മനശാസ്‌ത്ര സംബന്ധമായ പരിപാടികള് ജനകീയമായി അവതരിപ്പിച്ചിരുന്ന ഡോക്ടര് മാത്യു വെല്ലൂര് പാലക്കത്തായി പിഎം മത്തായിയുടെയും എണ്ണക്കാട്ട് ചക്കാലയില് കുഞ്ഞമ്മയുടെയും മകനായി 1933 ജനുവരി 31നാണ് ജനിച്ചത്. മനഃശാസ്ത്രജ്ഞന്, അധ്യാപകന്, ഗ്രന്ഥകാരന്, ഗവേഷകന്, ജീവനകലാപരിശീലകന് തുടങ്ങിയ മേഖലകളില് ശ്രദ്ധേയനായിരുന്നു. കേരള സര്‍വകലാശാലയില് നിന്നു മനഃശാസ്ത്രത്തില് ബിരുദാനന്തരബിരുദവും ഡോക്ടറേറ്റും നേടി.\nമദ്രാസ് വെല്ലൂര് ക്രിസ്ത്യന് മെഡിക്കല് കോളജില് അധ്യാപകന്, ക്ലിനിക്കല് സൈക്കോളജിസ്റ്റ് തുടങ്ങിയ സേവനങ്ങള് ചെയ്തു. തിരികെ കേരളത്തിലെത്തിയപ്പോള് സര്‍വവിജ്ഞാനകോശത്തിന്‍റെ അസിസ്റ്റന്‍റ് എഡിറ്ററായി ജോലിയില് പ്രവേശിച്ചു. തിരുവനന്തപുരത്തുള്ള മനഃശാസ്ത്ര ചികിത്സാകേന്ദ്രത്തിന്റെയും ഇന്‍സ്റ്റിറ്റ്യൂട്ട് ഓഫ് പേഴ്സണാലിറ്റി ഡെവലപ്മെന്‍റ് എന്ന സ്ഥാപനത്തിന്റെയും ഡയറക്ടറായിരുന്നു. സര്‍വവിജ്ഞാനകോശത്തില് മനഃശാസ്ത്രവിഭാഗത്തിന്‍റെ എഡിറ്ററായി അഞ്ചു വര്‍ഷം സേവനമനുഷ്ഠിച്ചു. നിരവധി മനഃശാസ്ത്ര ഗ്രന്ഥങ്ങളുടെ കര്‍ത്താവായിരുന്നു.\nഏറ്റുമാനൂർ: പുത്തൻ മoത്തിൽ രാധാകൃഷ്ണഹെഗ്ഡൻ്റെ ഭാര്യ രാധാഭായി ( ശാന്ത-78) അന്തരിച്ചു. സംസ്ക്കാരം ഇന്ന് 2ന് വീട്ടുവളപ്പിൽ. മക്കൾ: രതി (സപ്ലൈകോ ചേർത്തല) ,സിന്ധു ,ബിന്ദു ,മനോജ് ,ജ്യോതി, മഞ്ജു ,മഹേഷ്. മരുമക്കൾ: സുനിൽ കുമാർ (റ്റി.ഡി.എസ്.സ്ക്കൂൾ പുറക്കാട്), ബാലകൃഷ്ണ ഭക്തൻ ,ഗോപിനാഥ ഭക്തൻ ,ബാലകൃഷ്ണപ്രഭു ,ശ്രീകാന്ത് നായിക് (കൊച്ചിൻ പോർട്ട് ട്രസ്റ്റ് ) ,നിമിഷ.\nദില്ലി : മുന് കേന്ദ്രമന്ത്രി ജസ്വന്ത് സിംഗ്(82) അന്തരിച്ചു. ഡല്‍ഹിയില് വച്ചായിരുന്നു അന്ത്യം. വാജ്‌പേയി മന്ത്രി സഭകളില് വിദേശകാര്യ, പ്രതിരോധ, ധനകാര്യ മന്ത്രിപദം അലങ്കരിച്ചിട്ടുണ്ട്. അഞ്ച് തവണ രാജ്യസഭയിലും നാല് തവണ ലോക് സഭയിലും അംഗമായിരുന്നു. വീണ് പരിക്കേറ്റതിനെ തുടര്‍ന്ന് അദ്ദേഹം വര്‍ഷങ്ങളായി കോമയിലായിരുന്നു. ഡല്‍ഹിയിലെ സൈനിക ആശുപത്രിയിലായിരുന്നു ചികിത്സ. പ്രതിരോധ മന്ത്രി രാജ് നാഥ് സിംഗാണ് അദ്ദേഹത്തിന്‍റെ മരണം അറിയിച്ചത്. ജസ്വന്ത് സിംഗിന്‍റെ മരണത്തിൽ പ്രധാനമന്ത്രി നരേന്ദ്ര മോദി അനുശോചനം രേഖപ്പെടുത്തി.\nഏറ്റുമാനൂർ: മുൻ ഏറ്റുമാനൂര് ഗ്രാമ പഞ്ചായത്ത് പ്രസിഡന്‍റ് ജോസഫ് നരിക്കുഴി അന്തരിച്ചു. ഇന്ന് പുലർച്ചെ 3.30 ന് കോട്ടയം മെഡിക്കൽ കോളേജ് ആശുപത്രിയിലായിരുന്നു അന്ത്യം. ഏറ്റുമാനൂര് സര്‍വ്വീസ് സഹകരണ ബാങ്ക് മുന് ബോര്‍ഡ് മെമ്പറാണ്. ഭാര്യ: ആര്‍പ്പൂക്കര പന്നാപാറ കുടുംബാംഗം ഏലിയാമ്മ ജോസഫ്, മക്കൾ: സോണി ജോസഫ്, ആൻസൺ ജോസഫ്, നിഷ ജോസഫ് (യുഎസ്എ) മരുമക്കൾ: തുഷാര സോണി പറകുന്നേൽ (മൂവാറ്റുപുഴ), ജോൽസന തളപ്പിൽ (കുടമാളൂർ), നോബിൾ പുരയ്ക്കൽ (യുഎസ്എ).\nഏറ്റുമാനൂർ: പ്രശാന്തിൽ ബി. വിജയഭാസ്കർ (79) അന്തരിച്ചു. വിദ്യാഭ്യാസവകുപ്പ് റിട്ട ഉദ്യോഗസ്ഥനാണ്. ഭാര്യ: ഏറ്റുമാനൂര് മംഗലത്ത് കുടുംബാംഗം ശാന്തമ്മ, മക്കള്: ജയ ഭാസ്കര് (ബഹറിന്), മായ (കായംകുളം), പ്രിയ, ശിവപ്രസാദ് (ദുബായ്), മരുമക്കള്: ഹരികുമാര് (കുവൈറ്റ്), അനില്‍കുമാര് (സിആര്‍പിഎഫ്, രാജസ്ഥാന്), ഇന്ദു. സഹോദരങ്ങള്: ബി.സുശീലന്‍നായര് (റിട്ട വര്‍ക്സ് മാനേജര്, കെഎസ്ആര്‍ടിസി), ബി.മോഹന്‍ഭാസ്കര് (മുന് അഗ്രികള്‍ച്ചര് എഞ്ചിനീയര്), നളിനകുമാര് (റിട്ട ജോയിന്‍റ് ഡയറക്ടര്, കൃഷിവകുപ്പ്), സരളാദേവി. സംസ്കാരം നാളെ രണ്ട് മണിക്ക് വീട്ടുവളപ്പില്.\nവൈക്കം: വീടിന് സമീപത്തെ ഇടയാറിൽ വീണ് പിഞ്ചുകുഞ്ഞ് മുങ്ങി മരിച്ചു. തലയാഴം തോട്ടകം വാക്കേത്തറ പരിമണത്തുതറ സൂരജ് അമൃത ദമ്പതികളുടെ മകൻ ആരുഷാ (ഒന്നേ മൂക്കാൽ വയസ്)ണ് മരിച്ചത്. വീടിനു സമീപം കളിച്ചു കൊണ്ടിരുന്ന കുഞ്ഞ് വീടിനോടു ചേർന്നുള്ള ഇടയാറിൽ കാൽ വഴുതി വീണതാണെന്ന് കരുതുന്നു. കുഞ്ഞിനെ കാണാത്തതിനെ തുടർന്ന് തിരഞ്ഞു നടന്ന ബന്ധുക്കളും നാട്ടുകാരും രാവിലെ 9.45 ഓടെ ഇടയാറിൽ വീണു കിടക്കുന്നതായി കണ്ടെത്തുകയായിരുന്നു. ഉടൻ വൈക്കത്തെ സ്വകാര്യ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.\nകോട്ടയം: കോട്ടയത്ത് രണ്ടു കോവിഡ് മരണം കൂടി. പൂവൻതുരുത്ത് ജിഷ വില്ലയിൽ പി.ജെ.ജോസഫ് (ബാബു 65) ആണ് മരിച്ച ഒരാൾ. ചൊവ്വാഴ്ചയാണ് ഇദ്ദേഹം മെഡിക്കൽ കോളജിൽ പ്രവേശിക്കപ്പെട്ടത്. രാത്രി തന്നെ മരിച്ചു. സംസ്കാരം വ്യാഴാഴ്ച്ച 11ന് കോവിഡ് പ്രോട്ടോക്കോൾ അനുസരിച്ച്, പള്ളം സി.എസ്.ഐ പളളിയിൽ. ഭാര്യ: ശോഭന\nമക്കൾ: ജിഷ, ജിനേഷ്, മരുമകൻ: ജോബി.\nകോട്ടയം സ്വദേശിയായ മനോജ് സ്റ്റീഫൻ തോമസ് (56) എന്നയാൾകൂടി ചൊവ്വാഴ്ച്ച രാത്രി കോവിഡ് ബാധിച്ച് മരിച്ചിട്ടുണ്ട്.\nചെന്നെെ: മുൻകാല സിനിമാ നടി കെ.വി. ശാന്തി (81) അന്തരിച്ചു. തിങ്കഴാഴ്ച പുലർച്ചെ തമിഴ്നാട് കോടമ്പാക്കത്തെ വസതിയിൽ വാർദ്ധക്യസഹജമായ അസുഖത്തെ തുടർന്നായിരുന്നു അന്ത്യം. ഏറ്റുമാനൂർ സ്വദേശിനിയായ ശാന്തി വർഷങ്ങളായി കോടമ്പാക്കത്താണ് താമസം. തിങ്കഴാഴ്ച ഇന്ന് വൈകിട്ട് കോടമ്പാക്കത്ത് നടത്തും.\nഎസ്.പി. പിള്ളയാണ് ശാന്തിയെ സിനിമാരംഗത്ത് എത്തിച്ചത്. നർത്തകി കൂടിയായ ശാന്തി മെരിലാന്റ് സ്റ്റുഡിയോ നിർമിച്ച ചിത്രങ്ങളിലൂടെയാണ് മലയാള സിനിമയിൽ സജീവമായത്. സത്യൻ, പ്രേംനസീർ, മധു, ഷീല, എസ്.പി. പിള്ള എന്നിവരോടൊപ്പം വേഷമിട്ടു. 1953-ൽ പുറത്തിറങ്ങിയ പൊൻകതിർ ആണ് ആദ്യചിത്രം. അൾത്താര, മായാവി, കറുത്ത കൈ, കാട്ടുമല്ലിക, കാട്ടുമൈന, ദേവി കന്യാകുമാരി, നെല്ല്, ലേഡി ഡോക്ടർ, അധ്യാപിക തുടങ്ങി അറുപതിലധികം ചിത്രങ്ങളിൽ അഭിനയിച്ചു.\nമലയാളത്തിന് പുറമേ തമിഴ്, തെലുങ്ക്, കന്നട, ഹിന്ദി ചിത്രങ്ങളിലും വേഷമിട്ടു. 1975-ൽ പുറത്തിറങ്ങിയ അക്കൽദാമ, കാമം ക്രോധം മോഹം എന്നിവയാണ് അവസാനമായി പുറത്തിറങ്ങിയ ചിത്രങ്ങൾ. പരേതനായ ശശിധരനാണ് ഭർത്താവ്. ശ്യം മകൻ, മരുമകൾ ഷീല.\nകൊടുങ്ങല്ലൂര്: ആലുവ മണപ്പുറത്തിനടുത്ത് കെട്ടിട നിര്‍മാണത്തിനിടയില് വീണ് പരിക്കേറ്റ് ചികിത്സയിലായിരുന്ന തൊഴിലാളി മരിച്ചു. എസ്.എന്.പുരം ആല പൊരി ബസാര് സ്വദേശി കുറുക്കന് കാട്ടില് സുലൈമാന്‍റെ മകന് സുള്‍ഫിക്കര് (33) ആണ് മരിച്ചത്. സെപ്തംബര് 18നായിരുന്നു അപകടം. തൃശൂരിലെ സ്വകാര്യ ആശുപത്രിയില് ചികിത്സയിരിക്കെ തിങ്കളാഴ്ച രാവിലെയായിരുന്നു മരണം. മാതാവ്: അസ്മാബി. ഭാര്യ: റഫ്ഗാനത്ത്. മകള്: ഹന ഫാത്തിമ\nദുബായ്: ദുബായ് ശൈഖ് പാലസില് ജീവനക്കാരനായ കാസര്‍കോട് ചെങ്കള സ്വദേശിയെ സ്വിമ്മിങ് പൂളില് മരിച്ചനിലയില് കണ്ടെത്തി. പരേതനായ മുഹമ്മദ് പാണൂസിന്‍റെയും ബീഫാത്തിമ്മയുടെയും മകന് അജീര് പാണൂസ് (അബ്ദുല് അജീര്-41) ആണ് മരിച്ചത്. ശനിയാഴ്ച്ച ഉച്ചയോടെയാണ് സംഭവം.\nകുളിക്കാനിറങ്ങിയപ്പോള് ഹൃദയാഘാതം മൂലം മരിച്ചതായാണ് പ്രാഥമിക നിഗമനം. മൃതദേഹം ബര്‍ദുബൈ പൊലീസ് ഇന്‍ക്വസ്റ്റ് നടത്തി റാശിദ് ഹോസ്പിറ്റലിലേക്ക് മാറ്റി. അജീറിന്‍റെ സഹോദരന് ഹാരിസ് പാനൂസ് ജനുവരിയില് ദുബായില് മരിച്ചിരുന്നു. മറ്റ് സഹോദരങ്ങള്: സാജിദ്, അബ്ദുല് റഹ്മാന്, സുഫൈര്.\nഅതിരമ്പുഴ: പണ്ടാരക്കളം പരേതനായ പി.വി. ജോർജിന്റെ (കൃഷിവകുപ്പ് ജോയിന്‍റ് ഡയറക്ടര്) ഭാര്യ റോസമ്മ ജോർജ് ( 78 ) അന്തരിച്ചു. പരേത എഴുപുന്ന ചാണിപ്പറമ്പിൽ കുടുംബാംഗമാണ് . മക്കൾ : ഡോ . ജോജി ജോർജ് ( യൂണിവേഴ്സിറ്റി ഹോസ്പിറ്റൽ ഒമാൻ ) , ഡോ . റീന പ്രകാശ് അക്കരക്കാട്ടിൽ ( കോഴിക്കോട് ) , ഡോ . തോമസ് പി . ജോർജ് ( പുഷ്പഗിരി മെഡിക്കൽ കോളജ് തിരുവല്ല ) , ലീന സിബി ( അസി . പ്രൊഫസർ , ലേബർ ഇന്ത്യ ട്രെയിനിംഗ് കോളജ് മരങ്ങാട്ടുപിള്ളി ) . മരുമക്കൾ : ബറ്റ്സി അരീത ( ചങ്ങനാശേരി ) , ഡോ . പ്രേം പ്രകാശ് അക്കരക്കാട്ടിൽ ( കോഴിക്കോട് ) , ഡോ . ഷീബ തോമസ് ( മൗണ്ട് കാർമ്മൽ ട്രയിനിംഗ് കോളജ് കോട്ടയം ) , സിബി ജോസ് തേര കം നിൽക്കുന്നതിൽ , കൂടല്ലൂർ ( സതേൺ റെയിൽവേ , കോട്ടയം ) .


പ്രായം പിടിച്ചു നിര്‍ത്തും പുളിച്ച തൈരില് മഞ്ഞള് | How Curd And Turmeric Face Pack Protects Skin From Ageing - Malayalam BoldSky\n| Published: Friday, August 30, 2019, 22:47 [IST]\nസൗന്ദര്യമെന്നത് പല ഘടകങ്ങളും ആശ്രയിച്ചിരിയ്ക്കുന്നു. ചര്‍മത്തിന്റെ നിറം, നല്ല ചര്‍മം, പാടുകളില്ലാത്ത ചര്‍മം എന്നിവയെല്ലാം തന്നെ ഇതില് പ്രധാനപ്പെട്ടതാണ്.\nചര്‍മത്തിന് നിത്യയൗവനം ലഭിയ്ക്കാന് ആഗ്രഹിയ്ക്കാത്തവരുണ്ടാകില്ല. ചുളിവുകളില്ലാത്ത, നല്ല നിറമുള്ള ചര്‍മം സൗന്ദര്യത്തില് ഏറെ പ്രധാനം തന്നെയാണ്. ഇതില് ചര്‍മ സംരക്ഷണമടക്കമുള്ള പല ഘടകങ്ങളും പെടുന്നു.\nചര്‍മത്തിനു നിറം നല്‍കുന്ന, ചുളിവുകള് മാറ്റി ചെറുപ്പം നല്‍കുന്ന ഒന്നാണ് ഇവിടെ പറയുന്നത്. തികച്ചും നാടന് വഴിയെന്നു വേണം, പറയാന്. തൈരും മഞ്ഞള്‍പ്പൊടിയുമാണ് ഇതിനായി ഉപയോഗിയ്ക്കുന്നത്.\nആരോഗ്യത്തിനും സൗന്ദര്യത്തിനും ഒരുപോലെ ചേര്‍ന്ന ഒന്നാണു തൈര്. ഇതിലെ ലാക്ടിക് ആസിഡാണ് ഗുണം നല്‍കുന്നത്. മുഖത്തിന് ഈര്‍പ്പം നല്‍കാനും വരണ്ട സ്വഭാവം മാറ്റാനും കരുവാളിപ്പു മാറ്റാനുമെല്ലാം തൈര് ഏറെ നല്ലതാണ്.\nമഞ്ഞള് പണ്ടു കാലം മുതല് തന്നെ സൗന്ദര്യ സംരക്ഷണ വഴിയായി ഉപയോഗിയ്ക്കുന്ന ഒന്നാണ്. പല സൗന്ദര്യ, ചര്‍മപ്രശ്‌നങ്ങള്‍ക്കുമുള്ള നല്ലൊരു മരുന്നു കൂടിയാണ് മഞ്ഞള്. ഇതിന് ആന്റിഫംഗല്, ആന്റിബാക്ടീരിയല് ഗുണങ്ങളുണ്ട്. ഇതുകൊണ്ടുതന്നെ മുഖക്കുരവടക്കമുള്ള പല ചര്‍മപ്രശ്‌നങ്ങള്‍ക്കും ഇത ഉത്തമ ഉപാധിയുമാണ്.\nമുഖത്തിന് നിറം നല്‍കാന് ഉപയോഗിയ്ക്കുന്ന പ്രധാനപ്പെട്ട ഒന്നാണ് തൈരും മഞ്ഞള്‍പ്പൊടിയും കലര്‍ത്തിയ മിശ്രിതം. നല്ല പുളിച്ച തൈരില് നല്ല ശുദ്ധമായ പച്ചമഞ്ഞള് അരച്ചതോ അല്ലെങ്കില് മഞ്ഞള്‍പ്പൊടിയോ ചേര്‍ത്തിളക്കി അടുപ്പിച്ചു പുരട്ടിയാല് ചര്‍മത്തിന്റെ നിറം വര്‍ദ്ധിയ്ക്കുമെന്നത് ഗ്യാരന്റിയാണ്. മഞ്ഞളും തൈരും രണ്ടും ബ്ലീച്ചിംഗ് ഇഫക്ട് നല്‍കുന്ന ഒന്നാണ്.\nഇതു മുഖത്തെ ചുളിവുകള് നീക്കാനുളള ഒരു വഴി കൂടിയാണ്. തൈര് കൊളാജന് ഉല്‍പാദത്തിനു സഹായിക്കുന്നു. ചര്‍മ കോശങ്ങള്‍ക്കു മുറുക്കം നല്‍കാന് ഇത് ഏറെ നല്ലതാണ്.ഇത് ചര്‍മകോശങ്ങള്‍ക്കുള്ളിലേയ്ക്ക് ഈര്‍പ്പം നല്‍കി വരണ്ട സ്വഭാവം മാറ്റി ചര്‍മത്തെ മുറുക്കമുള്ളതാക്കി മാറ്റുന്നു.ഇവയിലെ ആന്റി ഓക്‌സിഡന്റുകളും ഈ ഗുണം നല്‍കുന്ന ഒന്നാണ്.\nമുഖത്തെ ഏജ് സ്‌പോട്‌സ്\nമുഖത്തെ ഏജ് സ്‌പോട്‌സ്, കറുത്ത കുത്തുകള്, ഫ്രക്കിളുകള് എന്നിവയ്ക്കുള്ള സ്വാഭാവിക പരിഹാരമാണിത്. മുഖത്തുണ്ടാകുന്ന ഫ്രക്കിള്‍സ് എന്നറിയപ്പെടുന്ന കറുത്ത കുത്തുകള് സൂര്യപ്രകാശമേറ്റാല് പെട്ടെന്നു തന്നെ വര്‍ദ്ധിയ്ക്കുന്ന ഒന്നാണ്. ഇതിനുള്ള നല്ലൊരു പരിഹാരമാണ് തൈരില് മഞ്ഞള് കലര്‍ത്തി തേയ്ക്കുന്നത്. ഇത് കുത്തുകളുടെ നിറം കുറയ്ക്കുന്നു. ഇതു പടരുന്നതു തടയുന്നു.\nമഞ്ഞളിന് ആന്റിബാക്ടീരിയല് ഗുണങ്ങളുണ്ട്. തൈരാകട്ടെ, നല്ലൊരു ക്ലെന്‍സിംഗ് ഏജന്റും. ഇവ രണ്ടും ചേരുമ്പോള് ചര്‍മത്തിലെ അണുബാധകള് പരിഹരിയ്ക്കപ്പെടുന്നു. ഇവ മുഖക്കുരു പോലുളള പ്രശ്‌നങ്ങള്‍ക്കും നല്ലൊരു പരിഹാരമാണ്. മുഖത്തെ അലര്‍ജി, ചുവന്ന പാടുകള് എന്നിവയെല്ലാം തന്നെ ഈ സ്വാഭാവിക കൂട്ടിനാല് പരിഹരിയ്ക്കപ്പെടും. മുഖക്കുരു പാടുകള് കളയാനും ഈ കൂട്ട് ഏറെ നല്ലതാണ്\nവരണ്ട ചര്‍മത്തിനുള്ള നല്ലൊരു പ്രതിവിധിയാണ് ഈ കൂട്ട്. ഇത് ചര്‍മം വരണ്ടുപോകാതെ സംരക്ഷിയ്ക്കും. തൈരിന് ഇതിനുള്ള സ്വാഭാവിക കഴിവുണ്ട്. ഇതു കൊണ്ടു തന്നെ ചര്‍മത്തിലെ ചുളിവുകള് അകറ്റി ചര്‍മത്തിന് മൃദുത്വവും തിളക്കവും നല്‍കുവാന് തൈരും മഞ്ഞളും കലര്‍ത്തിയ മിശ്രിതം സഹായിക്കും.\nസണ്‍ടാന്, കരുവാളിപ്പു പോലുളള സൗന്ദര്യ പ്രശ്‌നങ്ങള്‍ക്കും ഇതു നല്ലൊരു മരുന്നു തന്നെയാണ്. പുറത്തു പോയി വെയിലേറ്റു വന്നാല് കരുവാളിപ്പുള്ളവര് ഈ മിശ്രിതം പുരട്ടിയാല് ഈ പ്രശ്‌നത്തിന് ഒരു പരിഹാരമാകും. സൂര്യനിലെ അള്‍ട്രാവയലറ്റ് രശ്മികളെ തടുക്കുവാന് ഈ കൂട്ടിനു കഴിവുണ്ട്. സൂര്യ രശ്മികള് കാരണം മുഖത്തു വീഴുന്ന ചുളിവുകള്‍ക്കും ഈ മരുന്നു പരിഹാരമാണ്.\nനല്ല പുളിച്ച തൈരില്\nനല്ല പുളിച്ച തൈരില് നല്ല ശുദ്ധമായ മഞ്ഞള്‍പ്പൊടി അല്ലെങ്കില് പച്ചമഞ്ഞള് അരച്ചു ചേര്‍ത്ത് പുരട്ടാം. അടുപ്പിച്ചു ചെയ്യുക. കസ്തൂരി മഞ്ഞളെങ്കിലും ഗുണം കൂടും.\nStory first published: Friday, August 30, 2019, 22:47 [IST]


1195 പുതുവർഷഫലം, ഓരോ നക്ഷത്രക്കാർക്കും എങ്ങനെ? | 1195 Varshaphalam | ജ്യോതിഷം | Astrology | Manorama Online\nപ്രൊഫ. ദേശികം രഘുനാഥൻ August 17, 2019 12:15 PM IST\nഉന്നതപദവിയും മാനസികസന്തോഷത്തിന്റെയും സമയമാണ്. കലാമേഖലയിൽ പ്രശസ്തിയാർജിക്കും. വ്യാപാര കാർഷിക മേഖല അഭിവൃദ്ധിപ്പെടുന്നതായിരിക്കും. സുഗന്ധദ്രവ്യങ്ങൾ വ്യാപാരത്താൽ അധികവരുമാനം വന്നുചേരും. ബ്യൂട്ടിപാർലറുകൾ, ഫാൻസികളിൽ വ്യാപാരം അധികരിക്കും. പഠനത്തിൽ ശ്രദ്ധ ചെലുത്തും. സുഹൃത്തുക്കളാൽ ധനനഷ്ടം ഉണ്ടാകുന്നതാണ്.\nന്യായാധിപൻ, മറ്റു ഉയർന്ന തസ്തികയിലേക്കായി പരിശ്രമിക്കുന്നവർക്ക് ലഭ്യമാകും. ജ്യോതിഷം, കുറി പറയുന്നവർക്ക് പ്രശസ്തിയും ധനവരവും ഉണ്ടാകുന്നതാണ്. ക്ഷീരോൽപന്നങ്ങൾ, എണ്ണ, ഇരുമ്പു സംബന്ധ വ്യാപാരം അഭിവൃദ്ധിപ്പെടും. ഭാര്യയ്ക്കും സന്താനങ്ങളാലും മാനസികസന്തോഷം ഉണ്ടാകും. പെൺസന്താനങ്ങൾക്ക് വിവാഹം തീർച്ചപ്പെടും. ഹാസ്യകലാപ്രകടനക്കാർക്ക് ധാരാളം വേദികൾ ലഭിക്കും. അപ്രതീക്ഷിതമായി ചെലവ് വന്നുചേരും.\nപട്ടാളമേധാവി, അധ്യാപക തസ്തികയിലേക്ക് പരിശ്രമിക്കുന്നവർക്ക് ലഭ്യമാകും. നിലം, വസ്തുക്കളാൽ വരുമാനം വന്നുചേരും. സിനിമാ മേഖലയിൽ പ്രവർത്തിക്കുന്നവർക്ക് അനുയോജ്യമായ സമയമായി കാണുന്നു. വെൽഡിങ്, പ്ലംബിങ് മുതലായ തൊഴിലുകൾ ചെയ്യുന്നവർക്ക് മികച്ചനേട്ടം പ്രതീക്ഷിക്കാം. അടിമയെപ്പോലെ ജോലി ചെയ്യും. ബന്ധുക്കളുടെ മംഗളകർമ്മങ്ങളിൽ പങ്കെടുക്കുന്നതായിരിക്കും. പിതൃവഴി ഭൂസ്വത്തുക്കൾ സംബന്ധമായ പ്രശ്നങ്ങൾ പരിഹരിക്കും.\nസാമ്പത്തികനില മെച്ചപ്പെടും. പിതാവിനെക്കാളും ഉദാരമായ മനസ്കതയോടുകൂടി പ്രവർത്തിക്കും. ദൃഢനിശ്ചയത്തോടു കൂടിയായിരിക്കും. ഗൃഹം നിർമ്മിക്കാം. ഭൂഇടപാടുകൾ നടത്തുന്നവർക്ക് അധികവരുമാനം വന്നുചേരും. കവിത, കഥ എഴുതുന്നവർക്ക് ഭാവനലബ്ധിയുണ്ടാകും. ആത്മാർഥതയുള്ള സുഹൃത്തുക്കളും അനുസരണയുള്ള ഭൃത്യന്മാരും ലഭിക്കും. നവീന ഗൃഹോപകരണങ്ങള് വാങ്ങും. മധ്യസ്ഥം വഹിക്കാനുള്ള സന്ദർഭം വന്നുചേരുന്നതാണ്.\nഉന്നത സ്ഥാനപ്രാപ്തിയും, സർക്കാരിൽ നിന്നും പൊതുജനങ്ങളാലും ബഹുമാനിക്കും. പഠനത്തിൽ ശ്രദ്ധയും താൽപര്യവും പ്രകടിപ്പിക്കുന്നതാണ്. സഹോദരങ്ങൾ പരസ്പരം സഹായിക്കുന്നതല്ല. ബന്ധുക്കളുടെ ഉപദേശം അനുസരിക്കുകയില്ല. മാതാവിന്റെ കാര്യങ്ങളിൽ പ്രത്യേകം ശ്രദ്ധ ചെലുത്തും. ഇലക്ട്രിക് ഇലക്ട്രോണിക് കടകളിൽ അധികവരുമാനം വന്നുചേരുന്നതായിരിക്കും. കവിതകൾ, എഴുതുന്നവർക്ക് പുരസ്കാരങ്ങൾ ലഭിക്കും. വിവാഹം അന്വേഷിക്കുന്നവർക്ക് തീർച്ചപ്പെടാം.\nവ്യാപാര അഭിവൃദ്ധിയും കാര്യസാധ്യതയുടെയും സമയമായി കാണുന്നു. ലുബ്ധമായി ചെലവഴിക്കുമെങ്കിലും പുണ്യകർമ്മങ്ങൾക്കായി ധനം ചെലവഴിക്കും. സ്ഥലം മാറി താമസിക്കേണ്ടതായി വരും. അടിക്കടി ഉത്സാഹക്കുറവ് അനുഭവപ്പെടും. സൽപ്രവൃത്തികളിൽ ഏർപ്പെടും. ഇളയസഹോദരത്തിന് ദോഷകരമായ സമയമായി കാണുന്നു. മാതാവിന് യാതൊരു സൗജന്യം ചെയ്യുന്നതല്ല. അനുയോജ്യമല്ലാത്ത സൗഹൃദബന്ധം പുലർത്തും. ഭാര്യയ്ക്ക് ചില നന്മകൾ ഉണ്ടാകുന്നതാണ്.\nതൊഴിലഭിവൃദ്ധിയുണ്ടാകും. സർക്കാരിൽ കോൺട്രാക്ട്, മറ്റു തൊഴിലുകളാൽ ലഭിക്കാനുള്ള ധനം ലഭിക്കും. അനുസരണയുള്ള ഭൃത്യന്മാർ ലഭിക്കുന്നതാണ്. അനുയോജ്യമല്ലാത്ത സൗഹൃദബന്ധം പുലർത്തും. ക്ഷേത്രദർശനം നടത്തും. സ്വയം ജോലി അന്വേഷിക്കുന്നവർക്ക് അൽപം അകലെ കമ്പനിയിൽ ജോലി ലഭിക്കുന്നതാണ്. എംബിഎ, തൊഴിൽ സംബന്ധമായി പഠിക്കുന്നവർക്ക് റാങ്കും ക്യാമ്പസ് സെലക്ഷനും ലഭിക്കുന്നതായിരിക്കും. പൊതുമേഖലാ രംഗത്ത് പ്രവർത്തിക്കുന്നവർക്ക് അനുകൂല സമയമാണ്.\nഉന്നതപദവിയും പ്രശസ്തിയും ലഭിക്കുന്നതായിരിക്കും. കുടുംബാഭിവൃദ്ധിയുണ്ടാകും. വെൽഡിങ്, പ്ലംബിങ് മുതലായ തൊഴിലുകളാൽ വരുമാനം വർധിക്കും. ആല, ഉലകളിൽ ധാരാളം ജോലി ലഭിക്കുന്നതാണ്. ആത്മാർഥതയുള്ള സുഹൃത്തുക്കളാൽ പലവിധ നന്മകൾ ഉണ്ടാകും. വശ്യതയും നയപരവും ആയ സംസാരമായിരിക്കും. ഫാൻസി, ബ്യൂട്ടി പാർലറുകളിൽ അധികമായി വരുമാനം വന്നുചേരും. പഠനത്തിൽ ശ്രദ്ധയും താൽപര്യവും പ്രകടിപ്പിക്കും. ധനസുഭക്ഷിത്വം ഉണ്ടാകും.\nധനാഭിവൃദ്ധിയുടെ സമയമാണ്. കുടുംബഐശ്വര്യം ഉണ്ടാകും. സ്വന്തമായി കോൺട്രാക്ട്, മറ്റ് തൊഴിലുകൾ ചെയ്യുന്നവർക്ക് ധാരാളം ജോലി ലഭിക്കും. അഗ്നിസംബന്ധമായും ലോഹങ്ങളാലും തൊഴിൽ അഭിവൃദ്ധിപ്പെടുന്നതാണ്. കുടുംബത്തിൽ നിന്നും യാതൊരു സൗജന്യം ലഭ്യമല്ല. ചീത്ത ആളുകളുടെ അഭിപ്രായം അംഗീകരിക്കുന്നത് ശ്രദ്ധിക്കുക. വ്യാപാര വ്യവസായ മേഖല പുഷ്ടിപ്പെടും. കലാവാസനയുണ്ടാകും. അന്യരുടെ ധനം ധാരാളം വന്നുചേരും. പല്ലുവേദന വരാനിടയുണ്ട്.\nതൊഴിലഭിവൃദ്ധിയും ധനവരവിന്റെയും സമയമായി കാണുന്നു. നവദമ്പതികൾക്ക് പുത്രലബ്ധി പ്രതീക്ഷിക്കാം. അരി, ധാന്യങ്ങൾ വ്യാപാരത്താൽ ധാരാളം സമ്പാദിക്കും. ഭാര്യയ്ക്കും മാതാവിനും നല്ല സമയമാണ്. അനുസരണയുള്ള ഭൃത്യന്മാർ ലഭിക്കും. പല രാജ്യങ്ങളെകുറിച്ചും ജനങ്ങളുടെ ജീവിതരീതിയെകുറിച്ചും അറിയാൻ സാധിക്കുന്നതാണ്. വിദേശത്തുനിന്നും ശുഭവാർത്തകൾ ശ്രവിക്കാനുള്ള സന്ദർഭം കാണുന്നു. നൃത്തം, സംഗീതം മുതലായ കലകൾ അഭ്യസിക്കാവുന്നതാണ്.\nസിഎ, ക്ലാർക്ക് മുതലായ തസ്തികയിലേക്ക് പരിശ്രമിക്കുന്നവർക്ക് ലഭ്യമാകും. തൊഴിലുകൾ ചെയ്യുന്നവർക്ക് ഭൃത്യന്മാരെ ലഭിക്കാൻ വൈഷമ്യം ഉണ്ടാകും. ആത്മാർഥതയുള്ള സുഹൃത്തുക്കൾ വന്നുചേരും. അടിക്കടി യാത്ര ചെയ്യേണ്ടതായി വരും. വ്യാപാര വ്യവസായ മേഖലകൾ പുഷ്ടിപ്പെടുന്നതാണ്. വിവാഹം അന്വേഷിക്കുന്നവർക്ക് അനുയോജ്യമായ ബന്ധം ലഭിക്കും. കുട്ടികള് വീണ് മുറിവുണ്ടാകാതെ ശ്രദ്ധിക്കുക.\nഅഡ്വക്കറ്റുമാർക്ക് പല കേസുകളും വിജയിക്കും. വിദ്യാഭ്യാസ പുരോഗതിയുണ്ടാകും. പുസ്തകം എഴുതാവുന്നതാണ്. സഹോദരഐക്യം ഉണ്ടാകും. ക്ഷേത്രദർശനം നടത്തുന്നതായിരിക്കും. വ്യാപാരത്താൽ ധാരാളം സമ്പാദിക്കും. പാർട്ടി പ്രവർത്തകര്‍ക്ക് സഹപ്രവർത്തകരാൽ വൈഷമ്യം ഉണ്ടാകും. വിദേശത്തുനിന്നും ശുഭവാർത്തകൾ ശ്രവിക്കാനുള്ള സന്ദർഭം വന്നുചേരും. പിത്തസംബന്ധമായി രോഗം വരാനിടയുണ്ട്.\nധനാഭിവൃദ്ധിയും പ്രശസ്തിയുടെയും സമയമായി കാണുന്നു. അൽപം നഷ്ടം വരുമെങ്കിലും കഠിനമായി പ്രയത്നിച്ച് ശരി ചെയ്യും. മനോവ്യാകുലത അനുഭവപ്പെടും. തർക്കങ്ങളിൽ വിജയിക്കും. കവിത, കഥ എഴുതുന്നവർക്ക് അനുകൂല സമയമാണ്. പിതാവുമായി സ്വരച്ചേർച്ചക്കുറവ് ഉണ്ടാകുന്നതാണ്. വ്യാപാര വ്യവസായ മേഖല പുഷ്ടിപ്പെടുന്നതായിരിക്കും. സ്വന്തമായി കോൺട്രാക്ട്, മറ്റു തൊഴിലുകൾ ചെയ്യുന്നവർക്ക് ഭൃത്യന്മാരെ ലഭിക്കാൻ വൈഷമ്യം ഉണ്ടാകുന്നതാണ്. ഭാര്യയുടെ ഹിതാനുസരണം പ്രവർത്തിക്കും.\nസകലവിധ സന്തോഷങ്ങളും സൗഭാഗ്യലബ്ധിക്കുമുള്ള സമയമാകുന്നു. ആത്മാർഥതയുള്ള ഭൃത്യന്മാർ ലഭിക്കും. സ്വന്തമായി കെട്ടിട കോൺട്രാക്ട്, മറ്റു തൊഴിലുകൾ ചെയ്യുന്നവർക്ക് മികച്ചനേട്ടം പ്രതീക്ഷിക്കാം. പഠനത്തിൽ ശ്രദ്ധയും താൽപര്യവും പ്രകടിപ്പിക്കുന്നതാണ്. ഭാര്യയോടും സ്ത്രീകളോടും അനുകമ്പ പ്രകടിപ്പിക്കും. സന്താനലബ്ധി പ്രതീക്ഷിക്കാം. കോപം വർധിക്കും. ദമ്പതികളിൽ അഭിപ്രായഭിന്നതയുണ്ടാകുന്നതാണ്.\nസർക്കാർ ഉദ്യോഗസ്ഥർക്ക് പദവി ഉയർച്ചയും സ്ഥലമാറ്റവും പ്രതീക്ഷിക്കാം. മതാഭിമാനം ഉണ്ടാകും. കോപം വർധിക്കുന്നതാണ്. സ്വന്തമായി ചിട്ടി, മറ്റു സ്ഥാപനങ്ങൾ ഉള്ളവർക്ക് തിരികെ ലഭിക്കാനുള്ള കുടിശ്ശിക ലഭ്യമാകും. അംഗസംഖ്യ വർധിക്കും പണപഴക്കം അധികരിക്കും. വ്യാപാരത്തിൽ ജ്ഞാനം ഉണ്ടാകുന്നതാണ്. അയൽവാസികളോട് ത്യാഗമനസ്കതയോടുകൂടി പ്രവർത്തിക്കും. മാതാവിനോട് സ്നേഹമായിരിക്കും. ദാനധർമ്മങ്ങൾ ചെയ്യും.\nസർക്കാരില് നിന്നും പൊതുജനങ്ങളാലും ബഹുമാനവും ധനവരവും പ്രതീക്ഷിക്കാം. അന്യരാൽ അസൂയപ്പെടുന്ന അളവില് പുരോഗമിക്കുന്നതാണ്. ആത്മാർഥതയുള്ള ഉപദേശകർ ലഭിക്കും. സകല ആഗ്രഹസാഫല്യത്തിന്റെ അവസരലബ്ധിയുണ്ടാകും. ഫാൻസി, ബ്യൂട്ടി പാർലറുകളിൽ അധിക വ്യാപാരം നടക്കും. പഠനത്തിൽ ശ്രദ്ധയും താൽപര്യവും പ്രകടിപ്പിക്കും. കലാവാസനയുണ്ടാകും. ത്യാഗമനസ്കതയോടുകൂടി പ്രവർത്തിക്കും.\nഭാഗ്യലബ്ധിയുടെ സമയമാണ്. ചുറുചുറുക്കായി എല്ലാ ജോലികളും ചെയ്തു തീർക്കും. അഗ്നി സംബന്ധമായും ലോഹങ്ങളാലും തൊഴിൽ അഭിവൃദ്ധിപ്പെടും. വാഹന വ്യാപാരത്താൽ ധാരാളം സമ്പാദിക്കുന്നതാണ്. ശത്രുക്കളെ പരാജയപ്പെടുത്തും. വർക്ക്ഷോപ്പുകളിൽ അധികജോലി ലഭിക്കുന്നതാണ.് പുത്രലബ്ധി പ്രതീക്ഷിക്കാം. നൃത്തം, സംഗീതം, മറ്റു കലാമത്സരങ്ങളിൽ പങ്കെടുക്കുന്നവർക്ക് കലാതിലകം ലഭിക്കാം. വിദേശത്ത് ജോലി ചെയ്യുന്നവരാൽ ചില സഹായങ്ങള് ലഭിക്കുന്നതാണ്. സത്യസന്ധമായി പ്രവർത്തിക്കും. അപകീർത്തി വരാതെ ശ്രദ്ധിക്കുക.\nസംരക്ഷണ വകുപ്പിൽ ജോലിക്കായി പരിശ്രമിക്കുന്നവർക്ക് ലഭ്യമാകും. പ്രശംസനീയരാൽ പുകഴ്ത്തപ്പെടും. വാഹനം മാറ്റി വാങ്ങാം. ഷോറൂമുകളിൽ വ്യാപാരം അധികരിക്കുന്നതാണ്. ഗൃഹം നിർമ്മിക്കാവുന്ന സമയമാണ്. പിതാവിനെയും വാർദ്ധക്യം ചെന്നവരെയും സഹായിക്കും. വിദേശത്ത് വിനോദയാത്ര കമ്പനികളിൽ വരുമാനം വർധിക്കും. അഭിപ്രായങ്ങൾ അംഗീകരിക്കതക്കവണ്ണമായിരിക്കും. അപകീർത്തി, പല്ലുവേദന വരാനിടയുണ്ട്.\nലാസ്റ്റ് ഗ്രേഡ് തസ്തികയിലേക്ക് പരിശ്രമിക്കുന്നവർക്ക് ലഭ്യമാകും. അതിഥികളെ സൽക്കരിക്കും. സാമർഥ്യവും കഴിവും ഉള്ളവർ സഹായികളായി വന്നുചേരും. പഠനത്തിൽ ശ്രദ്ധയും താൽപര്യവും പ്രകടിപ്പിക്കുന്നതാണ്. ഏത് മേഖലയിൽ ആയാലും വിജയം കൈവരിക്കുന്നതായിരിക്കും. മധ്യസ്ഥം വഹിക്കാനുള്ള സന്ദർഭം വന്നുചേരും. വാഹനം, വസ്തുക്കൾ വാങ്ങാവുന്നതാണ്. ക്ഷേത്രദർശനം നടത്തുന്നതായിരിക്കും. പിതാവും ആയി സ്വരച്ചേർച്ചക്കുറവ് അനുഭവപ്പെടുന്നതാണ്.\nസാമ്പത്തിക നില മെച്ചപ്പെടും. മാതാപിതാക്കളുടെ കാര്യങ്ങളിൽ പ്രത്യേകം ശ്രദ്ധ ചെലുത്തും. വ്യാപാര വ്യവസായ മേഖല പുഷ്ടിപ്പെടുന്നതായിരിക്കും. ആഢംബരമായ ജീവിതമാണ്. പുരോഗമനത്തിനായി സ്വയം പരിശ്രമിക്കുന്നതായിരിക്കും. കഠിനമായ മനസ്സായിരിക്കും. പുണ്യകർമ്മങ്ങൾ ചെയ്യുക, വാഹനം, വസ്തുക്കൾ വാങ്ങാം. സർക്കാരിൽ നിന്നും ചില ആനുകൂല്യങ്ങൾ ലഭിക്കുന്നതാണ്.\nഒന്നിലധികം മേഖലയിൽ വരുമാനം വന്നുചേരും. നവദമ്പതികൾക്ക് സന്താനലബ്ധിക്കുള്ള സമയമായി കാണുന്നു. സാമർഥ്യവും ധൈര്യവും ഉണ്ടാകും. പഠനത്തിൽ ശ്രദ്ധ ചെലുത്തും. വ്യാപാരത്താൽ ധാരാളം സമ്പാദിക്കുന്നതായിരിക്കും. ബാങ്കിൽ ലോണിനായി അപേക്ഷിച്ചിട്ടുള്ളവർക്ക് ലഭ്യമാകും. ഗൃഹം നിർമ്മിക്കാവുന്നതാണ്. പ്രമേഹരോഗികൾ രോഗം മൂർച്ഛിക്കാതെ ശ്രദ്ധിക്കുക. പിതാവിന് വൈഷമ്യം ഉണ്ടാകും.\nസർക്കാർ ഉദ്യോഗത്തിനായി പരിശ്രമിക്കാം. അടിക്കടി ഉത്സാഹക്കുറവ് അനുഭവപ്പെടുന്നതാണ്. കുടുംബഐശ്വര്യവും മാനസിക സന്തോഷവും പ്രതീക്ഷിക്കാം. നല്ല മാർക്കോടുകൂടി വിദ്യാർഥികള് വിജയിക്കുന്നതാണ്. അടിക്കടി ഉത്സാഹക്കുറവ് അനുഭവപ്പെടുന്നതാണ്. പുത്രലബ്ധി പ്രതീക്ഷിക്കാം. കാര്യങ്ങൾ നിറവേറ്റുന്നതിൽ അതീവ സാമർഥ്യവും ധൈര്യവും ഉണ്ടാകും. മോഷ്ടാക്കളാൽ ഭയം അനുഭവപ്പെടുന്നതാണ്.\nസാമ്പത്തികനില മെച്ചപ്പെടും. ആത്മാർഥതയുള്ള ഭൃത്യന്മാർ ലഭിക്കുന്നതാണ്. വിവാഹം അന്വേഷിക്കുന്നവർക്ക് അനുയോജ്യമായ ബന്ധം ലഭിക്കും. വ്യാപാരത്താൽ ധാരാളം സമ്പാദിക്കുന്നതാണ്. സന്താനഭാഗ്യത്തിന്റെ സമയമാണ്. കലാവാസനയുണ്ടാകും. കമ്പനി ഉദ്യോഗസ്ഥർക്ക് പലവിധ നേട്ടങ്ങൾ ലഭിക്കും. സന്താനങ്ങൾക്ക് വിവാഹം തീർച്ചപ്പെടുന്നതിനുള്ള സമയമാണ്. ഗുരുക്കളെ ദർശിക്കാനുള്ള അവസരപ്രാപ്തിയുണ്ടാകും.\nജലവകുപ്പുകളിൽ ജോലിക്കായി പരിശ്രമിക്കാവുന്നതാണ്. കൂട്ടുവ്യാപാരം ആരംഭിക്കാം. മാതാപിതാക്കളെ പ്രശംസിക്കുന്നതാണ്. ഭരണകക്ഷിയുടെ എതിർകക്ഷിയിൽ ചേരാനുള്ള മനസ്സ് ഉണ്ടാകും. വാഹനം, സ്വർണ്ണാഭരണങ്ങള് വാങ്ങാവുന്നതാണ്. പ്രേമസാഫല്യത്തിന്റെ സമയമായി കാണുന്നു. ഇരുമ്പു സംബന്ധമായി വ്യാപാരം നടത്തുന്നവർക്ക് ധാരാളം ലാഭം ലഭിക്കുന്നതായിരിക്കും. മനോചഞ്ചലം ഉണ്ടാകും.\nഅധ്യാപക തസ്തികയിലേക്ക് പരിശ്രമിക്കുന്നവർക്ക് ലഭ്യമാകും. മാതാപിതാക്കളുടെ കാര്യങ്ങളിൽ പ്രത്യേകം ശ്രദ്ധ ചെലുത്തുന്നതാണ്. അനുസരണയുള്ള ഭൃത്യന്മാർ ലഭിക്കുകയാൽ കോൺട്രാക്ട്, മറ്റു തൊഴിലുകൾ അഭിവൃദ്ധിപ്പെടും. പുരുഷന്മാർക്ക് സ്ത്രീകളാൽ മനോചഞ്ചലം ഉണ്ടാകുന്നതാണ്. എതിർകക്ഷിനേതാക്കൾക്ക് അനുയോജ്യമായ സമയമാണ്. സിനിമാ സംഗീത സംവിധായകർക്ക് പുരസ്കാരവും ധനാഭിവൃദ്ധിയും ലഭ്യമാകും. സന്താനങ്ങളാലും ഭാര്യയാലും മാനസിക സന്തോഷത്തിന്റെ സമയമാണ്.\nധനാഭിവൃദ്ധിയും പ്രശസ്തിയുടെയും സമയമാണ്. പുണ്യപ്രവൃത്തികളിൽ ഏർപ്പെടും. മന്ത്രിസഭാ അംഗങ്ങൾക്ക് അനുയോജ്യമായ സമയമായി കാണുന്നു. ശത്രുക്കളെ പരാജയപ്പെടുത്തും. അൽപം അലസതയുണ്ടാകും. ബ്രാഹ്മണരെയും വാർദ്ധക്യം ചെന്നവരെയും സൽക്കരിക്കുകയും ബഹുമാനിക്കുന്നതുമാണ്. എണ്ണ, വളം മുതലായ കമ്പനികളിൽ വരുമാനം വർധിക്കും. കടം കൊടുക്കുന്നതും, ജാമ്യം നിൽക്കുന്നതും അൽപം ശ്രദ്ധിക്കുക.\nസർക്കാർ ഉദ്യോഗസ്ഥർക്ക് പദവി ഉയർച്ചയും സ്ഥലമാറ്റവും പ്രതീക്ഷിക്കാം. ഉന്നതനിലവാരത്തിലുള്ള വിജയം വിദ്യാർഥികൾക്ക് ലഭിക്കും. വ്യാപാര വ്യവസായ മേഖല അഭിവൃദ്ധിപ്പെടും. പാർട്ടി പ്രവർത്തകർക്ക് അനുയോജ്യമായ സമയമായി കാണുന്നു. സന്യാസിമാരെയും വാർദ്ധക്യം ചെന്നവരെയും ബഹുമാനിക്കും. അധ്യക്ഷത വഹിക്കാനുള്ള സന്ദർഭം കാണുന്നു. വിവാഹം അന്വേഷിക്കുന്നവർക്ക് തീർച്ചപ്പെടാം. ഇരുമ്പു സംബന്ധമായി മൊത്ത ചില്ലറ വ്യാപാരം മികച്ചനേട്ടം കൈവരിക്കും. സ്ത്രീകൾക്ക് ഗർഭാശയ സംബന്ധമായി രോഗം വരാം.


കേരള നിയമസഭയിൽ ഇക്കുറി ജാതിവാലുമായി ഏക എംഎൽഎ; സഖാവ് സുജിത്ത് വിജയൻ പിള്ള വ്യത്യസ്തനാകുന്നത് ഇങ്ങനെ – Media Mangalam\nതിരുവനന്തപുരം: കേരളത്തെ ഭ്രാന്താലയം എന്ന് വിശേഷിപ്പിച്ചത് സ്വാമി വിവേകാനന്ദനായിരുന്നു. കേരളത്തിൽ അന്ന് നിലനിന്നിരുന്ന ജാതി- മത സമ്പ്രദായങ്ങളെയും അനാചാരങ്ങളെയും കണ്ടായിരുന്നു സ്വാമി വിവേകാനന്ദന്റെ പരാമർശം. തൊട്ടുകൂടാത്തവർ തീണ്ടിക്കൂടാത്തവർ, ദൃഷ്‌ടിയിൽപ്പെട്ടാലും ദോഷമുള്ളോർ, കെട്ടില്ലാത്തോർ തമ്മിലുണ്ണാത്തോരിങ്ങനെ -യൊട്ടല്ലഹോ ജാതിക്കോമരങ്ങൾ”- മഹാകവി കുമാരനാശാന്റെ ‘ദുരവസ്ഥയിൽ” അക്കാലത്തെ അടയാളപ്പെടുത്തിയത് ഇങ്ങനെയായിരുന്നു. പേരിനൊപ്പം തന്നെ ജാതിയും ഉപജാതിയും അടയാളപ്പെടുത്തിയിരുന്ന സമൂഹം. ഐക്യകേരളത്തിന്റെ രൂപീകരണത്തിന് ശേഷവും ജനാധിപത്യ- പുരോഗമന പ്രസ്ഥാനങ്ങളുടെ വ്യാപനത്തിന് ശേഷവും പേരിനൊപ്പം ജാതിവാൽ എന്ന സമ്പ്രദായം കേരളത്തിൽ തുടർന്നിരുന്നു. കമ്മ്യൂണിസ്റ്റ് പുരോഗമന ആശയങ്ങളുടെ വക്താക്കൾ പോലും തങ്ങളുടെ ജാതിവാൽ പറയുന്നതിനും പ്രദർശിപ്പിക്കുന്നതിനും അഭിമാനം കൊണ്ടു. ഒന്നാം നിയമസഭ മുതൽ കമ്മ്യൂണിസ്റ്റുകാർ പോലും ജാതിവാൽ ഉപേക്ഷിക്കുവാൻ തയ്യാറായിരുന്നില്ല. നിരവധി ആളുകളാണ് സ്വന്തം ജാതിവാലുമായി കേരള നിയമസഭയിൽ ജാതിക്കും മതത്തിനുമെതിരെ പ്രസംഗിച്ചത്. എന്നാൽ, ഇക്കുറി കേരള നിയമസഭയിൽ ജാതിവാലുള്ള ഒരൊറ്റ എംഎൽഎ മാത്രമേയുള്ളൂ എന്നതാണ് പ്രത്യേകത.\nചവറയിൽ നിന്നും വിജയിച്ച ഇടത് സ്വതന്ത്ര സ്ഥാനാർത്ഥി സുജിത്ത് വിജയൻ പിള്ള മാത്രമാണ് ജാതിവാലുള്ള ഏക എംഎൽഎ. മറ്റ് എംഎൽഎമാരിൽ ആരും തന്നെ ഇക്കുറി ജാതിവാൽ പേറുന്നില്ല. തെരഞ്ഞെടുപ്പിൽ സുജിത്ത് വിജയൻപിള്ള എന്നാണ് അദ്ദേഹം ഉപയോഗിച്ചിരുന്നത്. അതേസമയം, നിയമസഭാ രേഖകളിൽ സുജിത്ത് വിജയൻ എന്നാണ് രേഖപ്പെടുത്തിയിരിക്കുന്നത്.\nകേരള രാഷ്ട്രീയത്തിൽ നിന്നെങ്കിലും ജാതിപ്പേരുകൾ അപ്രത്യക്ഷമാകുന്നു എന്നതാണ് ഇത് സൂചിപ്പിക്കുന്നത് എന്നാണ് രാഷ്ട്രീയ നിരീക്ഷകരിൽ ഒരു വിഭാഗം ചൂണ്ടിക്കാട്ടന്നത്. എന്നാൽ, ജാതിപ്പേര് തെരഞ്ഞെടുപ്പ് രാഷ്ട്രീയത്തിൽ വിനയാകുമെന്ന ഭയമാകാം പലരെയും പേരിലെ ജാതി ഒഴിവാക്കാൻ പ്രേരിപ്പിക്കുന്നതെന്നും വാദമുണ്ട്.\nഐക്യ കേരളത്തിലെ ഒന്നാം നിയമസഭയിലും മന്ത്രിസഭയിലും ജാതിവാലുമായി കമ്മ്യൂണിസ്റ്റ് നേതാക്കൾ ഉൾപ്പെടെയുള്ളവർ ഉണ്ടായിരുന്നു. ആദ്യമുഖ്യമന്ത്രി ഇഎംഎസ് നമ്പൂതിരിപ്പാടും ധനമന്ത്രി സി അച്ചുതമേനോനും നിയമമന്ത്രി വി ആർ കൃഷ്ണയ്യരുമായിരുന്നു അവരിൽ പ്രധാനികൾ. തുടർന്നും ഇഎംഎസ് നമ്പൂതിരിപ്പാടും സി അച്ചുതമേനോനും പി കെ വാസുദേവൻ നായരും ഇ കെ നയനാരും ജാതിവാലുമായി കേരളത്തിന്റെ മുഖ്യമന്ത്രിമാരായി. നിയമസഭയിലാകട്ടെ നിരവധി ആളുകൾ ജാതിവാലുമായി എത്തി. എന്നാൽ, ഇക്കുറി ഒരേ ഒരാൾ മാത്രമാണ് കേരള നിയമസഭയിൽ ജാതിവാൽ പേറുന്നത്. അതും ഇടതുപക്ഷത്തിന്റെ എംഎൽഎയാണ് എന്നത് വൈരുദ്ധ്യവും.\nകേരള രാഷ്ട്രീയത്തിൽ നിരവധി പേരാണ് ജാതിവാലുമായി എത്തുകയും വാഴുകയും ചെയ്തത്. ആർ ബാലകൃഷ്ണപിള്ള, ഇ ചന്ദ്രശേഖരൻ നായർ, തെന്നല ബാലകൃഷ്ണ പിള്ള, തുടങ്ങി എസ് രാമചന്ദ്രൻ പിള്ളയും ഐഷ പോറ്റിയും വരെ ജാതിവാലുമായി കേരള രാഷ്ട്രീയത്തിൽ വാണവരാണ്. എന്നാൽ, പുതു തലമുറ ജാതിവാലുകളോട് പൊതുവെ താത്പര്യം കാണിക്കുന്നില്ല എന്നതാണ് ഇപ്പോൾ കാണാനാകുന്നത്.\nKerala assembly sujith vijayan pillai ജാതിവാൽ


കോട്ടയത്ത് കമിതാക്കൾ ട്രെയിനിന് മുന്നില് ചാടി ആത്മഹത്യ ചെയ്തു – malayalam daily\nകോട്ടയത്ത് കമിതാക്കൾ ട്രെയിനിന് മുന്നില് ചാടി ആത്മഹത്യ ചെയ്തു\nകോട്ടയം: കോട്ടയത്ത് കാമുകനും കാമുകിയും ട്രെയിനിന് മുന്നില് ചാടി ആത്മഹത്യ ചെയ്തു. പള്ളിക്കത്തോട് സ്വപ്ന , ശ്രീകാന്ത് എന്നിവരാണ് മരിച്ചത്. സ്വപ്നയുടെ മകള് അത്ഭുതകരമായി രക്ഷപ്പെട്ടു. മൂലേടം പാലത്തിന് സമീപം മാടമ്ബ്കാട് ട്രെയില്‍വേ ട്രാക്കിലേക്കാണ് ഇരുവരും ചാടിയത്. പള്ളിക്കത്തോട് ചെളിക്കുഴി ശാന്താമന്ദിരത്തില് സ്വപ്നയും ശ്രീകാന്തും ഏറെ നാളായി അടുപ്പത്തിലായിരുന്നു.\nരാവിലെ ജീവനൊടുക്കാന് പോകുകയാണെന്ന് ശ്രീകാന്ത് വിളിച്ച് പറഞ്ഞതോടെ മകളെയുമെടുത്ത് സ്വപ്ന പള്ളിക്കത്തോടെത്തിയെന്ന് പൊലീസ് പറഞ്ഞു. അവിടെ നിന്ന് മണിപ്പുഴയിലെത്തി. ഭക്ഷണം കഴിച്ച ശേഷം ട്രാക്കിലൂടെ നടന്നു. പെട്ടെന്ന് ശ്രീകാന്ത് സ്വപ്നയെയും പിടിച്ച് ട്രാക്കിലേക്ക് കയറുകയായിരുന്നുവെന്ന് ദൃക്സാക്ഷികള് പറഞ്ഞു. മകള് പേടിച്ച് അടുത്തവീട്ടിലേക്ക് ഒടിക്കയറി.


ബ്രസീലാണ് മൂന്നാം സ്ഥാനത്ത്. ലോകകപ്പ് റണ്ണറപ്പായ ക്രൊയേഷ്യ നാലാമതാണ്. ഇംഗ്ലണ്ടും പോര്‍ച്ചുഗലുമാണ് യഥാക്രമം അഞ്ചും ആറും സ്ഥാനത്ത്. മെക്‌സിക്കോ 17-ാം സ്ഥാനത്തുണ്ട്. ഉറുഗ്വായ്, സ്വിറ്റ്‌സര്‍ലാന്റ്, സ്‌പെയിന്, ഡെന്‍മാര്‍ക്ക് എന്നീ ടീമുകള് ആദ്യപത്തില് ഇടം നേടിയിട്ടുമുണ്ട്.


തിരുവനന്തപുരം : സ്വകാര്യ ബസ് ഉടമകൾ ആവശ്യപ്പെട്ട പ്രകാരം ബസ് ചാർജ് വർദ്ധിപ്പിക്കാൻ സാധിക്കില്ലായെന്ന് മന്ത്രി എ കെ ശശീന്ദ്രൻ. സാധ്യമായ ഇളവുകൾ എല്ലാം സർക്കാർ നൽകിയിട്ടുണ്ട്. കോവിഡ് എന്ന മഹാമാരിയെ തുടർന്ന് എല്ലാ മേഖലയിലും പ്രതിസന്ധി ഉണ്ട്. ബസ് ഉടമകളുടെ പ്രശ്നങ്ങൾ സർക്കാർ മനസിലാക്കുന്നുയെന്ന് മന്ത്രി പറഞ്ഞു. ബസ് ചാർജ് വർദ്ധനയെ കുറിച്ച് ഒരു തീരുമാനം എടുക്കണമെങ്കിൽ രാമചന്ദ്രൻ കമ്മിറ്റി റിപ്പോർട്ട് വന്നതിന് ശേഷമേ സാധ്യമാകുകയുള്ളൂ. നിലവിലെ ലോക്ക് ഡൗൺ സാഹചര്യം കണക്കിലെടുത്ത് കമ്മീഷൻ സിറ്റിംഗ് നടത്താൻ കഴിയുന്നില്ല More\nBy Blive News Mon, 8 Jun 2020


Narendra Modi UN Address: He Calls for Reforms in United Nations | ഐക്യരാഷ്ട്രസഭയെ വിമര്‍ശിച്ച് നരേന്ദ്ര മോദി; എത്രകാലം ഇന്ത്യയെ അകറ്റി നിര്‍ത്തും, മാറ്റം അനിവാര്യം - Malayalam Oneindia\n3 min ago ഉപമുഖ്യമന്ത്രി പദം ലീഗ് ആവശ്യപ്പെടുമോ? മുനീറിന്റെ മറുപടി ഇങ്ങനെ, കോണ്‍ഗ്രസിനെ ദുര്‍ബലമാക്കില്ല!!\nUpdated: Sat, Sep 26, 2020, 19:21 [IST]\nന്യൂയോര്‍ക്ക്: ഐക്യരാഷ്ട്രസഭയുടെ നേട്ടങ്ങളും കോട്ടങ്ങളും എടുത്തുപറഞ്ഞ് പ്രധാനമന്ത്രി നരേന്ദ്ര മോദി. യുഎന് പൊതുസഭയില് പ്രസംഗിക്കുകയായിരുന്നു അദ്ദേഹം. കഴിഞ്ഞ 75 വര്‍ഷത്തെ ഐക്യരാഷ്ട്രസഭയുടെ പ്രവര്‍ത്തനം വിലയിരുത്തിയാല് ഒരുപാട് നേട്ടങ്ങള് എടുത്തുപറയാന് സാധിക്കും. അതേസമയം, പലപ്പോഴും വേണ്ട രീതിയില് ഇടപെടാന് യുഎന്നിന് സാധിച്ചില്ലെന്നും മോദി പറഞ്ഞു. ഐകാരാഷ്ട്രസഭയുടെ പ്രവര്‍ത്തനം പുനഃപരിശോധന നടത്തേണ്ട ഒട്ടേറെ ഘട്ടങ്ങളുണ്ടായിട്ടുണ്ട്. മൂന്നാംലോക യുദ്ധം ഒഴിവാക്കാന് നമുക്ക് സാധിച്ചു. എന്നാല് മറ്റു പല യുദ്ധങ്ങളും നടന്നു എന്നത് തള്ളിക്കളയാനാകില്ല. ലോകത്തെ നടുക്കിയ ഒട്ടേറെ ഭീകര ആക്രമണങ്ങളുണ്ടായി. എന്നെയും നിങ്ങളെയും പോലുള്ള ഒട്ടേറെ സാധാരണക്കാര്‍ക്ക് ജീവന് നഷ്ടമായി.\nകഴിഞ്ഞ ഒമ്പത് മാസത്തോളമായി കൊറോണക്കെതിരായ പോരാട്ടത്തിലാണ് ലോകരാജ്യങ്ങള്. ഇക്കാര്യത്തില് എവിടെയാണ് ഐക്യരാഷ്ട്രസഭ. അവസരോചിതമായി ഇടപെടാന് ഐക്യരാഷ്ട്രസഭയ്ക്ക് സാധിച്ചോ എന്നും മോദി ചോദിച്ചു. ഐക്യരാഷ്ട്രസഭ പരിഷ്‌കരണ പാതയിലാണ്. എന്നാല് എപ്പോഴാണ് യുക്തിസഹമായ തലത്തില് ഈ പരിഷ്‌കരണം എത്തുക എന്ന കാര്യത്തില് ഇന്ത്യക്കാര് ആശങ്കയിലാണ്. യുഎന്നിന്റെ നയരൂപീകരണ സമിതിയില് നിന്ന് എത്രകാലം ഇന്ത്യയെ പുറത്ത് നിര്‍ത്തുമെന്നും മോദി ചോദിച്ചു.\nലോകസമാധാനത്തിന് ഇന്ത്യ തങ്ങളുടേതായ പങ്ക് വഹിച്ചിട്ടുണ്ട്. 15ഓളം രാജ്യങ്ങളില് ഇന്ത്യന് സൈനികര് യുഎന് സമാധാന സേനയുടെ ഭാഗമായി പ്രവര്‍ത്തിക്കുന്നു. ഈ മാര്‍ഗത്തില് ഒട്ടേറെ സൈനികര്‍ക്ക് ജീവന് നഷ്ടമായി. ഐക്യരാഷ്ട്രസഭയില് ഇന്ത്യയുടെ പങ്ക് വിപുലീകരിക്കണമെന്ന് ഓരോ ഇന്ത്യക്കാരനും ആഗ്രഹിക്കുന്നു. ഇന്ത്യയുടെ മാത്രം സമാധാനമല്ല ആഗ്രഹിക്കുന്നത്. ലോകത്തിന്റെ സമാധാനമാണ്. ഇന്ത്യ ഏതെങ്കിലും രാജ്യവുമായി സൗഹൃദം സ്ഥാപിക്കുന്നത് മറ്റേതെങ്കിലും രാജ്യത്തിന് എതിരായ പ്രവര്‍ത്തനത്തിന്റെ ഭാഗമല്ല. ഇന്ത്യയിലെ മാറ്റങ്ങള് ലോകത്തിന്റെ മിക്ക ഭാഗങ്ങളിലും പ്രയോജനരമാകുമെന്നും ഇന്ത്യയെ യുഎന് രക്ഷാസമിതിയില് ഉള്‍പ്പെടുന്നതിന്റെ ഗുണം സൂചിപ്പിച്ച് മോദി പറഞ്ഞു.\nഅടുത്ത ജനുവരി മുതല് ഇന്ത്യ രക്ഷാസമിതിയില് സ്ഥിരാംഗത്വമില്ലാത്ത അംഗമായി സേവനം ആരംഭിക്കും. മനുഷ്യത്വത്തിന്റെ ശത്രുക്കള്‍ക്കെതിരെ ഇന്ത്യ സംസാരിക്കും. ഭീകരവാദം, ആയുധക്കടത്ത്, മയക്ക് മരുന്ന്, കള്ളപ്പണം വെളുപ്പിക്കല് തുടങ്ങിയവക്കെതിരെ ഇന്ത്യ പോരാടും. ഇന്ത്യ തുടര്‍ച്ചയായ വികസനത്തിന്റെയും പരിഷ്‌കരണത്തിന്റെയും പാതയിലാണ്. 40 കോടി ജനങ്ങളെ അഞ്ച് വര്‍ഷം കൊണ്ട് ബാങ്കിങ് മേഖലയുമായി ബന്ധിപ്പിക്കുക അത്ര എളുപ്പമുള്ള കാര്യമല്ല. പക്ഷേ ഇന്ത്യ അത് ചെയ്തു. തുറസായ സ്ഥലങ്ങളിലെ പ്രാഥമിക കര്‍മം നിര്‍വഹിക്കലും ഇന്ത്യയില് അവസാനിച്ചു. ഡിജിറ്റല് ഇടപാടുകള്‍ക്ക് ഇന്ത്യ നേതൃപരമായ പങ്ക് വഹിക്കുകയാണിപ്പോള് എന്നും നരേന്ദ്ര മോദി പറഞ്ഞു.\nnarendra modi un\nNarendra Modi UN Address: He Calls for Reforms in United Nations


വയനാട്ടിലെ ഇരട്ട കൊലപാതകം: അന്വേഷണത്തില് പൊലീസ് അനാസ്ഥ!! 23ന് രണ്ട് പഞ്ചായത്തുകളില് ഹര്‍ത്താല് | Wayanad Local News udf hartal couples murder. - Malayalam Oneindia\n26 min ago യുവതികള്‍ക്ക് സ്റ്റേഷനില് ക്രൂരപീഡനം; വിവസ്ത്രരാക്കി സ്വകാര്യഭാഗങ്ങള് സ്പര്‍ശിച്ചു, ഗര്‍ഭം അലസി\n38 min ago കോണ്‍ഗ്രസിന് പ്രതീക്ഷ; നിയമസഭ തിരഞ്ഞെടുപ്പില് സഖ്യത്തിന് തയ്യാറാണെന്ന് ഇടതുപാര്‍ട്ടികള്\n43 min ago 'നരേന്ദ്ര മോദി രാഷ്ട്രീയത്തില് നിന്ന് വിരമിക്കും; ശിഷ്ടകാലം ഹിമാലയത്തില് സന്യാസ ജീവിതം നയിക്കും'\n56 min ago അവരെ 18 മാസത്തിനുള്ളില് മോചിപ്പിക്കും, കശ്മീര് വിഷയത്തില് കോണ്‍ഗ്രസിനെ ട്രോളി കേന്ദ്ര മന്ത്രി!\nവയനാട്ടിലെ ഇരട്ട കൊലപാതകം: അന്വേഷണത്തില് പൊലീസ് അനാസ്ഥ!! 23ന് രണ്ട് പഞ്ചായത്തുകളില് ഹര്‍ത്താല്\nUpdated: Thu, Jul 19, 2018, 16:16 [IST]\nമാനന്തവാടി: നവ ദമ്പതികളുടെ കൊലപാതകവുമായി ബന്ധപ്പെട്ട കേസന്വേഷണത്തില് കാര്യമായ പുരോഗതിയുണ്ടാവാത്തതില് ജില്ലയില് ശക്തമായ പ്രതിഷേധം. നാടിനെ നടുക്കിയ കണ്ടത്തുവയല് ഇരട്ടക്കൊലപാതകം നടന്നിട്ട് പതിനഞ്ച് ദിവസം പിന്നിട്ടുകഴിഞ്ഞിട്ടും കൊലപാതകിയെക്കുറിച്ചുള്ള സൂചനകളൊന്നും പൊലീസിന് ലഭിച്ചിട്ടില്ല. ജൂലൈ ആറിന് വെള്ളിയാഴ്ച പുലര്‍ച്ചെ രണ്ടോടെയാണ് കണ്ടത്തുവയല് വാഴയില് ഉമ്മര്(26), ഭാര്യ ഫാത്തിമ(19) എന്നിവരെ ദാരുണമായി കിടപ്പുമുറിയില് വെട്ടിക്കൊലപ്പെടുത്തിയ നിലയില് കണ്ടെത്തിയത്.\nമാനന്തവാടി ഡി വൈ എസ് പി കെ. എം ദേവസ്യയുടെ നേതൃത്വത്തിലുള്ള 30 അംഗ അന്വേഷണ സംഘമാണ് കേസ് അന്വേഷണം നടത്തിക്കൊണ്ടിരിക്കുന്നത്. സാധ്യമായ എല്ലാ മേഖലകളിലും ആറ് ഗ്രൂപ്പുകളിലായി തിരിഞ്ഞാണ് അന്വേഷണ ഉദ്യോഗസ്ഥര് പ്രവര്‍ത്തിക്കുന്നത്. എന്നാല് യാതൊരു വിധ തെളിവുകളും അവശേഷിപ്പിക്കാതെ നടത്തിയിരിക്കുന്ന കൊലപാതകത്തിന്റെ കാരണം കണ്ടെത്താന് പൊലീസിന് കഴിയുന്നില്ലെന്നാണ് ആക്ഷേപമുയര്‍ന്നിരിക്കുന്നത്.\nമോഷണംപോയ സ്വര്‍ണാഭരണങ്ങള്,കൊലപാതകത്തിനുപയോഗിച്ച ആയുധം,കൊല്ലപ്പെട്ട ഫാത്തിമയുടെ നഷ്ടപ്പെട്ട മൊബൈല്‍ഫോണ്,കൊലപാതകിയുടെതായി ഉറപ്പിക്കാവുന്ന തെളിവുകള് ഇവയിലൊന്നു പോലും പൊലീസിന് കണ്ടെത്താനായിട്ടില്ല. അതേസമയം, പൊലീസ് കാണിക്കുന്ന അനാസ്ഥയില് പ്രതിഷേധിച്ച് തൊണ്ടര്‍നാട്, വെള്ളമുണ്ട പഞ്ചായത്തുകളില് 23ന് തിങ്കളാഴ്ച രാവിലെ ആറ് മണി മുതല് വൈകുന്നേരം ആറ് മണിവരെ ഹര്‍ത്താല് നടത്തുമെന്ന് യു ഡി എഫ് ഭാരവാഹികള് പത്രസമ്മേളനത്തില് പറഞ്ഞു.\nകൊലചെയ്യപ്പെട്ട ഉമ്മര്, ഭാര്യ ഫാത്തിമ എന്നിവരുടെ ഘാതകരെ ഉടന് പിടികൂടണമെന്ന് ആവശ്യപ്പെട്ടാണ് ഹര്‍ത്താല്. പതിനഞ്ച് ദിവസം കഴിഞ്ഞിട്ടും പ്രതികളെ പിടികൂടാന് കഴിയാത്തത് പോലീസിന്റെ അനാസ്ഥകൊണ്ട് മാത്രമാണ്. വേണ്ട രീതിയിലുള്ള അന്വേഷണം നടത്താതെ പോലീസ് നിഷ്‌ക്രിയരായി പ്രവര്‍ത്തിക്കുന്നത് മൂലം ജനങ്ങള് ഭീതിയിലാണുള്ളത്. കൊലപാതകത്തിനുള്ള കാരണം എന്തെന്ന് പോലും കണ്ടെത്താന് കഴിയാത്ത പോലീസ് അന്വേഷണത്തില് ഏറെ ദുരൂഹതകളുണ്ടെന്നും ഭാരവാഹികള് പറഞ്ഞു.\nതൊണ്ടര്‍നാട് ഗ്രാമപഞ്ചായത്തില് നിരവധി കളവ് കേസുകള് ഉണ്ടായിട്ടും വേണ്ട വിധത്തില് അന്വേഷണം നടത്താതെ പോലീസ് അനാസ്ഥ കാണിക്കുകയാണ്. പ്രതികളെ ഉടന് പിടികൂടിയില്ലെങ്കില് ഡി വൈ എസ് പി ഓഫീസ് മാര്‍ച്ച് അടക്കമുള്ള സമരങ്ങള്‍ക്ക് യു ഡി എഫ് നേതൃത്വം നല്‍കും. അന്വേഷണം ശക്തമാക്കണമെന്ന് ആവശ്യപ്പെട്ട് യുഡിഎഫ് ജില്ലാ നേതൃത്വം ജില്ലാ പോലീസ് ചീഫിനെ നേരില് കാണുമെന്നും ഭാരവാഹികള് പറഞ്ഞു പത്രസമ്മേളനത്തില് മുന് മന്ത്രി പി.കെ. ജയലക്ഷ്മി, സി.പി. ചാപ്പേരിമൊയ്തു ഹാജി,. എസ് എം പ്രമോദ് മാസ്റ്റര്, പി.കെ. അമീന്, അബ്ദുള്ള കേളോത്ത്, അസ്ഹറലി പുവന്, ചിന്നമ്മ ജോസ്, മെമ്പര്‍അമ്മദ് ഹാജി തെല്ലോന് അമ്മദ് ഹാജി, തുടങ്ങിയവര് പത്രസമ്മേളനത്തില് പങ്കെടുത്തു.\nwayanad വയനാട് murder couple കൊലപാതകം\nWayanad Local News udf hartal couples murder.


തല്ലിയോടിക്കപ്പെടുന്ന നിതീഷിന്റെ അധാർമിക രാഷ്ട്രീയം; ബിഹാറികൾ ജനാധിപത്യ ഇന്ത്യയെ ഓർമിപ്പിക്കുന്നതെന്ത്? – Azhimukham\nതല്ലിയോടിക്കപ്പെടുന്ന നിതീഷിന്റെ അധാർമിക രാഷ്ട്രീയം; ബിഹാറികൾ ജനാധിപത്യ ഇന്ത്യയെ ഓർമിപ്പിക്കുന്നതെന്ത്?\nജനവിശ്വാസത്തെ ഒരു രാത്രിനാടകത്തിലൂടെ വഞ്ചിച്ചതിനുള്ള മറുപടി കൂടിയാണിത്.\nMay 31 2018 02:50 PM\nമണിക്കൂറുകളുടെ വ്യത്യാസത്തിൽ രാഷ്ട്രീയ ജനതാദളുമൊന്നിച്ചുള്ള സഖ്യം അവസാനിപ്പിച്ച് ഭരണത്തിൽ നിന്നിറങ്ങി, ബിജെപിയുമായി സഖ്യം ചേർന്ന് വീണ്ടും ഭരണത്തിലേറിയ നിതീഷ് കുമാറിന്റെ രാഷ്ട്രീയ നയത്തിനോട് ജനങ്ങളുടെ പ്രതികരണം എന്താണെന്ന് അതിനു ശേഷം നടന്ന ലോകസഭാ തെരഞ്ഞെടുപ്പിൽതന്നെ വ്യക്തമായിരുന്നു. നിതീഷ് കുമാർ ബിജെപിയിൽ ചേർന്ന് നടത്തിയ രാഷ്ട്രീയ വഞ്ചനയിൽ പ്രതിഷേധിച്ച് പാർട്ടി വിട്ട് ആർജെഡിയിൽ ചേർന്ന സറഫാറസ് ആലം അടക്കമുള്ളവർ മൂന്നു മണ്ഡലങ്ങളിൽ നടന്ന ഉപതെരഞ്ഞെടുപ്പിൽ വിജയിച്ചു. സർഫാറസ് ആലം 61,988 വോട്ടുകളുടെ ഭൂരിപക്ഷത്തിലാണ് ജയിച്ചത്. മറ്റ് രണ്ടുപേരും മികച്ച മാർജിനുകളില് തന്നെ ജയം കണ്ടു.\nബിഹാറിലെ ജോകിഹാട്ടിൽ നിന്നുള്ള ഇന്നത്തെ തെരഞ്ഞെടുപ്പ് ഫലവും നിതീഷ് കുമാറിന്റെ രാഷ്ട്രീയ അധാർമികതയ്ക്കേറ്റ തിരിച്ചടിയായാണ് വിലയിരുത്തപ്പെടുന്നത്. നിതീഷിനെ സംബന്ധിച്ചിടത്തോളം അഭിമാനപ്പോരാട്ടം തന്നെയായിരുന്നു ജോകിഹട്ടിലേത്. ലോകസഭാ തെരഞ്ഞെടുപ്പിലേറ്റ തിരിച്ചടി മറികടക്കുക എന്ന അത്യാവശ്യം കൂടി ജെഡിയുവിനുണ്ടായിരുന്നു.\nജയിലിൽ കിടക്കുന്ന ലാലുപ്രസാദ് യാദവിന്റെ ഉറച്ച വർഗീയ വിരുദ്ധ രാഷ്ട്രീയ നിലപാടുകൾ തെരഞ്ഞെടുപ്പ് അജണ്ടയുടെ മുന്നിൽ നിറുത്താൻ തേജസ്വി യാദവിന് സാധിച്ചു. ഇന്നത്തെ ഫലം പുറത്തു വന്നപ്പോൾ, അവസരവാദ രാഷ്ട്രീയത്തിനെതിരെ ‘ലാലുവാദ’ രാഷ്ട്രീയത്തിന്റെ വിജയം എന്നാണ് തേജസ്വി പ്രതികരിച്ചത്. നിതീഷ് കുമാറിന് തന്റെ പിതാവ് ലാലുപ്രസാദ് യാദവിനെ ഒരു ഘട്ടത്തിലും മനസ്സിലാക്കാൻ കഴിഞ്ഞിരുന്നില്ലെന്നും തേജസ്വി പറഞ്ഞു.\nക്രിമിനൽ സ്ഥാനാർത്ഥി; കൂട്ടിന് കാബിനറ്റ് മന്ത്രിമാർ!\nജോക്ഹാട്ട് മാണ്ഡലത്തിൽ ആളും അർത്ഥവും ഇറക്കിയുള്ള പ്രചാരണമാണ് നിതീഷ് കുമാർ നടത്തിയത്. മുഖ്യമന്ത്രിയെന്ന നിലയിൽ സർവ്വ അധികാരങ്ങളും മണ്ഡലത്തിൽ പ്രയോഗിച്ചു. പണം ധാരാളം ഒഴുകി. കാബിനറ്റ് മന്ത്രിമാരില് പകുതിയിലധികം പേരും തലസ്ഥാനമായ പാട്നയില് നിന്നും 300 കിലോമീറ്റർ ആകലെയുള്ള മണ്ഡലത്തിൽ ആഴ്ചകളോളം കേന്ദ്രീകരിച്ചു. ഇതിനെയെല്ലാം മറികടക്കാൻ ജനങ്ങളുടെ തീരുമാനത്തിനായി എന്നത് ഫലം വ്യക്തമാക്കുന്നു.\nഒരു കൂട്ട ബലാൽസംഗക്കേസിലടക്കം നിരവധി കേസുകളിൽ പ്രതിയായ മുർഷിദ് ആലം ആയിരുന്നു ജെഡിയു സ്ഥാനാർത്ഥി. ഒരു ക്ഷേത്രത്തിൽ നിന്ന് ഇയാൾ വിഗ്രഹങ്ങൾ മോഷ്ടിച്ച കേസ് ഏറെ വിവാദമായിരുന്നു. വിഗ്രഹങ്ങൾ ഇയാളുടെ വീട്ടിൽ നിന്ന് പിന്നീട് പൊലീസ് കണ്ടെടുത്തു.\nമഹാസഖ്യം ജോകിഹാട്ടിലും പ്രവർത്തിച്ചു\nതെരഞ്ഞെടുപ്പുഫലം വ്യക്തമായ ഉടനെ തേജസ്വി യാദവ് നടത്തിയ പ്രസ്താവനയിൽ മൂന്ന് കക്ഷികൾക്ക് നന്ദി അറിയിക്കുകയുണ്ടായി. സമാജ്‌വാദി പാര്‍ട്ടി, കോൺഗ്രസ്സ്, ബിഎസ്‌പി എന്നീ പാർട്ടികൾ തെരഞ്ഞെടുപ്പിൽ സഹായിച്ചതായി അദ്ദേഹം പറഞ്ഞു. മഹാസഖ്യം എന്ന സങ്കൽപം ഒരു സാധ്യത എന്ന നിലയിൽ നിന്ന് ഒരു സ്വാഭാവിക പരിണാമം എന്ന നിലയിലേക്ക് മാറുന്നതാണ് ജോകിഹാട്ട് അടക്കമുള്ള മണ്ഡലങ്ങളിൽ നടന്ന തെരഞ്ഞെടുപ്പുകളിലെല്ലാം കാണാൻ കഴിയുന്നത്. തടസ്സം സൃഷ്ടിക്കാനിടയുള്ള ഉപാധികൾ അധികമില്ലാതെ കക്ഷികൾ പരസ്പര സഹകരണത്തിന് തയ്യാറായിരിക്കുകയാണ്.\nഅഴിമതിക്കേസിൽ പെട്ട് ഏറ്റവും മുതിർന്ന നേതാവ് ജയിലില് കിടക്കുന്ന കക്ഷിയാണ് ആർജെഡി. എന്നാൽ രാഷ്ട്രീയ അധാർമികതയ‌െക്കാൾ വലിയ പ്രശ്നമായി അഴിമതിയെ കണ്ടില്ല ബിഹാറികൾ എന്നാണ് മുൻപ് നടന്ന ലോകസഭാ തെരഞ്ഞെടുപ്പും ഇന്ന് ഫലം പുറത്തു വന്ന അസംബ്ലി തെരഞ്ഞെടുപ്പും കാണിക്കുന്നത്. തങ്ങൾ നൽകിയ വോട്ടുകൾ ഏത് രാഷ്ട്രീയത്തിനായിരുന്നു എന്ന വ്യക്തമായ ധാരണ ജനങ്ങൾക്കുണ്ട് എന്ന ഓർമപ്പെടുത്തലാണ് ഈ വിധി. കേവലമൊരു അസംബ്ലി മണ്ഡലത്തിലെ തോൽവിയല്ല, മറിച്ച് ജനവിശ്വാസത്തെ ഒരു രാത്രിനാടകത്തിലൂടെ വഞ്ചിച്ചതിനുള്ള മറുപടി കൂടിയാണിത്. ആ വഴിക്ക് ഇത് ബിജെപിക്കുള്ള താക്കീതായും കാണണം. അവലംബിക്കുന്ന ഏത് അധാർമിക മാർഗത്തെയും വിജയം കൊണ്ട് സാധൂകരിക്കാമെന്ന വിശ്വാസത്തിന് ബിഹാറികൾ നൽകിയ താക്കീത്.\nനിതീഷിന്റെ തീരുമാനം ഞെട്ടിച്ചു; ജെഡിയു വിടുന്നതായി വീരേന്ദ്രകുമാര്\nനിതീഷിന്റെ പദ്ധതി അറിയാമായിരുന്നുവെന്ന് രാഹുല് ഗാന്ധി; എന്നിട്ട് താങ്കള് എന്തു ചെയ്തെന്ന് നേതാക്കള്\nദിലീപ് കേസിലെ മാധ്യമങ്ങളുടെ ധാര്‍മിക വിചാരണയും സമാന്തര കോടതികളും\nവി എസ് ഔട്ട്, ബോബി ഇന്; മുട്ടിലിഴയുകയാണ് നമ്മുടെ ‘ധാര്‍മിക’ മാധ്യമങ്ങള്\nകാലലയ രാഷ്ട്രീയം: ജനാധിപത്യ വിരുദ്ധ വിദ്യാര്‍ത്ഥി സംഘടനകളും വിമര്‍ശിക്കപ്പെടണം\nമുസ്ലിം രാഷ്ട്രീയം ജനാധിപത്യ ഇടങ്ങളില് നിന്നും ആട്ടിയോടിക്കപ്പെടുന്നത് ഇങ്ങനെയാണ്\n# setback to RJD Nitish Kumar in Jokihat\nഎന്തിന് അശ്വിനെ ഒഴിവാക്കി? ടീം തെരഞ്ഞെടുപ്പിനെതിരെ സുനില് ഗവാസ്‌കര്


ന്യായാധിപൻ‌മാർ ൪ - വിശുദ്ധ ബൈബിൾ [മലയാളം ബൈബിൾ 1992] - (ന്യാ 4)\nഏഹൂദ് മരിച്ചശേഷം യിസ്രായേല്‍മക്കള് വീണ്ടും യഹോവേക്കു അനിഷ്ടമായുള്ളതു ചെയ്തു.\nയഹോവ അവരെ ഹാസോരില്‍വാണ കനാന്യരാജാവായ യാബീന്നു വിറ്റുകളഞ്ഞു; അവന്റെ സേനാപതി ജാതികളുടെ ഹരോശെത്തില് പാര്‍ത്തിരുന്ന സീസെരാ ആയിരുന്നു.\nഅവന്നു തൊള്ളായിരം ഇരിമ്പുരഥം ഉണ്ടായിരുന്നു. അവന് യിസ്രായേല്‍മക്കളെ ഇരുപതു സംവത്സരം കഠിനമായി ഞെരുക്കിയതുകൊണ്ടു യിസ്രായേല്‍മക്കള് യഹോവയോടു നിലവിളിച്ചു.\nആ കാലത്തു ലപ്പീദോത്തിന്റെ ഭാര്യയായ ദെബോരാ എന്ന പ്രവാചകി യിസ്രായേലില് ന്യായപാലനം ചെയ്തു.\nഅവള് എഫ്രയീംപര്‍വ്വതത്തില് രാമെക്കും ബേഥേലിന്നും മദ്ധ്യേയുള്ള ദെബോരയുടെ ഈന്തപ്പനയുടെ കീഴില് പാര്‍ത്തിരുന്നു; യിസ്രായേല്‍മക്കള് ന്യായവിസ്താരത്തിന്നു അവളുടെ അടുക്കല് ചെല്ലുക പതിവായിരുന്നു.\nഅവള് അബീനോവാമിന്റെ മകനായ ബാരാക്കിനെ കേദെശ്--നഫ്താലിയില്‍നിന്നു വിളിപ്പിച്ചു അവനോടുനീ പുറപ്പെട്ടു താബോര്‍പര്‍വ്വതത്തില് ചെന്നു നഫ്താലിയുടെയും സെബൂലൂന്റെയും മക്കളില് പതിനായിരം പേരെ കൂട്ടിക്കൊള്‍ക;\nഞാന് യാബീന്റെ സേനാപതി സീസെരയെയും അവന്റെ രഥങ്ങളെയും സൈന്യത്തെയും കീശോന് തോട്ടിന്നരികെ നിന്റെ അടുക്കല് കൊണ്ടുവന്നു നിന്റെ കയ്യില് ഏല്പിക്കുമെന്നു യിസ്രായേലിന്റെ ദൈവമായ യഹോവ നിന്നോടു കല്പിക്കുന്നു എന്നു പറഞ്ഞു.\nബാരാക് അവളോടുനീ എന്നോടു കൂടെ വരുന്നെങ്കില് ഞാന് പോകാം; നീ വരുന്നില്ല എങ്കില് ഞാന് പോകയില്ല എന്നു പറഞ്ഞു.\nഅതിന്നു അവള്‍ഞാന് നിന്നോടുകൂടെ പോരാം; എന്നാല് നീ പേകുന്ന യാത്രയാല് ഉണ്ടാകുന്ന ബഹുമാനം നിനക്കു വരികയില്ല; യഹോവ സീസെരയെ ഒരു സ്ത്രീയുടെ കയ്യില് ഏല്പിച്ചുകൊടുക്കും എന്നു പറഞ്ഞു. അങ്ങനെ ദെബോരാ എഴുന്നേറ്റു ബാരാക്കിനോടുകൂടെ കേദേശിലേക്കു പോയി.\nബാരാക് സെബൂലൂനെയും നഫ്താലിയെയും കേദെശില് വിളിച്ചുകൂട്ടി; അവനോടുകൂടെ പതിനായിരംപേര് കയറിച്ചെന്നു; ദെബോരയുംകൂടെ കയറിച്ചെന്നു.\nഎന്നാല് കേന്യനായ ഹേബെര് മോശെയുടെ അളിയന് ഹോബാബിന്റെ മക്കളായ കേന്യരെ വിട്ടുപിരിഞ്ഞു കേദെശിന്നരികെയുള്ള സാനന്നീമിലെ കരുവേലകംവരെ കൂടാരം അടിച്ചിരുന്നു.\nഅബീനോവാബിന്റെ മകനായ ബാരാക് താബോര്‍പര്‍വ്വതത്തില് കയറിയിരിക്കുന്നു എന്നു സീസെരെക്കു അറിവുകിട്ടി.\nസീസെരാ തന്റെ തൊള്ളായിരം ഇരിമ്പുരഥവുമായി തന്റെ എല്ലാ പടജ്ജനത്തെയും ജാതികളുടെ ഹരോശെത്തില്‍നിന്നു കീശോന് തോട്ടിന്നരികെ വിളിച്ചുകൂട്ടി.\nഅപ്പോള് ദെബോരാ ബാരാക്കിനോടുപുറപ്പെട്ടുചെല്ലുക; യഹോവ ഇന്നു സീസെരയെ നിന്റെ കയ്യില് ഏല്പിച്ചിരിക്കുന്നു; യഹോവ നിനക്കു മുമ്പായി പുറപ്പെട്ടിരിക്കുന്നു എന്നു പറഞ്ഞു. അങ്ങനെ ബാരാക്കും അവന്റെ പിന്നാലെ പതിനായിരംപേരും താബോര്‍പര്‍വ്വതത്തില് നിന്നു ഇറങ്ങിച്ചെന്നു,\nയഹോവ സീസെരയെയും അവന്റെ സകലരഥങ്ങളെയും സൈന്യത്തെയും ബാരാക്കിന്റെ മുമ്പില് വാളിന്റെ വായ്ത്തലയാല് തോല്പിച്ചു; സീസെരാ രഥത്തില്‍നിന്നു ഇറങ്ങി കാല്‍നടയായി ഔടിപ്പോയി.\nബാരാക് രഥങ്ങളെയും സൈന്യത്തെയും ജാതികളുടെ ഹരോശെത്ത്വരെ ഔടിച്ചു സീസെരയുടെ സൈന്യമൊക്കെയും വാളിന്റെ വായ്ത്തലയാല് വീണു; ഒരുത്തനും ശേഷിച്ചില്ല.\nഎന്നാല് സീസെരാ കാല്‍നടയായി കേന്യനായ ഹേബെരിന്റെ ഭാര്യ യായേലിന്റെ കൂടാരത്തിലേക്കു ഔടിപ്പോയി; കേന്യനായ ഹേബെരിന്റെ ഗൃഹവും ഹാസോര് രാജാവായ യാബീനും തമ്മില് സമാധാനം ആയിരുന്നു.\nയായേല് സീസെരയെ എതിരേറ്റുചെന്നു അവനോടുഇങ്ങോട്ടു കയറിക്കൊള്‍ക, യജമാനനേ, ഇങ്ങോട്ടു കയറിക്കൊള്‍ക; ഭയപ്പെടേണ്ടാ എന്നു പറഞ്ഞു. അവന് അവളുടെ അടുക്കല് കൂടാരത്തില് കയറിച്ചെന്നു; അവള് അവനെ ഒരു പരവതാനികൊണ്ടു മൂടി.\nഅവന് അവളോടുഎനിക്കു ദാഹിക്കുന്നു; കുടിപ്പാന് കുറെ വെള്ളം തരേണമേ എന്നു പറഞ്ഞു; അവള് പാല്‍തുരുത്തി തുറന്നു അവന്നു കുടിപ്പാന് കൊടുത്തു; പിന്നെയും അവനെ മൂടി.\nഅവന് അവളോടുനീ കൂടാരവാതില്‍ക്കല് നില്‍ക്ക; വല്ലവനും വന്നു ഇവിടെ ആരെങ്കിലും ഉണ്ടോ എന്നു ചോദിച്ചാല് ഇല്ല എന്നു പറയേണം എന്നു പറഞ്ഞു.\nഎന്നാല് ഹേബെരിന്റെ ഭാര്യ യായേല് കൂടാരത്തിന്റെ ഒരു കുറ്റി എടുത്തു കയ്യില് ചുറ്റികയും പിടിച്ചു പതുക്കെ അവന്റെ അടുക്കല് ചെന്നു കുറ്റി അവന്റെ ചെന്നിയില് തറെച്ചു; അതു നിലത്തു ചെന്നു ഉറെച്ചു; അവന്നു ഗാഢനിദ്ര ആയിരുന്നു; അവന് ബോധംകെട്ടു മരിച്ചുപോയി.\nബാരാക് സീസെരയെ തിരഞ്ഞു ചെല്ലുമ്പോള് യായേല് അവനെ എതിരേറ്റു അവനോടുവരിക, നീ അന്വേഷിക്കുന്ന ആളെ ഞാന് കാണിച്ചുതരാം എന്നു പറഞ്ഞു. അവന് അവളുടെ അടുക്കല് ചെന്നപ്പോള് സീസെരാ ചെന്നിയില് കുറ്റിയുമായി മരിച്ചുകിടക്കുന്നതു കണ്ടു.\nഇങ്ങനെ ദൈവം അന്നു കനാന്യ രാജാവായ യാബീനെ യിസ്രായേല്‍മക്കള്‍ക്കു കീഴടക്കി.\nയിസ്രായേല്‍മക്കള് കനാന്യരാജാവായ യാബീനെ നിര്‍മ്മൂലമാക്കുംവരെ അവരുടെ കൈ കനാന്യരാജാവായ യാബീന്നു മേലക്കുമേല് ഭാരമായിത്തീര്‍ന്നു.


Emalayalee.com - ബോളിവുഡ് താരം മഹേഷ് ആനന്ദിനെ മരിച്ച നിലയില് കണ്ടെത്തി: ദുരൂഹത\nബോളിവുഡ് താരം മഹേഷ് ആനന്ദിനെ മരിച്ച നിലയില് കണ്ടെത്തി: ദുരൂഹത\nFILM NEWS 10-Feb-2019\nമുംബൈ: ബോളിവുഡ് താരം മഹേഷ് ആനന്ദിനെ മരിച്ച നിലയില് കണ്ടെത്തി. മുംബൈയിലെ വീടിനുള്ളില് ശനിയാഴ്ചയാണ് മഹേഷിനെ ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. മൃതദേഹം അഴുകിയ നിലയിലായിരുന്നു. സംഭവത്തില് പോലീസ് അന്വേഷണം ആരംഭിച്ചു\nബോളിവുഡിലെ എക്കാലത്തേയും മികച്ച വില്ലന്‍മാരിലൊരാളായിരുന്നു 57 കാരനായ മഹേഷ് ആനന്ദ്. കുരുക്ഷേത്ര, സ്വര്‍ഗ്, നമ്പര് വണ്, വിജേത, ഷെഹന്‍ഷാ തുടങ്ങി നിരവധി സിനിമകളില് വില്ലനായി വേഷമിട്ടു. പ്രജാ, അഭിമന്യൂ എന്നീ സിനികമളിലൂടെ മലയാളത്തിലും സാന്നിധ്യം അറിയിച്ചു. ഗോവിന്ദ നായകനായെത്തിയ രംഗീല രാജയിലാണ് അദേഹം അവസാനമായി അഭിനയിച്ചത്.\nകഴിഞ്ഞ 18 വര്‍ഷമായി കടുത്ത പ്രതിസന്ധിയിലൂടെയാണ് കടന്നുപോകുന്നതെന്ന് അദേഹം നേരത്തെ വെളിപ്പെടുത്തിയിരുന്നു. ഭക്ഷണത്തിനുള്ള പണം കണ്ടെത്തുന്നതിനായി ഗുസ്തി മത്സരങ്ങളില് താന് പങ്കെടുക്കാറുണ്ടെന്നും താരം വ്യക്തമാക്കിയിരുന്നു


പിൻസീറ്റിൽ ഹെൽമെറ്റില്ലാതെ പോലീസിന്റെ കണ്ണു വെട്ടിച്ച് വണ്ടിയുമായി കടന്നു കളയുന്നവർക്ക് പണി കിട്ടിയത് ഇങ്ങനെ - മലയാളം ഇ മാഗസിൻ.കോം\nപിൻസീറ്റിൽ ഹെൽമെറ്റില്ലാതെ പോലീസിന്റെ കണ്ണു വെട്ടിച്ച് വണ്ടിയുമായി കടന്നു കളയുന്നവർക്ക് പണി കിട്ടിയത് ഇങ്ങനെ\nഡിസംബർ 1 മുതലാണ് സംസ്ഥാനത്ത് പിൻസീറ്റ് യാത്രക്കാർക്കും ഹെൽമെറ്റ് നിർബന്ധമാക്കിത്തുടങ്ങിയത്. ഇരു ചക്ര വാഹനങ്ങളിൽ യാത്ര ചെയ്യുന്ന4വയസിനു മുകളിൽ പ്രായമുള്ള കുട്ടികൾ മുതൽ ഉള്ള രണ്ടാം യാത്രക്കാരനും നിർബന്ധമായും ഹെൽമെറ്റ് ധരിക്കണം എന്നാണ് ഹൈക്കോടതി ഉത്തരവിട്ടത്. ഈ നിയമം സംസ്ഥാന സർക്കാർ നടപ്പാക്കി തുടങ്ങുകയും ചെയ്തു. ആദ്യമാദ്യം താക്കീത് നൽകുകയും പിന്നീട് 500 രൂപ വീതം പിഴയും ഈടാക്കി തുടങ്ങിയിരുന്നു.\nഎന്നാൽ പോലീസ് ചെക്കിംഗ് ഇല്ലാ എന്ന് കരുതി റോഡിലൂടെ പിൻ സീറ്റിൽ ഇരുന്നവർ ഹെൽമെറ്റില്ലാതെ യാത്ര ചെയ്തുവെങ്കിലും വീട്ടിൽ നോട്ടീസ് വന്നതായാണ് ഇപ്പോൾ അറിവ്. പോലീസിന്റെ നിരീക്ഷണ ക്യാമറയിലാണ് പിൻസീറ്റ് യാത്രക്കാരുടെ ഹെൽമെറ്റ് രഹിത യാത്ര പിടിക്കപ്പെട്ടത്. ഇതോടെ വണ്ടിയുടെ ആർ സി ഓണർക്കാണ് ഫൈൻ അടയ്ക്കാനുള്ള നോട്ടീസ് വന്നു തുടങ്ങിയത്. ഇതോടെ ഇരുചക്രവാഹനങ്ങളിലെ പിൻസീറ്റ് യാത്രക്കാരും ഹെൽമെറ്റ് നിർബന്ധമായും ധരിക്കാൻ തുടങ്ങിയിട്ടുണ്ട്.\nbackseat helmet kerala\nഎന്താണ് ഡിറ്റൻഷൻ സെന്ററുകൾ? ഇതൊരു തടവറയാണോ? എന്തിനാണ് ഇത്രയധികം ആളുകൾ അസ്സാമിലെ ഡിറ്റൻഷൻ ക്യാമ്പുകൾ തിരയുന്നത്?\nആരെങ്കിലും അറിഞ്ഞോ നമ്മുടെ കീരിക്കാടൻ ജോസ് ഒരു മാസമായി അവശനിലയിൽ ജനറൽ ആശുപത്രിയിൽ ഉണ്ട്


LIFE Mission – Official Website of Kerala Chief Minister\nകേരളത്തില് വീടില്ലാത്തവര്‍ക്ക് വാസസ്ഥലം നല്‍കുക, ഒപ്പം മികച്ച ജീവിത സാഹചര്യവും ഒരുക്കുക. ലൈഫ് പദ്ധതിയിലൂടെ സര്‍ക്കാര് വിഭാവനം ചെയ്തത് ഈ ലക്ഷ്യമാണ്. വിവിധ പദ്ധതികളിലായി പൂർത്തിയാക്കപ്പെടാതിരുന്ന വീടുകളുടെ നിര്‍മ്മാണം പൂര്‍ത്തിയാക്കലായിരുന്നു ലൈഫിന്റെ ആദ്യഘട്ടം. ഇത്തരത്തിലുള്ള 54,098 വീടുകൾ ഉണ്ടായിരുന്നു സംസ്ഥാനത്ത്. ആയിരം ദിനങ്ങൾക്കുള്ളിൽ 50,144 കുടുംബങ്ങൾക്ക് അവരുടെ സ്വപ്നം സാക്ഷാത്ക്കരിക്കപ്പെട്ടിരിക്കുന്നു. അടച്ചുറപ്പുള്ള വീടുകള് ‘ ലൈഫ് ‘ പദ്ധതിയിലൂടെ ഈ കുടുംബങ്ങള്‍ക്ക് പൂര്‍ത്തിയാക്കാനായി.\nവീടില്ലാത്തവര്‍ക്ക് വീട് നിര്‍മ്മിച്ചു നല്‍കലാണ് ലൈഫിന്റെ രണ്ടാം ഘട്ടം. ഇത്തരത്തിലുലുള്ള 1,84, 255 ഗുണഭോക്താക്കളെ സര്‍വ്വെയിലൂടെ കണ്ടെത്തി. . സ്വന്തമായി ഭൂമി ഉള്ളവര്‍ക്ക് വീട് നിര്‍മ്മാണത്തിന് ധനസഹായം നല്‍കുകയായിരുന്നു ലക്ഷ്യം. ഇതിൽ 83,688 വീടുകളുടെ നിർമ്മാണം ആരംഭിച്ചു. നാലു ലക്ഷം രൂപ ധനസഹായമാണ് വീട് നിർമ്മാണത്തിന് ലഭിക്കുക. ലൈഫ് മിഷൻ നടപ്പാക്കുന്ന എല്ലാ പദ്ധതികളിലുമായി 1,28,101 വീടുകളുടെ നിർമ്മാണം പുരോഗമിക്കുകയാണ്.\nലൈഫിന്റെ മൂന്നാം ഘട്ടവും ആരംഭിച്ചു കഴിഞ്ഞു. വീടും സ്ഥലവും സ്വന്തമായി ഇല്ലാത്ത കുടുംബങ്ങൾക്കുള്ള ഭവന സമുച്ഛയ നിർമ്മാണമാണ് മൂന്നാം ഘട്ടം. ഇടുക്കി അടിമാലിയിൽ 217 കുടുംബങ്ങൾക്കുള്ള ഭവന സമുച്ഛയം കൈമാറി തുടങ്ങി. എല്ലാ ജില്ലകളിലും ഭവന സമുച്ഛയ നിർമ്മാണത്തിനുള്ള സ്ഥലം കണ്ടെത്തിയിട്ടുണ്ട്. പല തദ്ദേശ സ്ഥാപനങ്ങളും ഭൂമി കണ്ടെത്തുന്നുമുണ്ട്. ഭൂമി കണ്ടെത്തിയ ഇടങ്ങളില് സമയബന്ധിതമായി ഭവനസമുച്ചയങ്ങള് പണിയും.\nലൈഫ് പദ്ധതി നടപ്പാക്കാന് സാമ്പത്തികം തടസമാകാതിരിക്കാനുള്ള നടപടികളും സര്‍ക്കാര് കൈക്കൊണ്ടിട്ടുണ്ട്. ഹഡ്കോയില് നിന്നും സര്‍ക്കാര് ഗ്യാരണ്ടിയില് വായ്പ ലഭ്യമാക്കി. നാലായിരം കോടി രൂപയാണ് ഹഡ്കോയില് നിന്നും വായ്പ ലഭ്യമാക്കിയത്.\nവികസന വിജയത്തിൽ കേരളം ലോകം വികസിക്കുമ്പോൾ നമ്മുടെ നാടും അതിന് അനുസരിച്ച് വികസിക്കണം എന്ന കാഴ്ചപാടോടെയാണ് ഈ സർക്കാർ അധികാരത്തിൽ…


പ്രകൃതിക്ഷോഭം: നഷ്ടം നികത്താന് ശേഷിയുള്ളവര് സ്വയം പിډാറണം- മന്ത്രി ഡോ. കെ.ടി ജലീല് - Malappuram News - Malayalam news from Malappuram,acomplete portal from malappuram, local news from malappuram\nപ്രകൃതിക്ഷോഭം: നഷ്ടം നികത്താന് ശേഷിയുള്ളവര് സ്വയം പിډാറണം- മന്ത്രി ഡോ. കെ.ടി ജലീല്\nമലപ്പുറം : പ്രകൃതിക്ഷോഭം മൂലം നാശനഷ്ടങ്ങളുണ്ടായിട്ടുള്ളവര് തങ്ങള്‍ക്കുണ്ടായ നഷ്ടം നികത്താന് ശേഷിയുള്ളവരാണെങ്കില് സര്‍ക്കാര് സഹായത്തിനായി കാത്തു നില്‍ക്കാതെ സ്വയം പിډാറണമെന്ന് മന്ത്രി ഡോ. കെ.ടി ജലീല്. മലപ്പുറം കളക്ടറേറ്റ് കോണ്‍ഫ്രന്‍സ് ഹാളില് ധനസമാഹരണ കാംപയിനോടനുബന്ധിച്ച് നടന്ന വാര്‍ത്താസമ്മേളനത്തില് സംസാരിക്കുകയായിരുന്നു മന്ത്രി. സര്‍ക്കാറിന്‍റെ നികുതിപ്പണമല്ല, മറിച്ച് ജനങ്ങളുടെ വിഹിതമാണ് ദുരിതാശ്വാസ നിധിയിലേക്ക് ലഭിച്ചിട്ടുള്ളത്. അര്‍ഹരായവര്‍ക്ക് അത് ലഭിക്കണം. അതു കൊണ്ട് തന്നെ സ്വന്തമായി നഷ്ടം നികത്താനാവുന്നവര് സ്വയം പിډാറുന്നതാണ് ഉചിതം. ദുരിതാശ്വാസ നിധിയില് നിന്നും ഒരു രൂപ പോലും അനര്‍ഹര്‍ക്ക് ലഭിക്കില്ല. വിവിധ വകുപ്പുകള് നാശങ്ങളുടെ കണക്കെടുക്കുന്നത് നടത്തുന്നത് ദുരിതാശ്വാസ നിധിയില് നിന്ന് നഷ്ടപരിഹാരം നല്‍കാനല്ല. നഷ്ടം കണക്കാക്കാനാണ്. ജില്ലയിലെ പ്രളയബാധിതരായ 33,079 കുടുംബങ്ങള്‍ക്ക് പതിനായിരം രൂപ ആശ്വാസ ധനമായി നല്‍കിയിട്ടുണ്ട്. ഇതോടൊപ്പം അവശ്യവസ്തുക്കളടങ്ങിയ കിറ്റും ഇവര്‍ക്ക് നല്‍കിയിട്ടുണ്ട്. വീട് പൂര്‍ണ്ണമായും നശിച്ചവര്‍ക്ക് നാലു ലക്ഷം രൂപയാണ് നല്‍കുക. കേന്ദ്ര വിഹിതമായ 92,000 രൂപയും മുഖ്യമന്ത്രിയുടെ ദുരിതാശ്വാസ നിധിയില് നിന്നുള്ള 3,08000 രൂപയും ചേര്‍ന്നതാണ് ഈ തുക. വീട് പൂര്‍ണ്ണമായും നശിക്കുകയും ഭൂമി വാസയോഗ്യമല്ലാതാവുകയും ചെയ്തവര്‍ക്ക് പത്ത് ലക്ഷം രൂപയും ലഭിക്കും. ഇവര്‍ക്ക് പുതിയ ഭൂമി വാങ്ങി വീടു വെക്കാനാണ് ഈ തുക നല്‍കുക. വാസയോഗ്യമല്ലാതായ പഴയ ഭൂമി സര്‍ക്കാറിന് നല്‍കുകയും വേണം. കേന്ദ്ര വിഹിതമായ 92,000 രൂപയും മുഖ്യമന്ത്രിയുടെ ദുരിതാശ്വാസ നിധിയില് നിന്നുള്ള 9,08000 രൂപയും ചേര്‍ന്നതാണ് ഈ തുക. ജില്ലാ ഭരണകൂടവും പൊലീസും മറ്റു സംവിധാനങ്ങളും പൊതുജനങ്ങളും മത്സ്യതൊഴിലാളികളുമെല്ലാം മികച്ച പ്രവര്‍ത്തനമാണ് രക്ഷാപ്രവര്‍ത്തനത്തിലും പ്രളയാനന്തര ശുചീകരണത്തിലും കാഴ്ച വെച്ചതെന്നും മന്ത്രി പറഞ്ഞു.


സിറിയന് പ്രസിഡന്റായി അസദ് തിരഞ്ഞെടുക്കപ്പെട്ടു | DoolNews\nസിറിയന് പ്രസിഡന്റായി അസദ് തിരഞ്ഞെടുക്കപ്പെട്ടു\nWednesday, 16th July 2014, 10:48 pm\nഡമാസ്‌കസ്: സിറിയന് പ്രസിഡന്റായി ബാഷര് അല് അസദ് വീണ്ടും തിരഞ്ഞെടുക്കപ്പെട്ടു. അടുത്ത ഏഴുവര്‍ഷമാണ് പ്രസിഡന്റിന്റെ കാലാവധി. ഇതു മൂന്നാം തവണയാണ് അസദ് സിറിയയുടെ പ്രസിഡന്റായി തിരഞ്ഞെടുക്കപ്പെടുന്നത്.\nഅസദ് ഭരണമൊഴിയണമെന്ന് ആവശ്യപ്പെട്ട് കഴിഞ്ഞ മൂന്നു വര്‍ഷമായി സിറിയയില് ആഭ്യന്തര യുദ്ധം രൂക്ഷമായിക്കൊണ്ടിരിക്കുന്നതിനിടയിലാണ് വീണ്ടും പ്രസിഡന്റ് സ്ഥാനത്തേക്കുളള അസദിന്റെ ആരോഹണം.\nകഴിഞ്ഞ മാസം നടന്ന തിരഞ്ഞെടുപ്പില് അസദ് 88.7 ശതമാനത്തോളം വോട്ടുകള് നേടിയിരുന്നു. സിറിയയില് ആദ്യമായാണ് ഒന്നിലധികം സ്ഥാനാര്‍ഥികള് മത്സരിച്ച വോട്ടെടുപ്പ് നടക്കുന്നതെന്ന പ്രത്യേകതയുമുണ്ട്.\nഅതേസമയം അസദിന് സ്വാധീനമുള്ള മേഖലകളില് മാത്രമാണ് വോട്ടെടുപ്പ് നടന്നത്. സര്‍ക്കാരിനു നിയന്ത്രണമില്ലാത്ത 60 ശതമാനം പ്രദേശങ്ങളില് വോട്ടെടുപ്പ് നടത്തിയിട്ടില്ലെന്നും ആരോപണമുണ്ട്.


വികാരനിര്‍ഭരനായ മമ്മൂട്ടി! സത്താറിനെ അവസാനമായി കാണാന് വീട്ടിലെത്തി മെഗാസ്റ്റാറും മറ്റ് താരങ്ങളും | Azchavattom Online USA\nPosted by George Kakkanatt | Sep 17, 2019 | Cinema\nനടന് സത്താറിന്റെ മരണത്തില് അനുശോചനം അറിയിച്ച് താരങ്ങള്. മെഗാസ്റ്റാര് മമ്മൂട്ടി സത്താറിന്റെ വസതിയിലെത്തി ആദരാഞ്ജലികള് അര്‍പ്പിച്ചു. സത്താറിനെ സിനിമയില് വന്ന കാലം മുതല് എനിക്ക് അറിയാവുന്ന ആളാണ്. അതിന് മുന്‍പ് ഞാന് കോളേജില് പഠിക്കുന്ന കാലത്തും അറിയാം. എന്നേക്കാളും മുന്‍പേ സിനിമയില് വന്ന ആളാണ്.\nവലിയ അടുത്ത സഹൃദം ഉണ്ടായിരുന്നു ഞങ്ങള് തമ്മില്. അസുഖമായിട്ട് കുറച്ച് കാലമായി. പക്ഷേ അതൊന്നും കാണിക്കാതെ വളരെ സന്തുഷ്ടനായിട്ടാണ് കാണപ്പെട്ടിരുന്നത്. കുറച്ച് ദിവസം മുന്‍പ് അസുഖം കൂടുകയും പിന്നീട് ആശുപത്രിയില് ആവുകയും ചെയ്തു. സിനിമയില് ഒരുപാട് നല്ല കഥാപാത്രങ്ങളെ അവതരിപ്പിച്ചിട്ടുള്ള ആളും ഒരു കാലഘട്ടത്തില് വളരെയേറെ തിളങ്ങി നിന്ന ഒരു താരവുമാണ് അദ്ദേഹം.\nവിയോഗം നഷ്ടമാണ്. എല്ലാ മരണങ്ങളും നഷ്ടമെന്നത് പോലെ ഇതും ഒരു വലിയ നഷ്ടം തന്നെയാണെന്നും മമ്മൂട്ടി പറയുന്നു. സത്താറിന്റെ ആലുവയിലുള്ള വസതിയിലെത്തി അന്ത്യോപചാരം അര്‍പ്പിച്ചതിന് ശേഷം മാധ്യമങ്ങളോട് സംസാരിക്കവേയാണ് വികാരനിര്‍ഭരമായി മമ്മൂട്ടി സത്താറിനെ കുറിച്ചുള്ള ഓര്‍മ്മ പുതുക്കിയത്.\nPreviousപിറന്നാള് ദിനത്തില് അമ്മയ്‌ക്കൊപ്പം ഉച്ചഭക്ഷണം കഴിച്ച് മോദി\nNextതന്റെ രാഷ്ട്രീയ നിലപാട് വ്യക്തമാക്കി ബോളിവുഡ് നടി ഊര്‍മിള മതോണ്ഡ്‌കര്


രാജസ്ഥാന്, തെലങ്കാന: വോട്ടെടുപ്പ് തുടങ്ങി – Chandrika Daily\nBy chandrika Friday December 7, 2018 08:31 am\nരാജസ്ഥാന്, തെലങ്കാന: വോട്ടെടുപ്പ് തുടങ്ങി\nജയ്പൂര്: രാജസ്ഥാന്, തെലങ്കാന സംസ്ഥാനങ്ങളിലേക്കുള്ള നിയമസഭാ വോട്ടെടുപ്പ് തുടങ്ങി. രാജസ്ഥാനില് 200 നിയോജക മണ്ഡലങ്ങളില് 199 ഇടത്താണ് വോട്ടെടുപ്പ്. 2274 സ്ഥാനാര്‍ഥികളാണ് മത്സര രംഗത്തുള്ളത്. ആല്‍വാര് ജില്ലയിലെ…\nജയ്പൂര്: രാജസ്ഥാന്, തെലങ്കാന സംസ്ഥാനങ്ങളിലേക്കുള്ള നിയമസഭാ വോട്ടെടുപ്പ് തുടങ്ങി. രാജസ്ഥാനില് 200 നിയോജക മണ്ഡലങ്ങളില് 199 ഇടത്താണ് വോട്ടെടുപ്പ്. 2274 സ്ഥാനാര്‍ഥികളാണ് മത്സര രംഗത്തുള്ളത്. ആല്‍വാര് ജില്ലയിലെ രാംഘട്ട് സീറ്റിലെ വോട്ടെടുപ്പ് സ്ഥാനാര്‍ഥി മരിച്ചതിനാല് മാറ്റിവെച്ചിരിക്കുകയാണ്. ഇവിടെ കോണ്‍ഗ്രസും ബി.ജെ.പിയും തമ്മില് കടുത്ത മത്സരമാണ് നടക്കുന്നത്.\n135 സീറ്റില് ബി.ജെ.പി- കോണ്‍ഗ്രസ് നേര്‍ക്കുനേര് പോരാട്ടമാണെങ്കില് മറ്റ് സീറ്റുകളില് വിമതന്‍മാര്, ബിഎസ്പി, മൂന്നാം മുന്നണി, പ്രാദേശിക പാര്‍ട്ടികള് എന്നിവയുടെ സാന്നിധ്യം വിധിയില് നിര്‍ണ്ണായകമാകും. രാംഘട്ട് മണ്ഡലമൊഴിച്ച് 4.74 കോടി വോട്ടര്‍മാരാണ് ഇന്ന് പോളിംഗ് ബൂത്തിലെത്തുക. കനത്ത സുരക്ഷയാണ് സംസ്ഥാനത്ത് ഒരുക്കിയിരിക്കുന്നത്. വിവിധ സേനാംഗങ്ങളില്‍നിന്നായി 110000 പേരെയാണ് സുരക്ഷാ ചുമതലകള്‍ക്കായി വിന്യസിച്ചിരിക്കുന്നത്.\nതെലങ്കാനയിലെ 119 മണ്ഡലങ്ങളിലേക്കും ഇന്ന് വോട്ടെടുപ്പ് നടക്കുകയാണ്. രാവിലെ7മുതല്5വരെയാണ് പോളിംഗ്. പ്രശ്‌ന സാധ്യതയുള്ള 13 മണ്ഡലങ്ങളില് ഒരു മണിക്കൂര് മുന്‍പ് വോട്ടെടുപ്പ് അവസാനിക്കും. 2.8 കോടി വോട്ടര്‍മാര്‍ക്കായി 32815 പോളിംഗ് ബൂത്തുകള് സജ്ജീകരിച്ചിട്ടുണ്ട്. 1821 സ്ഥാനാര്‍ത്ഥികളാണ് മത്സര രംഗത്തുള്ളത്. മാവോയിസ്റ്റ് സ്വാധീന ജില്ലകളില് കനത്ത സുരക്ഷയിലാണ് വോട്ടെടുപ്പ് നടക്കുന്നത്. ടി.ആര്.എസ് മുഴുവന് സീറ്റുകളിലും മത്സരിക്കുന്നുണ്ട്. 99 സ്ഥാനാര്‍ത്ഥികളാണ് കോണ്‍ഗ്രസിനുള്ളത്.\nCategories: More, News, Views Tags: election in five states, narendra modi, rahul gandhi, rajastan election, Thelankana


വിമാനം «eപത്രം – World News – ലോക വാര്‍ത്തകള് – ePathram.com\nമോസ്കോ: ശബ്ദത്തിന്‍റെ ഏഴിരട്ടി വേഗത്തില് പായുന്ന ഹൈപ്പര്‍സോണിക് ബ്രഹ്മോസ് മിസൈലുകള് ഇന്ത്യയും റഷ്യയും ചേര്‍ന്ന് നിര്‍മ്മിക്കുന്നു. ഇവ 2017 ല് പുറത്തിറങ്ങും എന്നാണ് കരുതുന്നത്. ഒരു മണിക്കൂറിനുള്ളില് ലോകത്തെവിടെയും ആക്രമണം നടത്താന് സാധിക്കുന്ന മിസൈലിന്റെ മുന്നോടിയാണ് ഇത്. ഇത് വികസിപ്പിച്ചെടുക്കാന് അഞ്ചു വര്ഷം വേണം.\nമിസൈലിന്റെ വിക്ഷേപണം 2017 ല് നടത്താനാകുമെന്ന് ഇന്ത്യ – റഷ്യ സംയുക്ത സംരംഭമായ ബ്രഹ് മോസ് എയറോസ്പേസിന്റെ സി. ഈ. ഓ. ആയ ശിവതാണുപിള്ളയാണ് വ്യക്തമാക്കിയത്. കരയില് നിന്നും കടലില് നിന്നും ആകാശത്തുനിന്നും വിക്ഷേപിക്കാവുന്ന മിസൈലുകള് ആണ് ഇവ.\nവായിക്കുക: ഇന്ത്യ, യുദ്ധം, വിമാനം, ശാസ്ത്രം\nനെയ്റോബി: കെനിയന് തലസ്ഥാനമായ നെയ്റോബിയില് ഹെലികോപ്റ്റര് തകര്‍ന്നു കെനിയന് ആഭ്യന്തര സുരക്ഷാ കാര്യ മന്ത്രി ജോര്‍ജ് സയ്ടോടിയും സഹമന്ത്രി ഓര്‍വ ഒജോഡയും മറ്റു നാലു പേരും മരിച്ചു. ഞായറാഴ്ച രാവിലെയായിരുന്നു അപകടം. ഗോംഗ ടൗണ് വനമേഖലയില് വച്ചാണു ഹെലികോപ്റ്റര് അപകടത്തില്‍പ്പെട്ടത്. മുന് വൈസ് പ്രസിഡന്റായിരുന്ന ജോര്‍ജ് വരാനിരിക്കുന്ന പ്രസിഡന്റ് തെരഞ്ഞെടുപ്പില് മല്‍സരിക്കാനിരിക്കുകയായിരുന്നു\nവായിക്കുക: അപകടം, വിമാനം\nഅബുജ: നൈജീരിയയില് 153 പേരടങ്ങിയ യാത്രാവിമാനം പാര്‍പ്പിട മേഖലയിലെ കെട്ടിടത്തിനു മുകളിലേക്കു തകര്‍ന്നു വീണു; മുഴുവന് പേരും മരിച്ചതായി റിപ്പോര്‍ട്ട്. വാണിജ്യ നഗരം ലഗോസിലാണ് അപകടം ഉണ്ടായത്.\nനിയന്ത്രണം വിട്ട വിമാനം കൂപ്പു കുത്തുകയായിരുന്നു. ഡാന എയറിന്‍റേതാണ് അപകടത്തില്‍പ്പെട്ട വിമാനം. തീപടര്‍ന്നതോടെ നിയന്ത്രണം നഷ്ടപ്പെട്ടതാകാം അപകട കാരണമെന്നാണ് പ്രാഥമിക നിഗമനം. ലഗോസില്‍നിന്ന് തലസ്ഥാനം അബുജയിലേക്കു പുറപ്പെട്ട വിമാനത്തിന് ഇഫാക്കൊ മേഖലയില് നിയന്ത്രണം നഷ്ടമാകുകയായിരുന്നെന്ന് ദേശീയ ദുരന്തനിവാരണ ഏജന്‍സി അറിയിച്ചു.\nട്രിപ്പോളി:1988 ഡിസംബറില് അമേരിക്കയുടെ പാനാം 103 ബോംബ് വെച്ച് തകര്‍ത്തു എന്ന കുറ്റത്തിന് തടവില് കഴിഞ്ഞിരുന്ന അബ്ദുള് ബാസിത് അലി അല് മെഗ്രാഹി (60) അന്തരിച്ചു. വിമാനം ന്യൂയോര്‍ക്കിലേക്കു പറക്കുന്നതിനിടെ സ്കോട്ട്ലന്‍ഡിലെ ലോക്കര്‍ബിയില് സ്ഫോടനത്തില് തകര്‍ത്തു എന്നതാണ് കുറ്റം. ദുരന്തത്തില്189 അമെരിക്കക്കാര് ഉള്‍പ്പെടെ 270 പേര് കൊല്ലപ്പെട്ടു. ഈ വിവാദമായ ലോക്കര്‍ബി വിമാന സ്ഫോടനത്തെ തുടര്‍ന്ന് അമേരിക്കയും ലിബിയയും യുദ്ധമുണ്ടാകുകയും അമേരിക്ക ലിബിയയിലെ പ്രസിഡന്റിന്റെ കൊട്ടാരത്തിനു മുകളില് വര്‍ഷിച്ച ബോംബില് നിന്നും അന്നത്തെ ലിബിയന് പ്രസിഡന്റ് കേണല് ഖദ്ദാഫി തലനാരിഴക്ക് രക്ഷപ്പെടുകയുമാണ് ഉണ്ടായത്.\nതുടര്‍ന്ന് വര്‍ഷങ്ങളോളം ഈ കേസ് അന്താരാഷ്ട്ര കോടതിയില് നിലനില്‍ക്കുകയും ഏറെ അന്താരാഷ്ട്ര സമ്മര്‍ദത്തെ ത്തുടര്‍ന്നാണു ലിബിയയിലേക്കു കടന്ന മെഗ്രാഹിയെ ലിബിയ വിചാരണയ്ക്കു സ്കോട്ട്ലന്‍ഡിനു വിട്ടുനല്‍കിയത്. 2001 മുതല് 2009 അവിടെ തടവിലായിരുന്ന ക്കേസിലെ മുഖ്യപ്രതി മെഗ്രാഹി പ്രോസ്റ്റേറ്റ് ക്യാന്‍സര് ബാധിതനായി ചികിത്സയിലായിരുന്നു.\nവായിക്കുക: അപകടം, അമേരിക്ക, കുറ്റകൃത്യം, ക്രമസമാധാനം, തീവ്രവാദം, ദുരന്തം, യുദ്ധം, വിമാനം\nകാഠ്മണ്ഡു: നേപ്പാളിലെ ജോംസോമില് ചെറുവിമാനം തകര്‍ന്ന് മരിച്ച 13 ഇന്ത്യക്കാരില് ബാലതാരവും പരസ്യ മോഡലുമായ തരുണി സച്ച്‌ദേവും അമ്മ ഗീത സച്ച്‌ദേവും. നേപ്പാളില് ക്ഷേത്രദര്‍ശനത്തിന് പോയതായിരുന്നു ഇരുവരും. 50 ഓളം പരസ്യങ്ങളില് പ്രത്യക്ഷപ്പെട്ടിട്ടുള്ള തരുണി മലയാളത്തില് വിനയന് സംവിധാനം ചെയ്ത വെള്ളിനക്ഷത്രം, സത്യം എന്നീ ചിത്രങ്ങളില് അഭിനയിച്ചിട്ടുണ്ട്. ഹിന്ദിയില് അമിതാഭ് ബച്ചന്റെ പാ അടക്കം നിരവധി ചിത്രങ്ങളില് വേഷമിട്ടിട്ടുള്ള തരുണി മുംബൈ സ്വദേശിയാണ്. അപകടത്തില് 15 പേരാണ് മരിച്ചത്. ആറുപേര് അത്ഭുതകരമായി രക്ഷപ്പെട്ടു.\nനേപ്പാളിലെ പൊഖ്‌റയില് നിന്നും മുസ്താങിലെ ജോംസോങ്ങ് വിനോദസഞ്ചാരമേഖലയിലേക്ക് പോവുകയായിരുന്ന അഗ്നിഎയറിന്റെ ഡോണിയര് വിമാനമാണ് അപകടത്തില്‍പെട്ടത്. അറുപത് കിലോമീറ്റര് മാത്രം ദൈര്‍ഘ്യമുള്ള യാത്രക്കിടയിലായിരുന്നു അപകടം. രാവിലെ 9.30ന് പറന്നുയര്‍ന്ന വിമാനം പതിനഞ്ച് മിനുട്ടുകള്‍ക്കുശേഷം ഇറങ്ങാന് തയ്യാറെടുക്കുന്നതിനിടെ മലയിടുക്കില് വിമാനം തകര്‍ന്നുവീഴുകയായിരുന്നു.\nComments Off on നേപ്പാളില് മരിച്ചവരില് ബാലതാരവും\nമെൽബൺ : പറന്നുയർന്ന വിമാനത്തിന്റെ പൈലറ്റ് വിമാനത്താവളവുമായി ബന്ധപ്പെടാനുള്ള സ്വിച്ച് അമർത്താൻ കൈ നീട്ടിയപ്പോൾ ഒന്നു ഞെട്ടി. സ്വിച്ചിനടുത്ത് നിന്നും ഒരു പാമ്പിന്റെ തല ഉയരുന്നു. പരിഭ്രാന്തനായ പൈലറ്റ് ഒരു വിധം എയർ ട്രാഫിക് കൺട്രോളറെ വിവരം ധരിപ്പിച്ചു. വിമാനത്തിൽ പാമ്പുണ്ട് എന്നറിഞ്ഞ എയർ ട്രാഫിക് കൺട്രോളർ വിമാനം അത്യാവശ്യമായി നിലത്തിറക്കാനുള്ള നിർദ്ദേശങ്ങൾ നൽകി.\nഡാർവിൻ വിമാനത്താവളത്തിൽ നിന്നും പറന്നുയർന്ന് 20 മിനിറ്റ് കഴിഞ്ഞപ്പോഴാണ് പൈലറ്റ് പാമ്പിനെ കണ്ടത്.\nഅത്യാവശ്യമായി നിലത്തിറക്കിയ വിമാനത്തിൽ പാമ്പിനെ കൈകാര്യം ചെയ്യാൻ പരിജ്ഞാനമുള്ള ഒരു എയർക്രാഫ്റ്റ് എഞ്ജിനിയർ വിശദമായ പരിശോധന നടത്തിയെങ്കിലും പാമ്പിനെ കണ്ടെത്താൻ കഴിഞ്ഞില്ല. ഒരു കൂട്ടിൽ എലിയെ വെച്ച് പാമ്പിനെ ആകർഷിക്കാനാണ് ഇനി പരിപാടി. പാമ്പിനെ കണ്ടെത്തുന്നത് വരെ വിമാനം ഉപയോഗിക്കാനാവില്ല എന്ന് അധികൃതർ അറിയിച്ചു.\nവായിക്കുക: അപകടം, ഓസ്ട്രേലിയ, വിമാനം\nമോസ്‌കോ: ബാങ്കോക്കില് നിന്നും റഷ്യയിലെ സൈബീരിയയിലേക്ക് വന്ന ബോയിംഗ് 757 വിമാനത്തിന്റെ പൈലറ്റ് യാത്രക്കിടെ ഹൃദയാഘാതത്തെ തുടര്‍ന്ന് മരിച്ചു. ചൊവ്വാഴ്‌ചയായിരുന്നു സംഭവം. വിമാനത്തിലെ റിസര്‍വ് പൈലറ്റായിരുന്ന സെര്‍ജി ഗൊലേവ് (44) വിമാനം നിയന്ത്രിക്കുമ്പോഴാണ് ഹൃദയാഘാതം അനുഭവപ്പെട്ടത്. ജീവന് രക്ഷിക്കാന് വിമാനജീവനക്കാര് ശ്രമിച്ചെങ്കിലും ഫലം കണ്ടില്ല. ചൈനീസ് വ്യോമമേഖലയിലൂടെ പറന്നുകൊണ്ടിരിക്കെയായിരുന്നു സംഭവം. എന്നാല്, സെര്‍ജി പൈലറ്റ് ആണെങ്കിലും സാധാരണ യാത്രക്കാരനായി സഞ്ചരിക്കുമ്പോഴാണ് മരിച്ചതെന്നും റിപ്പോര്‍ട്ടുകളുണ്ട്.\nമോസ്കോ : റഷ്യയുടെ ഐസ് ഹോക്കി ടീം സഞ്ചരിച്ച വിമാനം തകര്‍ന്നു 43 പേര് കൊല്ലപ്പെട്ടു. ജീവനോടെ രക്ഷപ്പെട്ട രണ്ടു പേരുടെ നില ഗുരുതരമാണ്. 37 യാത്രക്കാരും 8 ജീവനക്കാരുമാണ് വിമാനത്തില് ഉണ്ടായിരുന്നത്. അപകടത്തില് പെട്ട യാക് – 42 എന്ന തരം വിമാനം 1980 മുതല് നിലവിലുണ്ടെങ്കിലും ഇതില് ഒരു ഡസനോളം വിമാനങ്ങളെ ഇപ്പോള് പ്രവര്‍ത്തിക്കുന്നുള്ളൂ. അപകടത്തെ തുടര്‍ന്ന് കാലപ്പഴക്കം വന്ന വിമാനങ്ങള് അടുത്ത വര്‍ഷത്തോടെ നിര്‍ത്തലാക്കും എന്ന് റഷ്യന് രാഷ്ട്രപതി ദിമിത്രി മെദ്വെദേവ് അറിയിച്ചു.\nവായിക്കുക: അപകടം, റഷ്യ, വിമാനം\nഇനി ഡിന്നര് ബഹിരാകാശത്ത് നിന്നാകാം\nമോസ്കോ: കച്ചവടം ഭൂമിയില് മാത്രം പോരല്ലോ, ഇവിടെയാണെങ്കില് മല്‍സരം മുറുകുന്നു ഇനി കച്ചവടമോക്കെ ബഹിരാകാശത്ത് ആക്കിയാലോ ? രാവിലെ ചൊവ്വയെയും വ്യാഴത്തെയും കണിക്കണ്ട് ഉണരാം. അന്തരീക്ഷത്തിലൂടെ മോണിങ് വാക്ക് നടത്താം, ചന്ദ്രനിലൂടെ ഒരു യാത്ര പോകാം ഇങ്ങനെ പരസ്യവും കൊടുക്കാം. ഇത് ഒരു കഥയല്ലെ എന്ന് സംശയ്ക്കാം അല്ലെ, എന്നാല് സംഭവിക്കാന് പോകുന്ന കാര്യങ്ങളാണ്. ഇനി മുതല് പണമുള്ളവന് ബഹിരാകാശത്ത് പോയി ഡിന്നര് കഴിക്കാം. ബഹിരാകാശ വിനോദ സഞ്ചാരത്തിനു പ്രാധാന്യം വര്‍ധിച്ചു വരുന്ന സാഹചര്യത്തില് അന്തരീക്ഷത്തില് ഒരു ഹോട്ടല് നിര്‍മിക്കാനുള്ള തയാറെടുപ്പിലാണു റഷ്യ. 2016 ല് ഏഴ് അതിഥികള്‍ക്കു താമസിക്കാന് സാധിക്കുന്ന തരത്തില് ഹോട്ടല് നിര്‍മിക്കാനാണു പദ്ധതി. ഇവര്‍ക്കു ചന്ദ്രന്‍റെ മറുവശത്തേക്കു യാത്ര ചെയ്യാനുള്ള സംവിധാനവും ഒരുക്കും. 2030 ഓടെ ചൊവ്വയിലേക്കും അതിഥികളെ കൊണ്ടുപോകാനുള്ള ഒരുക്കത്തിലാണു റഷ്യന് കമ്പനി ഓര്‍ബിറ്റല് ടെക്നോളജീസ്. അതിഥികളെ കൊണ്ടു പോകാന് പുതിയ ബഹിരാകാശ പേടകം നിര്‍മിക്കും. അഞ്ചു ദിവസത്തെ താമസത്തിനു ഒരു മില്യണ് ഡോളര് നല്‍കണം. ബഹിരാകാശ കേന്ദ്രത്തെക്കാള് സൗകര്യങ്ങള് ഹോട്ടലില് ഉണ്ടാകും.\nവായിക്കുക: വിമാനം, ശാസ്ത്രം\n« Previous Page — « Previous « സമ്പന്ന സഹിത്യകാരന് ജയിംസ് പാറ്റേഴ്സണ്\nNext » — Next Page » ട്രിപ്പോളിയും വീഴുന്നു ഗദ്ദാഫിയുടെ നില പരുങ്ങലില് »


ചങ്കിടിപ്പേറി ബിജെപി.. ഇനി മണിക്കൂറുകൾ മാത്രം.. വെല്ലുവിളിയും ആത്മവിശ്വാസവും.. | We will prove full majority in Karnataka Assembly, says Yeddyurappa and BJP - Malayalam Oneindia\nചങ്കിടിപ്പേറി ബിജെപി.. ഇനി മണിക്കൂറുകൾ മാത്രം.. വെല്ലുവിളിയും ആത്മവിശ്വാസവും..\nUpdated: Fri, May 18, 2018, 18:50 [IST]\nബെംഗളൂരു: 224 അംഗ കര്‍ണാടക നിയമസഭയില് ബിജെപിക്ക് നാളെ ഭൂരിപക്ഷം തെളിയിക്കാന് വേണ്ടത് 113 അംഗങ്ങളുടെ പിന്തുണയാണ്. യെദ്യൂരപ്പയുടെ കയ്യിലുള്ളതാകട്ടെ 104 എംഎല്‍എമാര്. കോണ്‍ഗ്രസും ജെഡിഎസും തങ്ങളുടെ എംഎല്‍എമാരെ സുരക്ഷിതമായി റിസോര്‍ട്ടുകളിലേക്ക് മാറ്റിക്കഴിഞ്ഞു. നാളെ വൈകിട്ട് നാല് മണി വരെയാണ് 113 മാന്ത്രിക സംഖ്യ തികയ്ക്കാൻ യെദ്യൂരപ്പയ്ക്കുള്ള സമയം. അതിന് സാധിച്ചില്ലെങ്കിൽ എംഎല്‍എമാരെ വോട്ടെടുപ്പിൽ നിന്നും വിട്ടു നിർത്താൻ സാധിക്കണം. വളരെ കുറഞ്ഞ മണിക്കൂറുകളേ ഉള്ളൂവെങ്കിലും യെദ്യൂരപ്പ ആത്മവിശ്വാസത്തിലാണ്.\nനാളെ കര്‍ണാടകയില് ബിജെപി ഭൂരിപക്ഷം തെളിയിച്ചിരിക്കുമെന്ന് യെദ്യൂരപ്പ മാധ്യമങ്ങളോട് പ്രതികരിച്ചു. അക്കാര്യത്തിന് തനിക്ക് നൂറ് ശതമാനം ആത്മവിശ്വാസമുണ്ട്. നാളെ പ്രത്യേക അസംബ്ലി ചേരുമെന്നും ചീഫ് സെക്രട്ടറിയുമായി കാര്യങ്ങള് ചര്‍ച്ച ചെയ്യുമെന്നും യെദ്യൂരപ്പ പറഞ്ഞു.\n120 എംഎല്‍എമാരുടെ പിന്തുണ യെദ്യൂരപ്പയ്ക്ക് ഉണ്ടെന്നാണ് ശോഭ കരന്തലജെ ഉള്‍പ്പെടെയുള്ള ബിജെപി നേതാക്കളുടെ അവകാശ വാദം. തങ്ങള്‍ക്ക് ഭൂരിപക്ഷം ഇല്ലെന്ന് പറയുന്നവരോട് കാത്തിരുന്നു കാണുക എന്ന് മാത്രമേ പറയാനുള്ളൂ എന്നാണ് കര്‍ണാടക ബിജെപി ട്വീറ്റ് ചെയ്തിരിക്കുന്നത്.\nശനിയാഴ്ച നാല് മണിക്ക് വേണ്ടി കാത്തിരിക്കുകയാണെന്നും ഭൂരിപക്ഷത്തിന് അപ്പുറത്തേക്കുള്ള പിന്തുണ തങ്ങള്‍ക്കുണ്ടെന്നും ബിജെപി പറയുന്നു. ജനവിധി ഒരുവട്ടം കൂടി പരിശോധിക്കണം എന്നാണെങ്കില് അത് നടക്കട്ടെ. ജെഡിഎസിന്റെയും കോണ്‍ഗ്രസിന്റെയും നാടകം നാളെ തകരുമെന്നും എന്തൊക്കെ ശ്രമങ്ങള് നടത്തിയാലും നാളത്തെ വിജയവും തങ്ങളുടേതാണെന്നും ബിജെപി ട്വീറ്റ് ചെയ്തു.\nബിജെപിക്ക് എംഎല്‍എമാരെ കുതിരക്കച്ചവടം നടത്താനുള്ള സമയം അനുവദിക്കാതെയാണ് വിശ്വാസ വോട്ടെടുപ്പ് നാളെത്തന്നെ നടത്താന് സുപ്രീം കോടതി ഉത്തരവിട്ടിരിക്കുന്നത്. കോടികള് എറിഞ്ഞാണ് എംഎല്‍എമാരെ തങ്ങളുടെ ക്യാമ്പിലെത്തിക്കാന് ബിജെപി ശ്രമിക്കുന്നത്. എന്നാല് തങ്ങളുടെ എംഎല്‍എമാര് കാല് വാരില്ലെന്ന ഉറച്ച ആത്മവിശ്വാസത്തിലാണ് കോണ്‍ഗ്രസും ജെഡിഎസും.\nWe will prove full majority in Karnataka Assembly, says Yeddyurappa and BJP


കാബൂളിലെ ഗുരുദ്വാര ആക്രമണം; ഉത്തരവാദിത്തം ഐഎസ് ഏറ്റെടുത്തു, മരണം 27 ആയി | islamic state claims attack on sikh worshippers in kabul gurdwara,\nകാബൂളിലെ ഗുരുദ്വാര ആക്രമണം; ഉത്തരവാദിത്തം ഐഎസ് ഏറ്റെടുത്തു, മരണം 27 ആയി\nKabul, First Published 25, Mar 2020, 4:16 PM IST\nആക്രമണത്തിൽ കൊല്ലപ്പെട്ടവരുടെ എണ്ണം 27 ആയി. നാല് ഭീകരരെയും സുരക്ഷാസേന വധിച്ചതായാണ് വിവരം.\nകാബൂൾ: അഫ്ഗാനിസ്ഥാൻ തലസ്ഥാനമായ കാബൂളിൽ സിഖ് ഗുരുദ്വാരയ്ക്കു നേരെയുണ്ടായ ഭീകരാക്രമണത്തിന്റെ ഉത്തരവാദിത്തം ഇസ്ലാമിക് സ്റ്റേറ്റ് ഏറ്റെടുത്തു. ആക്രമണത്തിൽ കൊല്ലപ്പെട്ടവരുടെ എണ്ണം 27 ആയി. നാല് ഭീകരരെയും സുരക്ഷാസേന വധിച്ചതായാണ് വിവരം.\nഇന്ന് രാവിലെ പ്രാദേശിക സമയം 7.45നാണ് ആക്രമണമുണ്ടായത്. കാബൂളിലെ ഷോർബസാറിലുള്ള ഗുരുദ്വാരയാണ് ആക്രമിക്കപ്പെട്ടത്. ചാവേറുകളും തോക്കേന്തിയ അക്രമികളും ചേർന്നാണ് ആക്രമണം നടത്തിയതെന്നാണ് റിപ്പോർട്ട്. ആക്രമണം നടക്കുമ്പോൾ 150ലേറെ ആളുകൾ ഗുരുദ്വാരയ്ക്കകത്ത് ഉണ്ടായിരുന്നു.\nഇസ്ലാമിക് സ്‌റ്റേറ്റ് ആക്രമണത്തിന്റെ ഉത്തരവാദിത്തം ഏറ്റെടുത്തതായി എസ്‌ഐടിഇ രഹസ്യാന്വേഷണ വിഭാഗം റിപ്പോർട്ട് ചെയ്തു. താലിബാൻ നേരത്തെ തന്നെ ആക്രമണത്തിന് പിന്നിൽ തങ്ങളല്ലെന്ന് വ്യക്തമാക്കിയിരുന്നു. രണ്ടു വർഷം മുമ്പ് അഏഫ്ഗാനിസ്ഥാനിൽ സിഖുക്കാർക്കു നേരെയുണ്ടായ ഐഎസ് ആക്രമണത്തിൽ 19 പേർ കൊല്ലപ്പെട്ടിരുന്നു.\nകാബൂളിലെ ഗുരുദ്വാര ആക്രമണം\n72 വയസുള്ള ആന മുത്തശിക്ക് ദയാവധം; മൺമറഞ്ഞത് വാഷിംഗ്ടൺ മൃഗശാലയ്ക്കുള്ള ഇന്ത്യയുടെ സമ്മാനം\nകണ്ണീരില് കുതിര്‍ന്ന് സ്‌പെയിന്; 24 മണിക്കൂറില് കൊവിഡ് മരണം 830 കടന്നു


കർഷക കോൺഗ്രസ് ഇടുക്കി ജില്ലാ കമ്മറ്റി – Jaihind TV\nകർഷക കോൺഗ്രസ് ഇടുക്കി ജില്ലാ കമ്മറ്റി\nഇടുക്കി ജില്ലയിലെ ഭൂപ്രശ്‌നങ്ങൾക്ക് ശാശ്വത പരിഹാരം കാണുക, ഇടുക്കിക്ക് മാത്രമായി ഏർപ്പെടുത്തിയ ഭൂമി വിനിയോഗ നിയന്ത്രണം പിൻവലിക്കുക തുടങ്ങിയ ആവശ്യങ്ങൾ ഉന്നയിച്ച് കർഷക കോൺഗ്രസ് ഇടുക്കി ജില്ലാ കമ്മറ്റിയുടെ നേതൃത്വത്തിൽ കുമളി വില്ലേജ് ഓഫീസിലേക്ക് മാർച്ചും ധർണയും നടത്തി.\nഅറുപത്തിനാലിലെ ഭൂമി പതിവ് ചട്ടം ഭേദഗതി ചെയ്യുക കാർഷിക കടങ്ങളുടെ മൊറോട്ടോറിയം കാലാവധി നീട്ടുക. വന്യ ജീവി ആക്രമണങ്ങളിൽ നിന്നും കൃഷിക്കും കർഷകർക്കും സംരക്ഷണം ഏർപ്പെടുത്തുക തുടങ്ങിയ ആവശ്യങ്ങൾ ഉന്നയിച്ചാണ് കർഷക കോൺഗ്രസ് മാർച്ചും ധർണയും നടത്തിയത്. ധർണാ സമരം എഐസിസി അംഗം ഇ.എം ആഗസ്തി ഉത്ഘാടനം ചെയ്തു.\nഇടുക്കി ജില്ലയോടുള്ള സർക്കാരിന്‍റെ അവഗണന അവസാനിപ്പിച്ചില്ലെങ്കിൽ വരും ദിവസങ്ങളിൽ ശക്തമായ സമരപരിപാടികൾക്ക് കോൺഗ്രസ് നേതൃത്വം നൽകുമെന്ന് നേതാക്കൾ പറഞ്ഞു. കർഷക കോൺജില്ലാ പ്രസിഡന്‍റ് ആന്‍റണി കുഴിക്കാട്ട് അദ്ധ്യക്ഷത വഹിച്ചു.


ആരാണ് ഈ ലേഡി സ്റ്റാർ 😱😱ലേലത്തിലെ ഹൈദരാബാദ് സ്റ്റാർ ആരെന്ന് അറിയാം - Volley Live India Cricket News\nആരാണ് ഈ ലേഡി സ്റ്റാർ 😱😱ലേലത്തിലെ ഹൈദരാബാദ് സ്റ്റാർ ആരെന്ന് അറിയാം\nക്രിക്കറ്റ് പ്രേമികൾ എല്ലാം തന്നെ വളരെ ആവേശപൂർവ്വം കാത്തിരിക്കുന്നത് വരാനിരിക്കുന്ന ഐപിൽ പതിനഞ്ചാം സീസൺ ആരംഭം കുറിക്കുന്നതിനായി തന്നെയാണ്. മാർച്ച് 26ന് കൊൽക്കത്ത : ചെന്നൈ മത്സരത്തോടെ പുത്തൻ സീസണിന് തുടക്കം കുറിക്കുമ്പോൾ ഏറ്റവും അധികം ശ്രദ്ധേയമായി മാറുന്നത് പുതിയ രണ്ട് ടീമുകൾ വരവ് കൂടിയാണ്.\nഅതേസമയം ഇക്കഴിഞ്ഞ ഫെബ്രുവരി 13,14 തീയതികളിൽ നടന്ന ഐപിഎൽ താരലേലം, താരങ്ങൾക്ക് വേണ്ടിയുള്ള ബിഡ്ഡിംഗുകൾക്കൊപ്പം തന്നെ ലേലത്തിൽ പങ്കെടുത്ത ഫ്രാഞ്ചൈസി ഓണർമാരാലും ആരാധകർക്കിടയിൽ ശ്രദ്ധേയമായിരിക്കുകയാണ്. കെകെആർ ഓക്ഷൻ ടേബിളിൽ ഷാരൂഖ് ഖാന്റെ മക്കളായ ആര്യൻ ഖാനും സുഹാന ഖാനും എത്തിയത്, വാർത്താ കോളങ്ങളിൽ ഇടം നേടിയിരുന്നു. എന്നാൽ, ആരാധകർക്കിടയിൽ ഏറ്റവും ശ്രദ്ധിക്കപ്പെട്ടതും, ജനപ്രീതി നേടിയതും സൺറൈസേഴ്‌സ് ഹൈദരാബാദിന് വേണ്ടി ബിഡ് വിളിച്ചിരുന്ന ആ യുവതി ആയിരുന്നു.\n‘ആരാണ് ആ ഹൈദരാബാദ് ഓക്ഷൻ ടേബിളിൽ ഉണ്ടായിരുന്ന ആ യുവതി’, ‘ഹൈദരാബാദിന്റെ ഉടമ ആരാണ്’ തുടങ്ങിയ ചോദ്യങ്ങൾ കഴിഞ്ഞ ദിവസം സോഷ്യൽ മീഡിയയിലും ഇന്റർനെറ്റിലും ആകെ നിറഞ്ഞു നിന്നിരുന്നു. അത് സൺറൈസേഴ്‌സ് ഹൈദരാബാദ് ഉടമ കാവ്യ മാരൻ ആണെന്ന് അറിഞ്ഞതോടെ, ‘ആരാണ് കാവ്യ മാരൻ’ എന്ന ചോദ്യം സോഷ്യൽ മീഡിയയിൽ വലിയ ചർച്ചകൾക്ക് വഴിയൊരുക്കി. യഥാർത്ഥത്തിൽ ആരാണ് കാവ്യ മാരൻ?\nസൺ ഗ്രൂപ്പ് ചെയർമാനും മാധ്യമ വ്യവസായിയുമായ കലാനിധി മാരന്റെ മകളാണ് കാവ്യ മാരൻ. സൺറൈസേഴ്‌സ് ഹൈദരാബാദിന്റെ സഹ ഉടമയാണ് ഈ 30-കാരി. കാവ്യ ഇതിനു മുമ്പ് സൺ ടിവിയുടെ സൺ മ്യൂസിക്കിലും എഫ്എം ചാനലുകളിലും മേൽനോട്ടം വഹിച്ചിരുന്നു. മുൻ തമിഴ്‌നാട് മുഖ്യമന്ത്രിയും രാഷ്ട്രീയ നേതാവുമായിരുന്ന എം കരുണാനിധിയുടെ മരുമകനാണ് കാവ്യയുടെ അച്ഛൻ കലാനിധി മാരൻ. കാവ്യയുടെ അമ്മാവൻ ദയാനിധി മാരൻ ചെന്നൈ സെൻട്രലിൽ നിന്നുള്ള പാർലമെന്റ് അംഗമാണ്.\n“ഗോൾഡൻ ഗ്ലൗ പോരാട്ടത്തിൽ എതിരാളികളില്ലാതെ കുതിക്കുന്ന ബ്ലാസ്റ്റേഴ്സിന്റെ പറക്കും ഗിൽ “\nഐപിൽ ടീമുകൾ സ്‌ക്വാഡുകൾ ഇപ്രകാരം :10 ടീമുകൾ സൂപ്പർ പോരാട്ടം ലോഡിങ്


രാഷ്ട്രീയത്തിനുമേല് സോഷ്യല് മീഡിയ മുന്നേറ്റം കേരളത്തിലും യാഥാര്‍ത്ഥ്യമായി : വലിയ ഫ്ലക്സ് ബോര്‍ഡുകളോ ബാനറുകളോ ഇല്ലാതെ സംഘടിപ്പിക്കാന് നേത്രുനിരയില്ലാതെ സോഷ്യല് മീഡിയ ആഹ്വാനത്തില്‍മാത്രം ശ്രീജിത്തിനു നീതി തേടി തടിച്ചു കൂടിയത് ആയിരങ്ങള്. രാഷ്ട്രീയ നേതൃത്വങ്ങളുടെ നെഞ്ചിടിപ്പ് കൂടി. പറഞ്ഞാല് കേള്‍ക്കാത്ത രാഷ്ട്രീയക്കാരെ തിരുത്താന് ഞങ്ങള് തയ്യാറായി എന്ന മുന്നറിയിപ്പ്. പാര്‍ട്ടിക്കാര് ജാഗ്രതൈ !\nതിരുവനന്തപുരം : ലക്ഷങ്ങള് മുടക്കിയുള്ള മുന്നൊരുക്കങ്ങള് ഇല്ലാതെ, വലിയ ഫ്ലക്സ് ബോര്‍ഡുകളോ ബാനറുകളോ ഇല്ലാതെ സംഘടിപ്പിക്കാന് കൃത്യമായ ഒരു നേത്രുനിരയില്ലാതെയാണ് ആയിരകണക്കിനാളുകള് ശ്രീജിത്തിന്‍റെ സമരത്തിനു പിന്തുണ അറിയിച്ച് ഇന്ന് സെക്രട്ടറിയേറ്റിനു മുന്നില് തടിച്ചു കൂടിയത്.\nഡല്‍ഹിയില് അഴിമതിക്കെതിരെയും നിര്‍ഭയക്കെതിരെ നടന്ന പീഡനത്തിനെതിരെയും സോഷ്യല് മീഡിയ വഴി ആളുകളെ ആഹ്വാനം ചെയ്യാന് ഒരു അണ്ണാ ഹസാരെയോ അരവിന്ദ് കേജരിവാളോ ഉണ്ടായിരുന്നെങ്കില് തിരുവനന്തപുരത്ത് അങ്ങനൊരു നേതാവ് പോലും ഇല്ലാതെയാണ് ആയിരകണക്കിന് ആളുകള് ഒത്തുകൂടിയത് .\nഅവരില് സ്ത്രീകളും കുട്ടികളും ഉണ്ടായിരുന്നു, ചെറുപ്പക്കാര് ഉണ്ടായിരുന്നു, വികലാംഗര് ഉണ്ടായിരുന്നു, പ്രായമേറിയവരും ഉണ്ടായിരുന്നു. ഇതു കേരള ചരിത്രത്തിൽ ആദ്യത്തെ സംഭവമാണ്. എന്നാല് ഇത് കേരള ചരിത്രത്തില് വലിയ മാറ്റത്തിനുള്ള ആദ്യ മുന്നേറ്റവുമാണ്.\nഇന്ന് കേരളത്തിലെ മുഖ്യധാര രാഷ്ട്രീയ നേതൃത്വങ്ങള് നെഞ്ചിടിപ്പോടെ ചര്‍ച്ച ചെയ്യുന്ന ഏറ്റവും പ്രധാന മുന്നേറ്റമാണ് സോഷ്യല് മീഡിയയുടെ ഈ വന് ശക്തി . ഇനി രാഷ്ട്രീയക്കാരുടെ പിണയാളുകളായി അവരുടെ താളത്തിനൊത്ത് തുളളാനും അവര് പറയുന്നതൊക്കെ അപ്പാടെ വിഴുങ്ങാനും ആളുകളെ കിട്ടും എന്ന് നേതാക്കള് കരുതിയാല് അവര്‍ക്ക് തെറ്റുന്ന കാലം വിദൂരമായിരിക്കില്ല .\nപാളയം രക്തസാക്ഷി മണ്ഡപത്തിന് സമീപം പത്തരയോടെ ആളുകള് തടിച്ചു കൂടിയത് വാഹനങ്ങളും കൂലിയും പൊതിയും കൈമണിയും ഇല്ലാതെയാണ് . പാളയം മുസ്ലിം പള്ളിക്കും കന്നിമര മാർക്കറ്റിനും സമീപം നിലയുറപ്പിച്ചവര് സ്വയം അച്ചടക്കമുള്ളവരായി കൃത്യം 11ന് ജാഥ പുറപ്പെട്ടപ്പോൾ വരിവരിയായി അണിനിരന്നു .\nഒന്നിനു പിന്നാലെ ഒന്നായി അണി ചേർന്നത് ആയിരങ്ങളാണ് . എല്ലാവരും ഒരേ സ്വരത്തിൽ വിളിച്ചിരുന്നത് ജസ്റ്റിസ് ഫോർ ശ്രീജിത് എന്നു മാത്രമായിരുന്നു. എല്ലാവരുടെയും കൈയിലെ പ്ലക്കാർഡുകളിൽ ശ്രീജിത്തിന്റെയും ശ്രീജീവിന്റെയും ചിത്രങ്ങൾ മാത്രമായിരുന്നു.\nഎല്ലാവരുടെയും തലയിൽ ചുറ്റിയിരുന്ന റിബണുകളിലും അതുതന്നെ . നീതിക്കുവേണ്ടിയുള്ള മുദ്രാവാക്യങ്ങളാണ് മുഴങ്ങിയതെല്ലാം . റാലിയുടെ ഒരു വശം സെക്രട്ടറിയേറ്റിനു മുമ്പിൽ ശ്രീജിത്തിന്റെ സമരപന്തലിൽ എത്തിയപ്പോഴും അങ്ങേത്തല രക്തസാക്ഷി മണ്ഡപത്തിൽ നിന്നും റോഡിൽ ഇറങ്ങി പൂർത്തിയായി കഴിഞ്ഞിരുന്നില്ല.\nപെട്ടെന്ന് അവിടം ജനസാഗരമായി മാറി . രാഷ്ട്രീയക്കാര് നോട്ടീസും ചെല്ലും ചെലവും നല്‍കി വിളിച്ചുകൂട്ടുന്ന സെക്രട്ടറിയേറ്റ് വളയല് പോലായിരുന്നില്ല ജനം സോഷ്യല് മീഡിയ വഴി ഒത്തുകൂടിയത് . ഇതൊരു മുന്നറിയിപ്പാണ് .\nജനങ്ങളുടെ കാര്യം ഞങ്ങള് തീരുമാനിക്കും എന്ന് പാര്‍ട്ടിക്കാരോ അവരുടെ സംഘടനകളോ സര്‍ക്കാര് പോലുമോ തീരുമാനിച്ചാലും തിരുത്തിക്കാന് ഞങ്ങളുണ്ടാകും എന്ന താക്കീത് കൂടിയാണിത് . ഇനി സോഷ്യല് മീഡിയ തീരുമാനിക്കും കാര്യങ്ങള് എന്ന മുന്നറിയിപ്പ് .\nസാറെത്രേം പെട്ടന്ന് വരണം. ഞങ്ങളെ പോലുളവരിവിടെ നരകിക്കുവാ സാറെ – ദുരിതാശ്വാസ ക്യാമ്പില്...\nകൃത്യമായി ശമ്പളം നല്‍കുന്ന മലയാളത്തിലെ5ചാനലുകളുടെ ഗണത്തിലേക്ക് ആദ്യമായി ജയ്‌ഹിന്ദ് ടിവിയും...\nമുഖ്യമന്ത്രിയുടെ കുട്ടനാട് സന്ദര്‍ശനത്തെചൊല്ലി പിണറായിയും ചെന്നിത്തലയും നേര്‍ക്കുനേര്. കുട്ടനാട്ടിലെത്താതെ അവലോകന യോഗത്തിനു മാത്രമാണ്...\nചെന്നിത്തല എഫക്റ്റ് : ഹനാന് ഭൂമിയ്ക്ക് പിന്നാലെ വീട് നിര്‍മ്മിക്കാന് സാമ്പത്തിക സഹായവും...\nഹനാന് സ്വന്തമായി വീടെന്ന സ്വപ്നം സഫലമാകുന്നു. ഭൂമി നല്‍കാന് തയാറായി കുവൈറ്റ് മലയാളി...\nപ്രതിപക്ഷ നേതാവിന് പിന്നാലെ ഹനാന് കട്ട സപ്പോര്‍ട്ടുമായി മുഖ്യമന്ത്രിയും ! ഹനാനെതിരെ സൈബര്...\nപൂക്കളുടെയും ഔഷധ സസ്യങ്ങളുടെയും വിത്തുകള് ഒളിപ്പിച്ച് ഒരു വിവാഹക്ഷണക്കത്ത്. പ്രകൃ...\n‘നിങ്ങള് മാലിന്യം പുഴയിലേക്കെറിഞ്ഞാല് അത് ഞങ്ങളിറങ്ങി പെറുക്കിയെടുക്കണമല്ല...\nഅവാര്‍ഡുകളുടെ പെരുമഴയുമായി അരുവിത്തുറ സെന്റ്.ജോര്‍ജസ് കോളേജ് എന്.എസ്.എസ് യൂണ...\nകൂറ്റന് തിരമാലയില് പെട്ട് കടലില് കാണാതായ യുവതി ഒന്നര വര്‍ഷത്തിനു ശേഷം അതേ തീരത...\nമധുവിന്‍റെ സഹോദരി ചന്ദ്രിക ഇനി പൊലീസിൽ\nമാധ്യമ വാർത്ത തുണയായി വൈദ്യുതലൈൻ പുതിയ പോസ്റ്റിട്ട് ഉയർത്തി\nദുല്‍ഖര്-പ്രണവ് താരപുത്ര സമാഗമത്തിലുറച്ച് ആരാധകർ, വാര്‍ത്ത വൈറലാകുന്നു !\nകളഞ്ഞ് കിട്ടിയ സ്വർണ്ണാഭരണം തിരിച്ച് നൽകി മാതൃകയായി


‘പൊതുപരിപാടികളില് ഇന്ന് മുതല് 100 പേര്’; അണ്‍ലോക്ക് 4.0 ഇളവുകള് ഇങ്ങനെ – Chandrika Daily\nBy web desk3Monday September 21, 2020 08:41 am\n‘പൊതുപരിപാടികളില് ഇന്ന് മുതല് 100 പേര്’; അണ്‍ലോക്ക് 4.0 ഇളവുകള് ഇങ്ങനെ\nകണ്ടെയ്ന്‍മെന്റ് സോണുകളില് മാത്രം അടുത്ത 30 വരെ കര്‍ശന ലോക്ഡൗണ് തുടരും\nഡല്‍ഹി: കേന്ദ്ര ആഭ്യന്തര മന്ത്രാലയത്തിന്റെ അണ്‍ലോക്ക് 4.0 മാര്‍ഗരേഖ അനുസരിച്ച് രാജ്യത്ത് ഇന്നു മുതല് കൂടുതല് ഇളവുകള് പ്രാബല്യത്തില്. പരമാവധി 100 പേര് വരെ പങ്കെടുപ്പിച്ചുകൊണ്ടുള്ള പൊതു ചടങ്ങുകള് ഇന്നുമുതല് നടത്താനാകും. വിവാഹം, മരണാനന്തര ചടങ്ങുകള് എന്നിവയിലും 100 പേര്‍ക്ക് പങ്കെടുക്കാം.\nസാമൂഹിക, അക്കാദമിക, കായിക, വിനോദ, സാംസ്‌കാരിക, മത, രാഷ്ട്രീയ ചടങ്ങുകള്‍ക്കാണ് ഇന്നു മുതല് അനുമതി ലഭിക്കുക. ഓപ്പണ് എയര് തീയേറ്ററുകള്‍ക്കും ഇന്നുമുതല് പ്രവര്‍ത്തനാനുമതി ഉണ്ട്. മാസ്‌ക്, സാമൂഹിക അകലം, തെര്‍മല് സ്‌കാനിങ്, സാനിറ്റൈസര് എന്നിവ നിര്‍ബന്ധമാണ്.\nകണ്ടെയിന്‍മെന്റ്് സോണിന് പുറത്തുളള സ്‌കൂളുകളിലെ ഒന്‍പത് മുതല് 12 വരെ ക്ലാസുകളിലുളള വിദ്യാര്‍ത്ഥിക്കും 50% അധ്യാപകര്‍ക്കും അനധ്യാപകര്‍ക്കും സ്‌കൂളിലെത്താം. രാജ്യത്തെ ആറ്് സംസ്ഥാനങ്ങള് സ്‌കൂളുകള് ഭാഗികമായി തുറക്കുമെന്ന് പ്രഖ്യാപിച്ചിട്ടുണ്ട്. എന്നാല് കേരളത്തില് ഇത് നടപ്പാക്കേണ്ട എന്നാണ് തീരുമാനം. കണ്ടെയ്ന്‍മെന്റ് സോണിനു പുറത്തുള്ള സ്‌കൂളുകളിലെ 9-12 ക്ലാസ് വിദ്യാര്‍ഥികള്‍ക്ക് അധ്യാപകരില്‍നിന്നു മാര്‍ഗനിര്‍ദേശങ്ങള് സ്വീകരിക്കാന് രക്ഷാകര്‍ത്താവിന്റെ രേഖാമൂലമുള്ള സമ്മതത്തോടെ സ്‌കൂളിലെത്താന് അനുവാദമുണ്ട്.\nകണ്ടെയ്ന്‍മെന്റ് സോണുകളില് മാത്രം അടുത്ത 30 വരെ കര്‍ശന ലോക്ഡൗണ് തുടരും. തിയറ്റര്, സ്വിമ്മിങ് പൂള്, പാര്‍ക്ക് തുടങ്ങിയവയ്ക്കുള്ള വിലക്കു തുടരും. കൂടുതല് ഇളവുകള് അനുവദിക്കുന്നതോടെ രോഗവ്യാപനത്തിന് സാധ്യത കൂടുതലായതിനാല് ആരോഗ്യവകുപ്പ് നല്‍കുന്ന മാര്‍ഗനിര്‍ദേശങ്ങള് കര്‍ശനമായി പാലിക്കണമെന്ന് മുന്നറിയിപ്പും നല്‍കിയിട്ടുണ്ട്.\nCategories: india, main stories, News Tags: unlock 4.0


Pro Kabaddi 2018: Haryana Steelers win - Malayalam MyKhel\n» പ്രോ കബഡി ലീഗ്; തോല്‍വിക്ക് വിരാമമിട്ട് ഹരിയാണ; ഗുജറാത്തിനും വിജയം\nUpdated: Friday, October 19, 2018, 10:03 [IST]\nദില്ലി: പ്രോ കബഡി ലീഗിന്റെ ആറാം സീസണില് വ്യാഴാഴ്ച നടന്ന മത്സരത്തില് ഹരിയാണ സ്റ്റീലേഴ്‌സും ഗുജറാത്ത് ഫോര്‍ച്യൂണ്‍ജയിന്റ്‌സിനും വിജയം. വ്യാഴാഴ്ച രാത്രി നടന്ന മത്സരത്തില് ഹരിയാണ ദില്ലി ദബാംഗിനെയും ഗുജറാത്ത് പൂണേരി പള്‍ട്ടേനേയും തോല്‍പ്പിച്ചു. തുടര്‍ച്ചയായ നാലാം തോല്‍വിക്കുശേഷമാണ് ഹരിയാണ് ഒടുവില് ജയം കണ്ടെത്തിയത്.\nവികാസ് കണ്ടോല, മോനു ഗോയാത്, നവീന് കുമാര് എന്നിവരുടെ പ്രകടന മികവിലാണ് ഹരിയാണയുടെ വിജയം. പ്രതിരോധത്തിലെ പിഴവുകള് പരിഹരിച്ച അവര് 34-31 എന്ന സ്‌കോറില് ദില്ലിയെ മുട്ടുകുത്തിച്ചു. ആദ്യ പകുതിയില് 16-14 എന്ന നിലയില് ദില്ലി മുന്നിട്ടുനിന്നിരുന്നു. എന്നാല്, മത്സരം അവസാനിക്കാറാകുമ്പേഴേക്കും ഹരിയാണ കളിയിലേക്ക് തിരിച്ചുവന്നു.\nരണ്ടാം പകുതിയിലെ മിന്നുന്ന പ്രകടനത്തോടെയാണ് ഗുജറാത്ത് ജയം പിടിച്ചെടുത്തത്. പകരക്കാരനായി ഇറങ്ങിയ അജയകുമാര് 12 പോയന്റുകള് നേടി ഗുജറാത്തിന്റെ താരമായി. രണ്ടാം പകുതിയില് പൂണേരിയുടെ പ്രതിരോധം ദുര്‍ബലമാകുകയും ചെയ്തു. പൂണെരി പള്‍ട്ടാനുവേണ്ടി നിഥിന് തൊമാര് 13 റെയ്ഡ് പോയന്റുകള് നേടിയെങ്കിലും ടീമിനെ ജയത്തിലെത്തിക്കാനായില്ല. പര്‍ദീപ് നര്‍വാളിന്റെ പറ്റ്‌ന പൈറേറ്റ്‌സും തെലുഗു ടൈറ്റന്‍സും തമ്മിലാണ് വെള്ളിയാഴ്ചത്തെ മത്സരം. മറ്റൊരു കളിയില് പൂണേരി പള്‍ട്ടാന് ജയ്പൂര് പിങ്ക് പാന്ഥേഴ്‌സിനെ നേരിടും.\nപ്രോ കബഡി ലീഗ്; ചാമ്പ്യന്മാരെ അട്ടിമറിച്ച് ഹരിയാണ; യു മുംബയ്ക്കും ജയം\nRead more about: haryana steelers പ്രോ കബഡി ലീഗ് ഹരിയാണ സ്റ്റീലേഴ്‌സ് കബഡി\nStory first published: Friday, October 19, 2018, 9:56 [IST]


ഇന്ത്യയിലെ മികച്ച സ്റ്റാര്‍ട്ടപ്പ് വായ്പകള് ഇന്ത്യയിലെ മികച്ച സ്റ്റാര്‍ട്ടപ്പ് വായ്പകള് – mainstreamnews\n/ ഇന്ത്യയിലെ മികച്ച സ്റ്റാര്‍ട്ടപ്പ് വായ്പകള്\nഇന്ത്യയിലെ മികച്ച സ്റ്റാര്‍ട്ടപ്പ് വായ്പകള്\nLast updated on Aug 30, 2021, 1:21 pm\nഒരു നൂതന ഉല്‍പ്പന്നമോ സേവനമോ വികസിപ്പിച്ച് വിപണിയിലെത്തിക്കുന്നതിനായി ഒന്നോ അതിലധികമോ സംരംഭകര് ചേര്‍ന്ന് സ്ഥാപിക്കുന്ന ഒരു യുവ കമ്പനിയെയാണ് സ്റ്റാര്‍ട്ടപ്പ് കമ്പനി (സ്റ്റാര്‍ട്ടപ്പ് അല്ലെങ്കില് സ്റ്റാര്‍ട്ട്-അപ്പ്) അഥവാ നവ സംരംഭം എന്നുപറയുന്നത്.ഇത്തരത്തില് പുതുതായി കണ്ടെത്തിയ ബിസിനസുകള് സ്വകാര്യ, സര്‍ക്കാര് മേഖലകളില് നിന്ന് ഗ്രാന്റുകള് നേടുന്നതിലൂടെ ഇന്ത്യന് സ്റ്റാര്‍ട്ടപ്പ് വ്യവസായം ഗണ്യമായ വര്‍ധനവ് കൈവരിച്ചിട്ടുണ്ട്. ഇന്ത്യ ലോകമെമ്പാടുമുള്ള മൂന്നാമത്തെ വലിയ സ്റ്റാര്‍ട്ടപ്പ് ഇക്കോസിസ്റ്റത്തില് ഉയരത്തില് നില്‍ക്കുന്നു, കൂടാതെ ഫണ്ടിംഗില് 108% വളര്‍ച്ചയുമുണ്ട് ഇവിടെ. ഈ സാഹചര്യത്തില് ഇന്ത്യയിലെ മികച്ച സ്റ്റാര്‍ട്ടപ്പ് വായ്പകള് ഏതൊക്കെയാണെന്ന് നോക്കാം.\nമുദ്ര വായ്പാ പദ്ധതി\nമൈക്രോ യൂണിറ്റുകള്‍ക്കും ചെറുകിട ബിസിനസ്സ് മേഖലകള്‍ക്കും ഇന്ത്യയിലെ സ്റ്റാര്‍ട്ടപ്പ് ബിസിനസ് ലോണുകള് നല്‍കാനാണ് മൈക്രോ യൂണിറ്റ്‌സ് ഡെവലപ്മെന്റ് ആന്‍ഡ് റീഫിനാന്‍സ് ഏജന്‍സി ലിമിറ്റഡ് (മുദ്ര) ലക്ഷ്യമിടുന്നത്. മൈക്രോ യൂണിറ്റുകളുടെ വളര്‍ച്ചയുടെ ഘട്ടവും ഫണ്ടിംഗ് ആവശ്യകതകളും മനസ്സില് വച്ചുകൊണ്ടാണ് ഈ പദ്ധതി രൂപകല്‍പ്പന ചെയ്തിരിക്കുന്നത്, ഇത് മൂന്ന് ഘട്ടങ്ങളായി തിരിച്ചിരിക്കുന്നു. ആദ്യ ഘട്ടം ഷിഷുവാണ്, അതില് ഒരു ലക്ഷം രൂപ വായ്പയുണ്ട്. 50,000 കൂടാതെ ഈട് ആവശ്യമില്ല. പലിശ നിരക്ക് പ്രതിമാസം 1% ആണ്, വായ്പ അഞ്ച് വര്‍ഷത്തിനുള്ളില് തിരിച്ചടയ്ക്കാം. രണ്ടാമത്തെ ഘട്ടം കിഷോര് ആണ്, അവിടെ വായ്പ തുക 50,000 രൂപ വരെയാണ്.5ലക്ഷം. മൂന്നാം ഘട്ടം ഒരു രൂപ വരെയുള്ള വായ്പ തുകയാണ്.5ലക്ഷം മുതല് Rs. 10 ലക്ഷം. ഉപഭോക്താവിന്റെ ആവശ്യാനുസരണം വായ്പ നല്‍കും, അവയെല്ലാം ഈടില്ലാത്ത വായ്പകളാണ്\nഫുള്ളര്‍ട്ടണ് ബിസിനസ് ലോണ്\nസ്റ്റാര്‍ട്ടപ്പിനായി നിങ്ങള്‍ക്ക് വായ്പ നേടാന് കഴിയുന്ന മറ്റൊരു പ്രധാന പ്ലാറ്റ്‌ഫോമാണ് ഫുള്ളര്‍ട്ടണ്. ചെറുപ്പക്കാരായ സംരംഭകരെ അവരുടെ സ്വപ്നങ്ങള് സാക്ഷാത്കരിക്കാന് സഹായിക്കുക എന്നതാണ് ഈ വായ്പാ തരത്തിന് പിന്നിലെ ഉദ്ദേശ്യം. നിങ്ങള് ഒരു ചെറിയ അല്ലെങ്കില് ഇടത്തരം ബിസിനസ്സ് നടത്തുകയാണെങ്കിലും, ഫുള്ളര്‍ട്ടണ് ഉപയോഗിച്ച് വായ്പ ലഭിക്കുന്നത് വളരെ എളുപ്പമാണ്. ഈ സ്‌കീമിന്റെ ചില പ്രധാന സവിശേഷതകള് ഇവയാണ്\nസ്റ്റാന്‍ഡപ്പ് ഇന്ത്യയെ ചെറുകിട വ്യവസായ വികസനമാണ് നിയന്ത്രിക്കുന്നത്.ബാങ്ക് ഓഫ് ഇന്ത്യ (സിഡ്ബി). എസ്ടി അല്ലെങ്കില് എസ്സി പശ്ചാത്തലത്തിലുള്ള വ്യക്തികള്‍ക്കായി ഇത് പ്രത്യേകിച്ചും. മാത്രമല്ല, ഒരൊറ്റ സ്ത്രീ പുതിയ ബിസിനസ്സിനായി ഒരു സ്റ്റാര്‍ട്ടപ്പ് വായ്പ എടുക്കുകയാണെങ്കില് പോലും ഇത് ഉചിതമാണ്. ഈ വായ്പാ തരത്തിന്റെ ചില പ്രധാന സവിശേഷതകള് ഇവയാണ്: വായ്പാ തുക പദ്ധതി ചെലവിന്റെ 75% ഉള്‍ക്കൊള്ളണം മുഴുവന് പദ്ധതി ചെലവിന്റെയും 25% ത്തില് കൂടുതല് കടം വാങ്ങുന്നയാളുടെ സംഭാവനയാണെങ്കില് നിബന്ധന ബാധകമല്ല പലിശ നിരക്ക് ബാങ്കിന്റെ ഏറ്റവും താഴ്ന്നതായിരിക്കും, അടിസ്ഥാന എംസിഎല്‍ആര് നിരക്ക് + 3% + ടെനറിനേക്കാള് കൂടുതലാകരുത്.\nക്രെഡിറ്റ് ഗ്യാരണ്ടി സ്‌കീം\nഇന്ത്യയിലെ സ്റ്റാര്‍ട്ടപ്പ് ലോണുകളുടെ ഒരു പ്രധാന രൂപമായ സിജിഎസ് ചെറുകിട സംരംഭങ്ങള്‍ക്ക് ഈട് ഇല്ലാത്ത വായ്പ ലഭ്യമാക്കുന്നു. ആദ്യ തലമുറ സംരംഭകരെയും സൂക്ഷ്മ സംരംഭങ്ങളെയും കുറഞ്ഞ പലിശനിരക്കില് ചെറിയ വായ്പകള് ലഭ്യമാക്കാന് ഇത് സഹായിക്കുന്നു. വായ്പയുടെ തുക വായ്പക്കാരന്റെ യോഗ്യതയെ ആശ്രയിച്ചിരിക്കും, പരമാവധി വായ്പ തുക Rs. 100 ലക്ഷം. വായ്പയ്ക്കായി ഇന്ത്യാ ഗവണ്‍മെന്റ് SIDBI- യുമായി പങ്കാളിത്തത്തില് ഏര്‍പ്പെട്ടിട്ടുണ്ട്, കൂടാതെ ഇത് പ്രവര്‍ത്തന മൂലധന വായ്പ അല്ലെങ്കില് ടേം ലോണുകളുടെ രൂപത്തില് സുരക്ഷിതമല്ലാത്ത വായ്പകള് നല്‍കുന്നു.\nബാങ്ക് ക്രെഡിറ്റ് ഫെസിലിറ്റേഷന് സ്‌കീം\nദേശീയ ചെറുകിട വ്യവസായ കോര്‍പ്പറേഷന് ആരംഭിച്ച ഈ പദ്ധതി രാജ്യത്തെ ഇടത്തരം, ചെറുകിട സംരംഭങ്ങള്‍ക്ക് ധനസഹായം നല്‍കുന്നു. അവര് ബാങ്കുകളില് നിന്ന് യാതൊരു ചെലവുമില്ലാതെ ക്രെഡിറ്റ് പിന്തുണ ക്രമീകരിക്കുന്നു, തിരിച്ചടവ് കാലാവധി എന്റര്‍പ്രൈസ് ഉണ്ടാക്കുന്ന വരുമാനത്തെ ആശ്രയിച്ചിരിക്കുന്നു. ഇത്5മുതല്7വര്‍ഷം വരെയാണ്, പക്ഷേ 11 വര്‍ഷം വരെ പോകാം.


അധ്യാപകന്റെ മൂക്കിടിച്ച് തകര്‍ത്തു, വിദ്യാര്‍ത്ഥിക്ക് സസ്‌പെന്‍ഷന് | College student suspended for attacking teacher - Malayalam Oneindia\nഅധ്യാപകന്റെ മൂക്കിടിച്ച് തകര്‍ത്തു, വിദ്യാര്‍ത്ഥിക്ക് സസ്‌പെന്‍ഷന്\nUpdated: Wed, Aug 20, 2014, 15:43 [IST]\nതിരുവനന്തപുരം: അധ്യാപകനെ കയ്യേറ്റം ചെയ്ത വിദ്യാര്‍ത്ഥിയെ കോളേജില് നിന്ന് സസ്പെൻഡ് ചെയ്തു. തിരുവനന്തപുരം ജില്ലയിലെ കാട്ടാക്കട ക്രിസ്റ്റ്യൻ കോളേജിലാണ് സംഭവം.\nവിദ്യാര്‍ത്ഥികള് ക്ലാസ്സ് കട്ട് ചെയ്യുന്നതും അധ്യാപകര് അത് പിടികൂടുന്നതും ചീത്ത പറയുന്നതും ഒക്കെ എപ്പോഴത്തേയും പോലെ ഇപ്പോഴും കോളേജുകളിലെ പതിവ് സംഭവങ്ങളാണ്. എന്നാല് ഇത് ചോദ്യം ചെയ്ത അധ്യാപകനെ മര്‍ദ്ദിക്കുന്ന കാഴ്ചയാണ് കാട്ടാക്കടയില് കണ്ടത്.\nക്ലാസ്സെടുക്കാനായി അധ്യാപകന് പ്രവേശിക്കുമ്പോള് ജനല് വഴി പുറത്തേക്ക് ചാടുകയായിരുന്നു വിദ്യാര്‍ത്ഥി. അധ്യാപകന് കക്ഷിയെ കയ്യോടെ പിടികൂടുകയും ചെയ്തു. എന്നാല് വിദ്യാര്‍ത്ഥിയുടെ പ്രതികരണം ഇത്തിരി കടന്നു പോയി.\nഅധ്യാപകന്റെ മൂക്കിടിച്ച് തകര്‍ത്തായിരുന്നു പ്രതികരണം. മറ്റ് വിദ്യാര്‍ത്ഥികള് മുന്നില് വച്ചായിരുന്നു ഇത്. അടികൊണ്ടും ദേഷ്യം തീരാതെ വിദ്യാര്‍ത്ഥി അധ്യാപകനെ അസഭ്യം വിളിക്കുകയും ചെയ്തു.\nകോളേജിലെ മൂന്നാം വര്‍ഷ ഹിസ്റ്ററി ബിരുദ വിദ്യാര്‍ത്ഥിയാണ് സംഭവത്തിലെ വില്ലന്. തല്ലിച്ചതച്ചതാകട്ടെ സ്വന്തം ഡിപ്പാര്‍ട്ടിമെന്റ് മേധാവിയേയും. വെറും സസ്‌പെന്‍ഷന് കൊണ്ട് കേസ് അവസാനിപ്പിക്കാന് കോളേജ് അധികൃതര് തയ്യാറായിട്ടില്ല . വിദ്യാര്‍ത്ഥിക്കെതിരെ കാട്ടാക്കട പോലീസില് കോളേജ് പ്രിന്‍സിപ്പാള് പരാതിയും നല്‍കിയിട്ടുണ്ട് .\nstudent teacher college attack suspension thiruvananthapuram വിദ്യാര്‍ത്ഥി അധ്യാപകന് കോളേജ് ആക്രമണം സസ്പെന്‍ഷന് തിരുവനന്തപുരം\nFinal year degree student of Kattakkada Christian College suspended for attacking teacher.